Thedheh: Vakkakoh roshi nudhemengnaa kamaku nudhey!\nތެދެއް: ވައްކޮށް ރޮށި ނުދެމެންޏާ އަންހެނެއް ނޫން!\nފިހަން ލާފައިވާ ރޮއްޓެއް: ވައްކޮށް ރޮށި ދެމުމުގެ ބަހުސަކީ ބޮޑު ބަހުސެއް\nރޮއްޓަކީ އަހަރެމެންގެ މައިގަނޑު ކެއުމުގައި އަބަދުވެސް ވަރަށް މުހިންމު އެއްޗެކެވެ. ކެއުމުގެ ހުރިހާ ވަގުތެއްގައި ވެސް ކޮންމެހެން ރޮށި ހުންނަން ޖެހޭ ގޭގެ މަދެއް ނުވާނެ އެވެ. ކޮންމެވެސް އެކަކަށް ނޫނީ ގިނަ ބަޔަކަށް ރޮށި ނޫނީ ކަމަކު ނުދެ އެވެ.\nރޮއްޓާ ގުޅޭ ވަރަށް އާންމު އަދި ވަރަށް މުރަނަ ބަހުސުތައް އޮވެއެވެ. އެންމެ ހިނގާ އެެއް ވާހަކައަކަށް ވާނީ ވައްކޮށް ރޮށި ދަމަން އެނގޭތޯ ކުރާ ސުވާލާއި އެއާ ގުޅިފައިވާ ވާހަކަތަކެވެ.\nވައްކޮށް ރޮށި ދަމަން ނޭނގުނިއްޔާ އަންހެނަކަށް ނުވާނެ އެވެ! އަންބަކަށް ވެސް ނުވެއެވެ! އަދި އަންބަކަށް ވެވުނަސް ވަށްކޮށް ރޮއްޓެއް ދަމާލަން ނޭނގުނީވިއްޔާ މައިދައިތަގެ ރުހުމެއް ނުލިބެ އެވެ! މީހަކާ އިންނަންވާއިރަށް ރޮށި ދަމަން ނޭނގުނިއްޔާ އިލެކްޓްރިކް ރޮށިދަމާ އެއްޗެއް ހޯދައިގެން މައިދައިތަ ކައިރިއަށް ދާށޭ ބުނެ، ކުރާ މަލާމާތެއް ވެސް އޮވެއެވެ. މިއާ ގުޅޭ މީމްސްތައް ވެސް ދައުރު ވެެއެވެ.\nރޮށި ވައްކޮށް އޮތަސް ދިގަށް އޮތަސް އަދި ރޮށި އޮތީ ހަތަރެސްކަނަށް ވިޔަސް ރޮށި ވާނީ ރޮއްޓަށެވެ. އެ ދާނީ އަރުތެރެއަށެވެ. ރޮށި އޮންނަ ބައްޓަމުގެ ސަބަބުން ރޮށީގެ ރަހަޔަކަށް ބަދަލެއް ވެސް ނާދެ އެވެ. އެހެންވިއްޔާ ވައްކޮށް ރޮށި ނުދެމިގެން މިހާ ފޯރިއެއް ގަދަކުރަނީ ކޮން ސަބަބެއް އޮންނާތީ ހެެއްުޔެވެ؟ ރޮށި އޮންނާންވީ ހަމަ ވައްކޮށް ހެއްޔެވެ؟\nރޮށި އޮންނަންވީ ގޮތުގެ ވާހަކަ އަންނަ އިރު ކެއުން ބުއިމަށް އަންހެނުން ތައްޔާރުކުރާ ހަމައެކަނި އެއްޗަކީ ރޮށި އެކަންޏެއް ވެސް ނޫނެވެ. ތަފާތު ރަހަރަހައިގެ ރިހަތަކާ އެކި ނަންނަމުގައި ތައްޔާރުކުރާ ބަތް، ހެދިކާތައް ވެސް ތައްޔާރު ކުރަނީ އަންހެނުންނެވެ.\nވައްކޮށް ރޮށި ދެމުމުގެ ވާހަކަ އެއްފަރާތް ކޮށްލާށެވެ؛ ކާން ތައްޔާރު ކުރާ ބާވަތްތަކުގެ ތެރެއިން އެއްޗެއް ތައްޔާރު ކޮށްލަން ހާލަކުން ފަހަރަކު ވިޔަސް ފިރިޔަކު ބަދިގެއަށް ވައްދާ ބަލާށެވެ. އެ ދުވަހަކު އަންހެނުންނަށް ޑަބަލް މަސައްކަތް ޖެހޭނެ އެވެ. މިއީވެސް އޮންނަ އާންމު ވާހަކައެކެވެ.\nގަދަވާން ބައެއް ފަހަރަށް ވަދެދާނެ އެވެ؛ އެކަމަކު ބިސްގަނޑެއް އަޅާލަން ބަދިގެއަށް ވަދެއްޖެނަމަ ތަވާ ހޯދަން ބަދިގެ އެފުއްމިފުށަށް ޖަހާނެ އެވެ. އައިސް އަލަމާރިން ފެންބޯން، ނަގާ ފުޅީގެ ފުލުގައި ފެންފޮދެއް ބަހައްޓާފައި އެ ފުޅި އައިސް އަލަމާރިއަށް ކޮއްޕާލައިފާނެ އެވެ. އެއީ ފުޅިއަށް ފެން އަޅަންޖެހިދާނެތީ ފުޅި ހުސްކުރި މީހާ ކަމުގައި ނުވާން ވެގެނެވެ. އެ ފުޅިއަށް ވެސް ފެން އަޅަން ޖެހޭނީ ވައްކޮށް ރޮށި ދަމަން ނޭނގޭ އަންހެނުންނެވެ.\nފިހަންލާފައިވާ އާޓާފުށުގެ ރޮއްޓެއް: ރޮށީ ވާހަކައިން ދިރިއުޅުމުގެ ވާހަކަ ފަށައިދޭ\nދިރިއުޅުމެއްގައި ގޭތެރޭގެ ވަރަށް ބައިވަރު ކަންކަން އަންހެނުން ވެސް ފިރިހެނުން ވެސް ކުރެ އެވެ. އަންހެނަކު ފަތިހާ ހޭލައި ދަރިން ނަމާދަށް ތެދުކޮށްފައި އެންމެނަށް ސައި ހަދައި ސްކޫލަށް ދާންޖެހޭ ކުދިން ތައްޔާރުކޮށް އެ ކުއްޖަކު ބޭނުންވާ ގޮތަކަށް އިންޓޯލް ތައްޔާރު ކޮށްފާނެ އެވެ. އޭނާއަށް ހެނދުނުގެ ނާސްތާގެ ހުސް ތަށިތައް މޭޒުމަތިން ސިންކާ ހަމަޔަށް ގެންދެވޭއިރު ހުންނާނީ މެންދުރަށް ކައްކަން ވެފަ އެވެ. މެންދުރަށް ކައްކާ ގޭތެރެ ސާފުކޮށް ނިމޭއިރު ހުންނާނީ މެންދުރުގެ ތަށިތައް މޭޒުމައްޗަށް ނަގަން ވެފަ އެވެ. މެންދުރު ފަހަށް އަޅާއިރު އޮންނާނީ ދަރިންގެ ފިލާވަޅުތައް ހެދުމުގެ އެހީތެރިވުމާ އިތުރު ހަރަކާތްތަކަށް ދަރިން ފޮނުވުމުގެ ކަންކަން ލައިގެންފަ އެވެ.\nހަފުތާއަކު ތިން ހަތަރު ދުވަހު ދޮވެ އިސްތިރި ކުރުން އޮވެއެވެ. ގޭތެރޭގައި ހުންނަ އެއްޗިއްސާއި ގޭތެރެ ސާފުކޮށް ތަރުތީބު ކުރުމަކީ ވެސް މި ލިސްޓުގައި އޮންނާނެ ކަމެކެވެ. އަދި ދިރިއުޅުމުގެ ރީތި އާދަތައް ދަރިންނަށް ގިނަ ފަހަރު ކިޔައިދެވެނީ ވެސް މަންމަ އެވެ.\nމިކަންކަން މިހެން ހިނގަނީ ގޭތެރޭގައި ދަރިންނާއެކު ގިނަ ވަގުތު ހޭދަ ކުރެވެނީ މައިންނަށް ކަމުގައިވާތީ ކަމަށްވެސް ވެދާނެ އެވެ. ގޭތެރޭގެ މަސައްކަތްތަކުގެ އިތުރަށް އާމްދަނީ ހޯދަން ވަޒީފާއަށް ދަމުން ނުވަތަ ގޭގައި ތިބެގެން ވެސް އާމްދަނީ ލިބޭނޭ މަސައްކަތް ކުރަމުން އާއިލާގެ ކަންކަން ބަލަހައްޓަމުން ދިރިއުޅޭ އަންހެނުން މިހާރު ގިނަ އެވެ.\nމީގެ މާނައަކީ ބައްޕަ އެއް ފަރާތްވުމެއް އަދި ކަމެއް ނުކުރުމެއް ނޫނެވެ. ބައްޕަގެ ދައުރު މާ ބޮޑުވެފައި ތަފާތު ގޮތަކަށް އޮވެދާނެ އެވެ. ދިރިއުޅުމެއްގައި ދަސް ކުރަން ޖެހެނީ ބެލެންސް ކޮށްލާށެވެ.\nރޮއްޓެއް ވަށްކޮށް ދަމަން ނޭގޭ ވާހަކައަކީ އެއްވެސް ވާހަކައެއް ނޫނެވެ. ރޮށި ވަށް ވެގެން ދިރިއުޅުން ވަށައެއް ނުޖެހެ އެވެ. ކޮންމެ ބައްޓަމަކަށް އޮތަސް އަންހެނުން ފިހެދޭ ރޮށި ކާލުން މާ ސަޅިވާނެ އެވެ. ވައްކޮށް ރޮށި ދަމަން އެނގޭ ފިރިއެއް ނަމަ އަންހެނުންނަށް ދަސް ކޮށްދިނުން އަދި މާ ފައްކާވާނެ އެވެ.\nދެ އަވަށްޓެރިންގެ ހެދިކާ މޭޒު!\nއުފަންދުވަހުގެ ހަދިޔާ ކިޔަވާ ފަގީރު ކުދިންނަށް\nމަންމަ އެނދަކަށް ލައިގެން ޕެންޝަން ފައިސާ ހޯދަން ބެންކަށް


މޭ 2021 ގައި މިނިސްޓްރީއަށް ރިޕޯޓުކޮށް އެޓެންޑްކޮށްފައިވާ މައްސަލަތައް – މިނިސްޓްރީ އޮފް ޖެންޑަރ, ފެމިލީ އެންޑް ސޯޝަލް ސަރވިސަސް\nމޭ 2021 ގައި މިނިސްޓްރީއަށް ރިޕޯޓުކޮށް އެޓެންޑްކޮށްފައިވާ މައްސަލަތައް\nމޭ 2021 ގައި މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސްއަށް ޖުމުލަ 152 މައްސަލަ ރިޕޯޓުކޮށް އެޓެންޑްކޮށްފައިވެއެވެ.\nކުޑަކުދިންނަށް ކުރާ އެކި ބާވަތުގެ އަނިޔާއާ ގުޅޭ 71 މައްސަލަ މޭ މަހު ވަނީ ރިޕޯޓުކޮށްފައެވެ.\nމި ބާވަތުގެ މައްސަލަތަކުގެ ތެރެއިން އެންމެ ގިނައިން ރިޕޯޓުކޮށްފައި ވަނީ ޖިންސީ ހާނިއްކައިގެ މައްސަލަތަކެވެ. އެ ގޮތުން މި ބާވަތުގެ 21 މައްސަލަ ރިޕޯޓުކޮށްފައިވެއެވެ.\nމި ބާވަތުގެ މައްސަލަތަކުގެ އިތުރުން އިހުމާލުވުމުގެ 16 މައްސަލަ، ޖިސްމާނީ ހާނިއްކައިގެ 15 މައްސަލަ، ގެވެށި އަނިޔާގެ އަމަލެއް ކުރާތަން ކުއްޖަކަށް ދެއްކުން ނުވަތަ ފެނުމުގެ9މައްސަލަ، ނަފްސާނީ ހާނިއްކައިގެ 8 މައްސަލަ އަދި އެހެން ކުދިންގެ ފަރާތުން ގަނާލިބުމުގެ ނުވަތަ ފުރައްސާރައިގެ ޝިކާރައަކަށްވުމުގެ2މައްސަލަ ހިމެއެވެ.\nކުޑަކުދިންގެ އަޚުލާޤާ ގުޅުން ހުރި4މައްސަލަ މޭ މަހު ވަނީ ހުށަހަޅައިފައެވެ.\nމި ފަދަ މައްސަލަތަކުގެ ތެރޭގައި ސްކޫލަށް ދާން ބޭނުންނުވުމުގެ2މައްސަލަ ހިމެނެއެވެ.\nޙައްޤުތަކުން ކުޑަކުދިން މަޙްރޫމުކުރުމުގެ5މައްސަލަ މޭ މަހު ވަނީ ރިޕޯޓުކޮށްފައެވެ.\nއެއީ ތަޢުލީމަށް ހުރަސްއެޅުމުގެ4މައްސަލަ އަދި އުފަންވުން ރަޖިސްޓްރީ ކުރުމާބެހޭ 1 މައްސަލައެވެ.\nޤާނޫނާއި ގަވާއިދާ ހިލާފަވުން\nޤާނޫނާއި ގާވާއިދާ ހިލާފުވުމުގެ3މައްސަލަ މޭ މަހު މިނިސްޓްރީއަށް ވަނީ ހުށަހަޅައިފައެވެ.\nއެއީ މާރާމާރީ ހިންގުމުގެ 1 މައްސަލައާއި ވައްކަން ކުރުމުގެ 1 މައްސަލައެވެ.\nޢާއިލީ 12 މައްސަލަ މޭ މަހު މިނިސްޓްރީއަށް ވަނީ ހުށަހަޅައިފައެވެ.\nމި ފަދަ މައްސަލަތަކުގެ ތެރޭގައި ކުދިން ބެލުމުގައި ޖެހޭ6މައްސަލަ އަދި ޙަޟާނާތު ނުވަތަ ކުދިންނާ ބައްދަލުނުކުރެވޭ6މައްސަލަ ހިމެނެއެވެ.\nވަކި ޖިންސަކަށް ވީތީ ކުރާ އަނިޔާ އަދި ގެވެށި އަނިޔާގެ 34 މައްސަލަ މޭ މަހު މިނިސްޓްރީއަށް ވަނީ ހުށަހަޅައިފައެވެ.\nމި ފަދަ މައްސަލަތަކުގެ ތެރެއިން އެންމެ ގިނައިން ރިޕޯޓުކޮށްފައި ވަނީ ޖިސްމާނީ އަނިޔާކުރުން 15 މައްސަލައެވެ.\nމިބާވަތުގެ މައްސަލަތަކުގެ އިތުރުން، ނަފްސާނި އަނިޔާ ނުވަތަ އަނގަބަހުން އަނިޔާކުރުމުގެ 14 މައްސަލަ، ބިރުދެއްކުމުގެ ގޮތުން ކުރެވޭ ކަންކަމުގެ2މައްސަލަ، ޖިންސީ ހާނިއްކަކުރުމުގެ 1 މައްސަލަ، ގަދަކަމުން ޖިންސީ ގޯނާކުރުމުގެ 1 މައްސަލަ އަދި މުދާ ހިފެހެއްޓުމާއި މުދަލަށް ގެއްލުން ދިނުމުގެ 1 މައްސަލަ ހިމެނެއެވެ.\nނުކުޅެދުންތެރިކަން ހުންނަ ފަރާތްތަކާއި އުމުރުން ދުވަސްވީ މީހުނަށް އަޅައިލުމާއި އެހީތެރިކަން ބޭނުންވެގެން 15 މައްސަލަ މޭ މަހު މިނިސްޓްރީއަށް ވަނީ ހުށަހަޅައިފައެވެ.\nއެއީ ނުކުޅެދުންތެރިކަން ހުންނަ މީހުންނަށް އަޅައިލުމާއި އެހީތެރިކަން ބޭނުންވެގެން ހުށަހަޅައިފައިވާ9މައްސަލައާއި، އުމުރުން ދުވަސްވީ މީހުންނަށް އަޅައިލުމާއި އެހީތެރިކަން ބޭނުންވެގެން ހުށަހަޅައިފައިވާ6މައްސަލައެވެ.\nއަމިއްލަ ނަފުސަށް ގެއްލުންދިނުމާ ގުޅޭ 8 މައްސަލަ މޭ މަހު މިނިސްޓްރީއަށް ރިޕޯޓުކޮށް އެޓެންޑްކޮށްފައިވެއެވެ.\nމޭ މަހު ދަޢުލަތުގެ ބެލުމުގެ ދަށަށް 1 ކުއްޖަކު ނެގިފައިވެއެވެ.\n18 އަހަރު ފުރިފައިވާ 1 ކުއްޖަކު މޭ މަހު ވަނީ ވަޒީފާގެ ފުރުޞަތާއެކު މުޖުތަމަޢުއަށް ރުޖޫޢަކުރެވިފައެވެ.\nމޭ މަހުގެ ނިޔަލަށް ދަޢުލަތުގެ ބެލުމުގެ ދަށުގައި ތިބީ ޖުމުލަ 216 އެވެ.\n24 ޛުލްޤަޢިދާ 1442\n4 ޖުލައި 2021\n“ގެވެށި ގުޅުން” ކެމްޕޭނަށް ޕާކިސްތާނުން އެހީތެރިކަން ފޯރުކޮށްދީފި →\n← އޯ.އައި.ސީގެ ‘މިނިސްޓީރިއަލް ކޮންފަރެންސް އޮން ވިމަން’ ގެ ބައްދަލުވުމުގައި މިނިސްޓަރ ޢާއިޝަތު މުޙައްމަދު ދީދީ ބައިވެރިވެވަޑައިގެންފި


Minister Fayyaz ge ufandhuvas faahaga kurumuga Raees Nasheed - vNews.mv\nމިނިސްޓަރ ފައްޔާޒުގެ އުފަންދުވަސް ފާހަގަކުރުމުގައި ރައީސް ނަޝީދު\nޒިދާން މުޙައްމަދު 16 May 2022, 13:36\nސަރުކާރު ހިންގާ މައި ޕާޓީ އެމްޑީޕީގެ އޮފީހުގައި، އެ ޕާޓީގެ އިންތިޚާބީ ޗެއާޕާސަން އަދި އެކޮނޮމިކް މިނިސްޓަރު ފައްޔާޒު އިސްމާއިލްގެ އުފަންދުވަސް ކުލަ ގަދަކޮށް ފާހަގަކޮށްފިއެވެ.\nވީމީޑިއާއަށް ލިބިފައިވާ ވީޑިއޯއަކުން ފެންނަ ގޮތުގައި، މިނިސްޓަރު ފައްޔާޒުގެ އުފަންދުވަހުގެ ކޭކުފެޅުމަށް އެމްޑީޕީ އޮފީހުގައި ބޭއްވި ހަފްލާއެއްގައި އެ ޕާޓީގެ ރައީސް، ރައީސް މުހައްމަދު ނަޝީދު އާއި މިވަގުތު އެ ޕާޓީ އިދާރީ ގޮތުން ހިންގެވުމާ ހަވާލު ހުންނެވި ޑެޕިއުޓީ ޗެއާޕާސަން އަލީ ނިޔާޒުގެ އިތުރުން، ޕާޓީގެ އިސް އެހެން ބައެއް ބޭފުޅުންތަކެއް ބައިވެރިވެވަޑައިގެންނެވިއެވެ.\nއެމްޑީޕީގެ އެތެރޭގެ އިންތިޚާބުގައި، ޕާޓީ ތެރޭގެ މަޝްރަހު ފެނިގެން ދިޔައީ ވަރަށް ގޯސްކޮށެވެ. ޕަޓީ ތެރޭގައި ދެ ފެކްޝަނެއް އުފެދުނެވެ. އެއީ ޕާޓީގެ އިސް ލީޑަރު ރައީސުލްޖުމްހޫރިއްޔާ އިބްރާޙިމް މުހައްމަދު ޞާލިހްގެ ފެކްޝަނަކާއި، ޕާޓީގެ ރައީސް، ރައީސް މުހައްމަދު ނަޝީދުގެ ފެކްޝަނެކެވެ.\nއެމްޑީޕީ ޗެއާޕާސަންގެ އިންތިޙާބު ފައްޔާޒު ބޮޑު ތަނުން ކާމިޔާބު ކޮށްފައިވާއިރު، އެމަނިކުފާނަށް ރައީސް އިބްރާހިމް މުހައްމަދު ޞާލިހުގެ ތާއިދު އޮތެވެ. ރައީސް ނަޝީދު ތާއީދުކުރެއްވީ މާފަންނު އުތުރު ދާއިރާގެ މެމްބަރު އިމްތިޔާޒު ފަހުމީއަށެވެ.\nއާންމު ގޮތެއްގައި އެމްޑީޕީ ފާހަގަކުރެވެނީ އެތެރޭގެ އިންތިޚާބުތަކުގައި ފޯރިގަދަ ޕާޓީއެއްގެ ގޮތުގައެވެ.\nއެ ފޯރީގައި ބައިބައިވުން އުފެދުނު ނަމަވެސް، އިންތިޚާބަށް ފަހު އަނެއްކާ ވެސް ޕާޓީގެ މެމްބަރުން އެެކަތިގަނޑަކަށް ވެއެވެ.\nމިފަހަރު ވެސް ފެންނަމުންދާ މަންޒަރުތަކުން ބެލެވޭ ގޮތުގައި އެމްޑީޕީގެ މި ދެންނެވުނު ޑިމޮކްރެޓިކް ރީތި ހަމައިގައި އެޕާޓީގެ މެމްބަރުން ހިމެނޭނެއެވެ.\nފައްޔާޒް އިސްމާއީލް އެމްޑީޕީ ސިޔާސީ ރައީސް ނަޝީދު


Dr Jameel vidhaalhu vanee Raees Solih ah ves5aharu libene vaane kamah\nޖަމީލް ވިދާޅުވީ ރައީސް ސޯލިހަށް ފަސް އަހަރު ލިބެންވާނެ\nކުރީގެ ނާއިބް ރައީސް ޑރ. މުހައްމަދު ޖަމީލް އަހުމަދު: ރައީސް ސޯލިހްގެ ސަރުކާރަށްވެސް ނިޒާމުން ލިބިދޭ ފުރުސަތުތައް ލިބެންވާނެ ކަމަށް ވިދާޅުވި --\nގާނޫނީ ނިޒާމް އެކަށައެޅިފައި އޮތްގޮތުން ސަރުކާރެއް އިންތިހާބު ކުރަނީ ފަސް އަހަރަށް ކަމަށާ ރައީސް ސޯލިހަށްވެސް ނިޒާމުން ލިބިދޭ އެ ފުރުސަތު ލިބެންވާނެ ކަމަށް ކުރީގެ ނާއިބް ރައީސް ޑރ. މުހައްމަދު ޖަމީލް އަހުމަދު ވިދާޅުވެއްޖެ އެވެ.\nޖަމީލް މިހެން ވިދާޅުވީ އެމަނިކުފާނު އޮންލައިން ނޫހަކަށް ދެއްވި އިންޓަވިއުއަކާއި ގުޅިގެން ނޫސްތަކުން ޝާއިއުކުރި ހަބަރަކާއި ގުޅިގެން ކުރައްވާފައިވާ ޓްވީޓެއްގައެވެ. އެ އިންޓަވިއުގައި ޑރ. ޖަމީލް ވަނީ މިހާރު އުފެދިފައި އޮތީ ސިޔާސީ ލީޑަރުންނަށް ހަމަހަމަ ފުރުސަތު ގެއްލިފައިވަނިކޮށް ބޭއްވި އިންތިހާބަކުން އެކުލަވާލެވުނު އިންތިގާލީ ސަރުކާރެއް ކަމަށް ވިދާޅުވެފައެވެ. އެހެން ކަމުން ޖަމީލް އެ ވިދާޅުވަނީ ދައުރުގެ މެދުތެރެއިން އިންތިހާބެއް ބޭއްވުމުގެ ވާހަކަ ކަމަށް ބައެއް ފަރާތްތަކަށް ހީވިއެވެ.\nނަމަވެސް ދައުރުގެ މެދުތެރެއިން އިންތިހާބެއް ބޭއްވުމާއި ގުޅޭގޮތުން އެ އިންޓަވިއުގައި ޖަމީލް ވާހަކައެއް ނުދެއްކެވިއެވެ. ހަމަ އެކަނި ވިދާޅުވީ މިއީ ސިޔާސީ ލީޑަރުންނަށް ހަމަހަމަ ފުރުސަތު ގެއްލިފައިވަނިކޮށް ބޭއްވި އިންތިހާބަކުން އެކުލަވާލެވުނު އިންތިގާލީ ސަރުކާރެއް ކަމަށެވެ. އަދި ދައުރުގެ މެދުތެރެއިން އިންތިހާބެއް ބޭއްވުމާއި ގުޅޭ ސުވާލު ރައީސް ސޯލިހާއި ކުރެއްވުމަށް އެދިވަޑައިގެންނެވިއެވެ.\nޖަމީލް ދެއްކެވި ވާހަކަތައް އިތުރަށް ތަފްސީލް ކޮށްދެއްވަމުން އެމަނިކުފާނު ކުރައްވާފައިވާ ޓްވީޓެއްގައި ވިދާޅުވީ ރައީސް ސޯލިހްގެ ސަރުކާރު ވުޖޫދަށް އައި ހާލަތު ތަފާތު ކަމަށެވެ. އަދި 2018 ވަނަ އަަހަރު ރިޔާސީ އިންތިހާބު ބޭއްވުނީ ސިޔާސީ ލީޑަރުންނަށް އިންތިހާބުން ފުރުސަތު ގެއްލުވާލާފައިވަނިކޮށް ކަމުން އިއްތިހާދުން މަސައްކަތް ކުރީ އެކަންކަމަށް ހައްލެއް ހޯދުމަށް ކަމަށެވެ.\nނަމަވެސް ޖަމީލް ވިދާޅުވީ ރާއްޖޭގެ ގާނޫނީ ނިޒާމް ހަމަޖެހިފައިވާ ގޮތުން ކޮންމެ ސަރުކާރެއްވެސް އިންތިހާބުވަނީ ފަސް އަހަރަށް ކަމަށެވެ. އެހެން ކަމުން އެ ފުރުސަތު ރައީސް ސޯލިހްގެ ސަރުކާރަށްވެސް ލިބެންވާނެ ކަމަށް އެމަނިކުފާނު ވިދާޅުވިއެވެ.\nމި ސަރުކާރު ވުޖޫދަށް އައި ހާލަތު ތަފާތު. ގިނަ ބަޔަކަށް ފުރުސަތު ގެއްލިފައި އޮތް ހާލަތުގެ ތެރެއިން ހައްލުތަކެއް ހޯދުމަށް. ނަމަވެސް ގާނޫނީ ނިޒާމް އެކަށައެޅިފައި އޮތްގޮތުން ސަރުކާރެއް އިންތިހާބު ވަނީ5އަހަރަށް. ރައީސް ސޯލިހްގެ ސަރުކާރަށްވެސް ނިޒާމުން ލިބިދޭ އެ ފުރުސަތު ލިބެންވާނެ\nދައުރުގެ މެދުތެރެއިން އިންތިޚާބެއް ބޭއްވުމަށް ސަރުކާރު ކޯލިޝަންގައި ހިމެނޭ ޕާޓީތަކުން އެއްބަސްވެފައިވާ ކަމަށާ އެހެން ކަމުން އިންތިހާބު ބާއްވަނީ ކޮން އިރަކުންތޯ އާންމުންގެ މީހަކު ވަނީ ރައީސް ނަޝީދާވެސް ސުވާލު ކުރައްވާފައެވެ.\nރައީސް ނަޝީދަށް އާންމުން ސުވާލު ކުރުމުގެ ފުރުސަތު ދިނުމުގެ ގޮތުން "އާސްކް ސްޕީކާ" ގެ ނަމުގައި ކުރިއަށް ގެންދިޔަ ޕްރަގްރާމްގައި މީހަކު ވަނީ އަހަރު ދުވަހަށްފަހު ބާއްވަން ވިދާޅުވި އިންތިޚާބު ކޮބައިތޯ ރައީސް ނަޝީދާއި ސުވާލު ކުރައްވާފައެވެ.\nވަރަށް ހައިރާންވެ ހުންނަވާ ރައީސް ނަޝީދު އެރޭ ވަނީ އެއީ 2008 ގެ އިންތިހާބާ ގުޅުންހުރި ސުވާލެއްތޯ އައްސަވާފައެވެ. ރައީސް ނަޝީދު އެ އިޝާރަތް ކުރައްވާ ދައުރުގެ މެދުތެރެއިން އިންތިޚާބެއް ބާއްވަން 2008 ގެ ރިޔާސީ ކެންޕެއިންގައި އެމަނިކުފާނު އޭރު ވެވަޑައިގެންނެވި ވައުދަށެވެ. -ނަމަވެސް އެފަހަރުގެ ރިޔާސީ އިންތިޚާބު ކާމިޔާބު ކުރެއްވުމަށްފަހު ދައުރުގެ މެދުތެރެއިން އިންތިހާބު ބޭއްވުމަށް އެމަނިކުފާނު ވަނީ ދެކޮޅު ހައްދަވާފައެވެ.-\nޓްވިޓާ މެދުވެރިކޮށް ސުވާލުކުރި ފަރާތުން ސުވާލުކުރަނީ 2018ގެ އިންތިހާބަށް ކަމަށް ޕްރެންޓަރު ވިދާޅުވުމުން ރައީސް ނަޝީދު ވިދާޅުވީ އަހަރު ދުވަސްފަހުން އިންތިހާބެއް ބާއްވާނެ ކަމަށް ރައީސް ސޯލިހްވެސް އަދި އެމަނިކުފާނުވެސް ވިދާޅުވި ހަނދުމަފުޅު ނެތް ކަމަށެވެ. އަދި އެފަދަ ވާހަކައެއް ނުދައްކަވާ ކަމަށް ވިދާޅުވެ، ރައީސް ސޯލިހް ހުންނަވާނީ ފަސް އަހަރުގެ ޓާމަކަށް ކަމަށް ވިދާޅުވިއެވެ.\n"އަޅުގަނޑު ހަނދާނެއް ނުވޭ ރައީސުލްޖުމްހޫރިއްޔާ އަހަރެއްގެ ފަހުން، އަދި އަޅުގަނޑުމެން އެކަކުވެސް އަހަރެއްގެ ފަހުން އިންތިހާބެއް ބާއްވާނެ ވާހަކައެއް ދެއްކި ހަނދާނެއް. އަޅުގަނޑުމެން ނުދައްކަން. ފަސް އަހަރުގެ ޓާމެކޭ އަޅުގަނޑުމެން ދެންނެވީ. އެއީ ދެންނެވެން އޮތް ވާހަކައަކީ" ނަޝީދު ވިދާޅުވިއެވެ.\nރައީސް ނަޝީދު ވަނީ 2018 ގެ ރިޔާސީ އިންތިހާބަށްފަހު ގުޅިފައިވާ ޕާޓީތަކުގެ ކެންޑިޑޭޓް ހުވާ ކުރައްވާނީ އަހަރު ދުވަހުގެ މުއްދަތަށް ކަމަށް ކުރިން ވިދާޅުވެފައެވެ. ހަތެއް ޖޫން، 2018 ގައި ލަންކާގައި ހުންނަވާ ދެއްކެވި ވާހަކަފުޅުގައި ރައީސް ނަޝީދު ވިދާޅުވީ އައު ސަރުކާރު ވާންޖެހޭނީ އިންތިގާލީ ސަރުކާރަކަށް ކަމަށާ ވަގުތީ ސަރުކާރު ދެމި އޮންނަން ވާނީ މަޖިލީސް އިންތިޚާބާ ހަމައަށް ކަމަށެވެ.\nއަދި 2019 ވަނަ އަހަރުގެ ކުރީކޮޅު ބޭއްވުމަށް ހަމަޖެހިފައިވާ އިންތިޚާބު 2020 ވަނަ އަހަރަށް ފަސްކޮށް ނޮވެންބަރު 11 އާއި 2020 ގެ މޭ އާއި ދެމެދު ބަރުލަމާނީ ނިޒާމަކަށް ރާއްޖޭގެ ވެރިކަމުގެ ނިޒާމު ބަދަލުކުރުމަށް ހުށައަޅުއްވާ ކަމަށެވެ.\n"ނޮވެންބަރު 11 ވަނަ ދުވަހު 2018، ރިޔާސީ އިންތިޚާބު ކާމިޔާބުކުރާ ގުޅިފައިވާ ޕާޓީތަކުގެ ކެންޑިޑޭޓް ހުވާ ކުރައްވާނީ މިހާރު މި އޮތް ގާނޫނު އަސާސީގައިވާ ގޮތުގެ މަތިން ރައީސުލްޖުމްހޫރިއްޔާގެ ފުރިހަމަ ބާރުތަކާއެކީގައި. އެއީ އިންތިގާލީ ވަގުތީ ސަރުކާރެއްގެ މަސައްކަތަކަށް ވާންޖެހޭނީ. މި ވަގުތީ ސަރުކާރު ދެމި އޮންނަން ވާނީ ދެން އަންނަ ރައްޔިތުންގެ މަޖިލީހުގެ އިންތިޚާބު އަންނަންދެން. ގާނޫނު އަސާސީ އެބަ ޖާގަދޭ ރައްޔިތުންގެ މަޖިލީހުގެ އިންތިޚާބު ލަސްކުރުމަށް. އަޅުގަނޑު އެ ހުށައަޅަން އެ އިންތިޚާބު [މަޖިލީސް އިންތިހާބު] 2020 ލަސްކުރުމަށް. އަދި ނޮވެންބަރު 11 އާއި 2020 ގެ މޭ އާއި ދެމެދު ބަރުލަމާނީ ނިޒާމަކަށް ރާއްޖޭގެ ވެރިކަމުގެ ނިޒާމު ބަދަލުކޮށް އަދި އިންތިގާލީ އަދާލަތު ދިވެހި ރައްޔިތުންނަށް ހޯދާދީ، ދިވެހި ރާއްޖޭގެ ޓެކްސްގެ ނިޒާމްވެސް، ދާހިލީ ކަންކަންވެސް. ހާރިޖީ ކަންކަންވެސް، ދިވެހިން އެއްބައިވެގެން ކުރަންޖެހޭ ކިތަންމެ ކަމެއް ކުރުމަށް މި އަހަރެއްހާ ދުވަސް އަޅުގަނޑުމެން ނެގުމަކީ ބުއްދިވެރިކަމެއް." ރައީސް ނަޝީދު ވިދާޅުވިއެވެ.\nރައީސް ނަޝީދު މި ވާހަކަފުޅު ވިދާޅުވިއިރު އެމްޑީޕީގެ ރިޔާސީ ޓިކެޓް ވަނީ ރައީސް ނަޝީދަށް އަރުވާފައެވެ. އެއީ ދޭއް، ޖޫން 2018 ގައެވެ. އެމްޑީޕީން ރައީސް ނަޝީދަށް ރިޔާސީ ޓިކެޓް ދީފައިވަނީ ގުޅިފައިވާ ޕާޓީތަކުގެ މެދުގައި އެއް ކެންޑިޑޭޓަކު ނެރުމަށް ފުޅާ ދާއިރާއެއްގައި މަޝްވަރާ ކުރަމުންދަނިކޮށެވެ.\nރިޔާސީ އިންތިޚާބުގައި ގުޅިފައިވާ ޕާޓީތަކުން ނެރޭނެ ކެންޑިޑޭޓެއް ހަމަޖެއްސުމަށް އެމްޑީޕީއަށް އަދި ރަނިންމޭޓެއް ހަމަޖެއްސުމަށް ޖުމްހޫރީ ޕާޓީއަށް ފުރުސަތު ދީފައިވަނީ އޭގެ ފަހުންނެވެ.\nއެމްޑީޕީން އއ އުކުޅަހުގައި ބޭއްވި ކުއްލި ކޮންގްރެސްއެއްގައި އިއްތިހާދުގެ ރިޔާސީ ކެންޑިޑޭޓަކަށް ރައީސް ސޯލިހް ހަމަޖައްސަވާފައިވަނީ ޖޫން 30، 2018 ގައެވެ.\nއެ ކޮންގްރެސްގައި އެމްޑީޕީއިން ރިޔާސީ އިންތިހާބަށް ތައްޔާރުކުރި މެނިފެސްޓޯގައި ދޮޅު އަހަރުގެ އިންތިގާލީ ސަރުކާރެއް ބޭއްވުމަށް ވަނީ ހިމަނާފައެވެ. ކޮންގްރެސްގައި ލޯންޗުކުރި މެނިފެސްޓޯގައި ވަނީ މައިގަނޑު ފަސް ކަމެކެވެ. އެއީ ޖަޒީރާ ރާއްޖެ، ނޫ އިގްތިސޯދު، ފަހުރުވެރި އާއިލާ، އޯގާތެރި ސަރުކާރު އަދި އިންސާފެވެ.\nމެނިފެސްޓީގައި ހިމެނޭ އިންސާފުގައި ހިމެނޭ ކަންކަން ތަމްސީލްކުރެއްވުމުގެ ގޮތުން މަޖިލިސް މެންބަރު އިމްތިޔާޒު ފަހުމީ، އިންތި ވިދާޅުވީ، ޕާޓީތަކުން ޕްރައިމަރީތަކުގައި އިންތިހާބުކުރި އެ ޕާޓީތަކުގެ އެންމެ ތާއިދު ބޮޑު ބޭފުޅާ ރިޔާސީ އިންތިހާބުގައި ވާދަ ކުރެއްވުމުގެ ފުރުސަތު ސަރުކާރުން ނިގުޅައިގެންފައިވާ ކަމަށެވެ.\nއެފަދަ ބޭފުޅުންނަށް ފުރުސަތު ދިނުމަށްޓަކައި ދޮޅު އަހަރުގެ އިންތިގާލީ ސަރުކާރެއް ބޭނުންވާ ކަމަށް އިންތި ވިދާޅުވި އެވެ.\nއެމްޑީޕީ ރައީސް މުހައްމަދު ނަޝީދު ރައީސް މައުމޫން އަބްދުލްގައްޔޫމް + ރައީސް އިބްރާހިމް މުހައްމަދު ސޯލިހު ގާސިމް އިބްރާހިމް ޑރ. މުހައްމަދު ޖަމީލް އަހުމަދު އަދާލަތު ޕާޓީ އިމްރާން އަބްދުﷲ ޖުމްހޫރީ ޕާޓީ އެމްއާރުއެމް


Javvu gai cookies fihe, test kuran dhuniye ah | Mihaaru\nއައިއެސްއެސްގައި ފިހުނު ކުކީއެއް.\nއައިއެސްއެސްގައި ފިހުނު ކުކީއަކާ ދެ އެސްޓްރޮނޯޓުން.\nއައިއެސްއެސްގައި ފިހުނު ކުކީއަކާ އެކު ކްރިސްޓީނާ.\nޖައްވީ ސްޓޭޝަނުގައި ކުކީޒް ފިހެ، ޓެސްޓްކުރަން ދުނިޔެ އަށް\n26 ޖެނުއަރީ 2020 - 07:10\nހާއްސަ ގޮތަކަށް، ވަކިވަކިން ބަންދުކޮށްލައިގެން ސްޕޭސްއެކްސް ޑްރެގަންގައި ދުނިޔެ އަަށް ގެނައި ޗޮކްލެޓް ޗިޕްސް ތިން ކުކީޒް އަކީ އެސްޓްރޮނޯޓުން ކަމަށްވާ ކްރިސްޓީނާ ކޯޝް އާއި ޔޫރަޕިއަން ސްޕޭސް އެޖެންސީ (އީއެސްއޭ) ގައި މަސައްކަތްކުރާ އިޓަލީގެ ލޫކާ ޕަރްމިތާނޯގެ މަސައްކަތެވެ. އެ ދެ މީހުން ވަނީ ތަޖުރިބާކުރުމުގެ ގޮތުން ޒީރޯ-ގްރެވިޓީ ހާއްސަ އަވަނެއްގައި ފަސް ކުކީޒް ފިހެފަ އެވެ. އެކަމަކު ފުރަތަމަ ދޭތި ރަނގަޅަށް ރޯފިލާ ގޮތެއް ނުވި އެވެ.\nއެ ޕްރޮޓޯޓައިޕް އަވަން ތައްޔާރުކޮށްފައި ވަނީ ނެނޯރެކްސް އާއި ޒީރޯ ޖީ ކިޗެން ގުޅިގެންނެވެ.\nއައިއެސްއެސްގައި ފާހަގަކުރެވުނު މައިގަނޑު ކަމަކީ އާންމު ހާލަތުގައި އަވަނުގައި ކުކީޒް ފިހަން ނަގާ ވަގުތަށް ވުރެ، ގިނަ ވަގުތު ނެގުމެވެ.\nއާންމުކޮށް އަވަނުގެ ހޫނުމިން 150 ޑިގްރީ ސެލްސިއަސްގައި ބަހައްޓައިގެން ކުކީއެއް 20 މިނިޓުން ފިހެލެވޭނެ އެވެ. ނަމަވެސް ޖައްވީ ސްޓޭޝަނުގައި ކުކީޒް ރަނގަޅަށް ރޯފިލަންދެން ފިހަން 120-130 މިނިޓް ނެގި އެވެ. އަދި ކުކީޒް ހޫނުކަން ކެނޑެން ވެސް ގިނަ ވަގުތު ނަގަ އެވެ.\nއައިއެސްގައި ކުކީޒް ފިހުނީ މަޝްހޫރު ހޮޓެލް ޗެއިން ޑަބަލް ޓްރީގެ ފުށްގަނޑުގަ އެވެ. ދުނިޔެ އަށް ގެނައި ކުކީޒްތަކަކީ އިންސާނުން ކާން ރައްތާކެރި އެއްޗެއްތޯ މިހާރު އަންނަނީ ޓެސްޓްކުރަމުންނެވެ. އަދި މީގެ ތަޖުރިބާ އާއި ނަތީޖާ އަށް ރިއާޔަތްކޮށް ކުރިއަށް އޮތް ތަނުގައި ޖައްވީ ސްޓޭޝަނުގައި ކެއްކުން ކުރިއަށް ގެންދިއުމަކީ ކުރިމަގުގައި ފަސޭހަކަމާ އެކު ކުރެވިދާނެ ކަމެއްތޯ ސާފުވެގެން ދާނެ އެވެ.\nއަނެއްކޮޅުން މިއީ އައިއެސްއެސް އަށް ކާނާ އުފުލަން ކުރަން ޖެހޭ ހަރަދާއި މަސައްކަތްތައް ލުއިވެގެން ދާނެ އެވެ.\nއައިއެސްއެގައި ކުކީޒް ފިހުމުގެ އެކްސްޕެރިމަންޓް ހަދަމުން އަންނަކަން އެސްޓްރޮނޯޓުން ހިއްސާކޮށްފައި ވަނީ މިދިޔަ ޑިސެމްބަރު މަހުގެ 26 ވަނަ ދުވަހު އެވެ.\nއިތުރު ލިޔުންތައް ޖައްވީ ދަތުރުތައް އިންޓަނެޝަނަލް ސްޕޭސް ސްޓޭޝަން އެސްޓްރޮނޯޓުން ކެއްކުން އެމެރިކާ


ދަރިފުޅު މަންމަ މެރުމަށްފަހު ފްރީޒާއަށް ލައިފި – DhiDaily\nދަރިފުޅު މަންމަ މެރުމަށްފަހު ފްރީޒާއަށް ލައިފި\nއަންހެން ހެދުން އެޅުމަށް ގަޔާވާ 47 އަހަރުގެ ފިލިޕް ޓާވާރ އޭނާގެ 86 އަހަރުގެ މަންމަ މެރުމުގެ ތުހުމަތުގައި 19 އަހަރަށް ޖަލަށް ލުމަށް ހުކުމް ކޮށްފައެވެ.\nފިލިޕް ޓާވާރ އޭނާގެ މަންމަ މަރާލައިފައިވަނީ މަސްތުގެ ހާލުގަ ހުރެ އޭނާގެ މަންމަގެ ބަނޑަށް ވަޅި ހެރުމަށްފަހުއެވެ. އަދި މަރާލުމަށްފަހު ހަށިގަނޑުން ބޯ ބުރިކޮށް ފްރީޒާއަކަށް ވަނީ ލާފައެވެ. އަދި އެއަށްފަހު އޭނާގެ މަންމަ އެންޖެލާގެ އިނގިލިތައް ބުރިކޮށް ސައިކުރާއަށް ލާފައިވެއެވެ.\nމިހާދިސާ ހިނގާފައިވަނީ މިދިޔަ އަހަރު ޑިސެމްބަރު މަހުގެ 19 ވަނަ ދުވަހުއެވެ. ފިލިޓް އޭނާގެ މަންމަ މަރާލުމަށްފަހު 83 އަހަރުގެ ބައްޕަ ކޯލިން އަށް ރޭޒަރަކުން ހަމަލާދިނުމަށް މަސައްކަތް ކުރިއެވެ. އެހެންނަމަވެސް، އޭނާ ހަމަލާދިނުމުގެ ކުރިން ކޯލިންވަނީ ފުލުހުންނަށް ގުޅުމުގައި ކާމިޔާބު ވެފައެވެ.\nމިމައްސަލަ ކޯޓުގައި ބަލަމުން ދިޔައިރު ކޯލިން ކިޔައިދިން ގޮތުގައި އޭނާގެ ދަރި އެހާބޮޑުވެފައިވީ އެރު އެއްވެސް މަސައްކަތެއް ނުކުރާ ކަމަށާއި އޭނާގެ ހުރިހާ ޚަރަދެއް ބަލަހައްޓަނީ މުސްކުޅި މައިންބަފައިން ކަމުގައި ކިޔައިދިނެވެ. އަދި އޭނާ ގިނަ ރޭތައް ހޭދަކުރަނީ ގޭމް ކުޅުމުގަޔާއި މަސްތުވާ ތަކެތި ބޭނުން ކުރުމުގައި ކަމުގައިވެސް ކޯލިން ކިޔައިދިނެވެ. ފުލުހުން ފްލީޓް އާއި ސުވާލުކުރުމުން އޭނާ ވަނީ ތުހުމަތު ދޮގުކޮށް އޭނާގެ ބައްފަގެ ބޮލުގައި މަރުގެ ތުހުމަތު އަޅުވާފައެވެ. އެހެންނަމަވެސް، ނަފްސާނީ ބަލީގެ ޑޮކްޓަރުން ވަނީ އޭނާގެ ސިކުނޑި ހަމަޖެހޭ ކަމަށާއި އަދި އޭނާ މަސްތުވާ ތަކެތީގެ އަވާގައި ހުރެ ކުރި ކަމެއް ކަމުގައި ބުނެފައެވެ.\nހަދިސާ ހިނގާދިޔަގޮތް ކޯޓަށް ކިޔައިދެމުން ކޯލިން ބުނިގޮތުގައި ހާދިސާ ހިނގައިދިޔަ ދުވަހުގެ އެއްދުވަސް ކުރިން އޭނާ ލައްވާ7ފުޅި ރަލަށް ލާރި ދެއްކިކަމުގައި ވެއެވެ. އަދި ޖެހިގެން އައި ދުވަހު ހެނދުނު އަންހެން ހެދުމެއް އަޅައިގެން ގޭތެރެ ސާފުކުރުމަށް ސިޓިންގް ރޫމް އަށް އައެވެ. އަދި އެދެމަފރިން ޓީ.ވީ ބަލަން އުޅެނިކޮށް ޓީ.ވީ ގެ ވާގަނޑު ނައްޓާ އުނދޫކުރިކަމަށް ބުންޏެވެ. އަދި ކޯލިން އޭނައާ ދިމާލަށް ހަޅޭ ލަވައިގަތުމުން ބަދިގެއަށް އޭނާ ދިޔައެވެ. އޭރު އޭނާގެ މަންމަ ސައިތައްޓެއް ހެދުމަށް ބަދިގ ތެރޭގައި ހަރަކާތްތެރިވެ އުޅެއެވެ. އަދި ކޯލިން ޓީވީގެ ވާގަނޑު ޖެހިތަނާހެން ބަދިގެއިން ހަޅޭކުގެ އަޑު އިވުނުކަމަށާއި އަދި އޭނަ ދިޔައިރު އޭނަ އަންހެނުން ބަދިގެއަށް ވެއްޓިފައި އޮތް ކަމަށް އޭނާ ކިޔައިދިނެވެ. އަދި ކޯލިން އަށް އެ މަންޒަރު ފެނުނު ކަން ފިލިޓްއަށް އެނގުނު ހިސާބުން އޭނާ މަރާލާނެ ކަމަށް ފިލިޓް ބުނިކަމުގައި ވެއެވެ.\nކޯލިން ކިޔައިދިން ގޮތުގައި އޭނާ އެވަގުތު މަސައްކަތް ކުރީ ވީހާވެސް އަވަހަށް ފުލުހުންނަށް ގުޅޭތޯއެވެ. އަދި އޭނަ ދިޔަވަގުތު ފިލިޓް ވަނީ އޭނާގެ މަންމަގެ ބޯ ބުރިކުރުމަށްފަހު ފޮށްޓަކަށްލާ ފްރީޒާއަށް ލާފައެވެ. އަދި އިނގިލަތައް ފެނުނީ ސައި ކައްކަން ގެންގުޅުނު ކުރައަށް އަޅާފައެވެ. ކޯލިން މި ވާހަކަތައް ކޯޓަށް ކިޔައިދީފައިވަނީ ނުހަނު ހިތާމައާއި އަސަރާއި އެކިއެވެ.\nފިލިޓް ޓާވާގެ މައްޗަށް އޭނާގެ މަންމަގެ މަރުގެ ތުހުމަތުގައި 19 އަހަރުގެ ޖަލު ހުކުމެއް މިއަދު ކޯޓުން އިއްވާފައިވެއެވެ. އަދި އޭނާގެ ބައްޕައަށް ބިރުދެއްކުމުގެ ތުހުމަތުގައި އިތުރު 18 މަސްވަނީ އިތުރުކޮށްފައެވެ. ކޯޓުން ބުނިގޮތުގައި އޭނާގެ މައްޗަށް އިތުރު ދައުވާ ތަކެއްވެސް ވެއެވެ.


Ibbe ge hattrick in Maziya final aai gaathah - vNews.mv\nއިއްބެގެ ހެޓްރިކުން މާޒިޔާ ފައިނަލާ ގާތަށް\nއައްފާން މުހައްމަދު 09 January 2022, 18:08\nޕްރެޒިޑެންޓްސް ކަޕުގައި އާދިއްތަ ދުވަހުގެ ހަވީރު ޔޫވީ އާއި ދެކޮޅަށް ނުކުމެ، އިބްރާހިމް ވަހީދު ހަސަން (އިއްބެ)ގެ ހެޓްރިކުން މާޒިޔާ ސްޕޯޓްސް އެންޑް ރެކްރިއޭޝަން މުބާރާތުގެ ފައިނަލުގެ ޖާގައަކާއި ގާތަށް ޖެހިލައިފިއެވެ.\nގަލޮޅު ދަނޑުގައި ކުޅުނު މިމެޗުން މާޒިޔާ މޮޅުވީ 0-4 ގެ ނަތީޖާއަކުންނެވެ.\nޕްރެޒިޑެންޓްސް ކަޕްގެ ފައިނަލުގެ ޖާގަ ލިބެނީ ފުރަތަމަ ޑިވިޝަނުގެ އަށް ޓީމު ލީގު ބުރެއް ކުޅެގެން އެންމެ ގިނަ ޕޮއިންޓު ހޯދާ ދެޓީމަކަށެވެ. ފައިނަލުގެ ޖާގައަށް ވާދަކުރާ ތިން ޓީމު ކަމަށްވާ މާޒިޔާ އާއި ވެލެންސިއާ އަދި ގްރީން ސްޓްރީޓްސް އަށް ބާކީ އޮތީ ދެ މެޗެވެ. ފައިނަލުގެ ޖާގަ ހޯދަން މާޒިޔާ އާއި ވެލެންސިއާ އަށް ބޭނުންވަނީ ބާކީ ދެ މެޗުން ދެ ޕޮއިންޓެވެ.\nމިހާތަނަށް ކުޅުނު މެޗުތަކުން ލީގު ބުރުގެ އެއްވަނައިގައި މާޒިޔާ އޮތްއިރު ދެވަނައިގައި އޮތީ ވެލެންސިއާއެވެ. މި ދެޓީމުވެސް ކުޅުނު ފަސްމެޗުވެސް ކާމިޔާބު ކޮށްފައިވާއިރު މިހާތަނަށް 15 ޕޮއިންޓު ހޯދާފައިވެއެވެ. ވެލެންސިއާ އަށް މާޒިޔާގެ މައްޗަށް ކުރިލިބެނީ ލަނޑުގެ ތަފާތުންނެވެ. ތިން ވަނައިގައި އޮތް ގްރީން ސްޓްރީޓްސް އަށް ލިބިފައިވަނީ ފަސް މެޗުން 12 ޕޮއިންޓެވެ.\nމިއަދުގެ މެޗުގައި މޮޅު ކުޅުމެއް ދައްކަމުން އައި މާޒިޔާއިން މެޗުގައި ފުރަތަމަ ލަނޑުޖަހާ ލީޑުނެގީ 10 ވަނަ މިނެޓުގައެވެ. މިލަނޑު އެޓީމަށް ކާމިޔާބު ކޮށްދިނީ އެޓީމުގެ ސެއިން ވިންސެންޓުގެ ފޯވާޑް ކޮނޭލިއަސް ސްޓެވާޓް (ކޯނޭ) އެވެ. ފުރަތަމަ ހާފު ނިމުނީ 0-1 އިން މާޒިޔާ ކުރީގައި އޮވެގެންނެވެ.\nދެވަނަ ހާފު ފަށައިގެން 30 އަކަށް ސިކުންތުގެ ތެރޭގައި މާޒިޔާއިން ލީޑުފުޅާކުރިއިރު މިލަނޑު އެޓީމަށް ކާމިޔާބު ކޮށްދިނީ އިއްބެއެވެ. މިއީ އޭރިއާ ތެރެއިން މުޅިން ހުސްކޮށްހުރެ ބޯޅަ ހިފައިގެންގޮސް، ގޯލުގެ ދުރުކަނަށް ބޯޅަ އަމާޒުކޮށްލައިގެން އިއްބެ ކާމިޔާބުކުރި ލަނޑެކެވެ.\nމާޒިޔާގެ ތިންވަނަ ލަނޑު އިއްބެ ކާމިޔާބުކުރީ އޭގެ4މިނެޓުފަހުންނެވެ. އަދި މެޗުގައި އިއްބެ ތިންވަނަ ލަނޑެއްޖަހާ ހެޓްރިކް ފުރިހަމަކުރީ ދެވަނަ ހާފުގައި މެޗުގެ 72 ވަނަ މިނެޓުގައެވެ. މިއީ އައިސަމް ނަގައިދިން ކޯނަރެއް ބޮލުން ގޯލުގެ ތެރެއަށް ވައްދާލައިގެން އިއްބެ ކާމިޔާބުކުރި ލަނޑެކެވެ.\nރަނގަޅު ފޯމެއްގައި އޮވެ، ލީގު ތާވަލުގެ އެއްވަނައިގައި މާޒިޔާ އޮތްއިރު މިރޭވެސް މި މުބާރާތުގައި މެޗެއް ކުޅޭނެއެވެ. އެގޮތުން މިމެޗުގައި މިރޭ 21:00 ގައި ނުކުންނާނީ ދަ ގްރާންޑޭ އާއި ކްލަބް އީގަލްސް އެވެ.\nމާޒިޔާ ސްޕޯޓްސް އެންޑް ރެކްރިއޭޝަން ޕްރެޒިޓެންޓްސް ލީގް ކުޅިވަރު ޔުނައިޓެޑް ވިކްޓަރީ


18 goahchah dhinee adhuluveri badhaleh noon, koalishan verikamehgaiebadhalu riviukoh ithurah faisaa dheyn jeheynama dheynnan: aathif\n18 ގޯއްޗަށް ދިނީ އަދުލުވެރި ބަދަލެއް ނޫން، ކޯލިޝަން ވެރިކަމެއްގައި އެ ބަދަލު ރިވިއުކޮށް އިތުރަށް ފައިސާ ދޭން ޖެހޭނަމަ ދޭންނަން: އާތިފް\nކުޅުދުއްފުށީ އެއާޕޯޓަށް އަރާ 18 ގޯއްޗަށް ސަރުކާރުން ދީފައިވަނީ އަދުލުވެރި ބަދަލެއް ނޫން ކަމަށާއި ކޯލިޝަން ވެރިކަމެއްގައި އެ ގޯތީގެ ބަދަލުގެ ގޮތުގައި ދޭން ޖެހޭ ފައިސާގެ އަދަދު ރިވިއުކޮށް އިތުރަށް ފައިސާ ދޭން ޖެހޭނެ ނަމަ އެފައިސާ ދެވިގެންދާނެކަމަށް ހދ އަތޮޅު ކައުންސިލްގެ ކުޅުދުއްފުށީ ދެކުނު ދާއިރާގެ މެމްބަރު އަހުމަދު އާތިފް ވިދާޅުވެއްޖެ އެވެ.\nގުޅިފައިވާ ޕާޓީތަކުން ރޭ ކުޅުދުއްފުށީގައި ބޭއްވި ކަންމަތީ ބައްދަލުވުމުގައި ވާހަކަދައްކަވަމުން އާތިފް ވިދާޅުވީ 18 ގޯއްޗަށް ދައުލަތުން ދިނީ އަދުލުވެރި ބަދަލެއް ނޫން ކަމަށެވެ. އެ ބަދަލާމެދު އެމީހުން ހިތްހަމަ ނުޖެހޭނަމަ އެއީ އަދުލްވެރި ބަދަލަކަށް ނުވާނެކަމަށް އޭނާ ވިދާޅުވި އެވެ.\nބިމާ ބޭހޭ ގާނޫނުގައިވާ ގޮތުގައި މަތިން ބަނޑާރަގޯއްޗަކުން މީހުން ނެރެވޭނީ އަދުލުވެރި ބަދަލެއްދީފައި ކަމަށާއި އެކަންކޮށް އެމީހުން ގެތަކުން ނެރެފައިވަނީ ބިމާ ބެހޭ ގާނޫނާ ހިލާފަށްކަމަށް އާތިފް ވިދާޅުވި އެވެ.\nއާތިފް ވިދާޅުވީ ކުޅުދުއްފުށީ ރައްޔިތުންނަށް އެއާޕޯޓެއްގެ ދަޅަ ދައްކާތާ ފަސް އަހަރުވެގެންދިޔައީ ކަމަށާއި އެ އެއާޕޯޓްގެ ވައުދަކީ 2013 ވަނަ އަހަރު ރައީސް ޔާމީން ކުޅުދުއްފުށީ ރައްޔިތުންނަށް ވެވަޑައިގެންނެވި ވައުދެއްކަމުން މިއަންނަ ރިޔާސީ އިންތިހާބުގައި އެއާޕޯޓަށް ދޭން ޖެހޭ ވޯޓެއް ނޯނާނެކަމަށެވެ.\n” އެއްވެސް އެއްޗަށްކަށް ދެ ފަހަރަށް ލާރި ދައްކަން ޖެހޭނެ ކަމަށް އެއްވެސް ރައްޔިތަކު ގަބޫލެއް ނުކުރާނެ. ފިހާރައަކުން ގަންނަ އެއްޗަކަށްވެސް ދެ ފަހަރަކު ރުފިޔާ ދައްކާކަށް ނުޖެހޭ. އެހެންވީމަ ވޯޓެއްވެސް ދެ ފަހަރަކު އެއްކައްޗަށްކަށް ދޭކަން ނުޖެހޭނެ.” އާތިފް ވިދާޅުވި އެވެ.\nކުޅުދުއްފުށިން ރައީސް ޔާމީނަށް ދޭން ޖެހޭ ވޯޓެއް ނޯނާނެކަމަށް ތަކުރާރުކޮށް ވިދާޅުވަމުން އާތިފް ވިދާޅުވީ ކުޅުދުއްފުށީގެ ރައްޔިތުންނަކީ މިއަދު ހޭލުންތެރި ރައްޔިތުންތަކެއް ކަމަށާއި ވޯޓްލާންދާއިރު ވިސްނުންތެރިކަމާއެކު ބުއްދީގެ ބޭނުން ހިފުމަށް އާތިފް އެދިލެއްވި އެވެ. އިންތިހާބު ކައިރީވީމަ ރަށަށް އަރާ ބަޔަކު ދައްކާ ވާހަކަ ހެއްލި ބޯކާލައިގެން ހައްދައެއް ނުލެވޭނެކަމަށެވެ.\nސިވިލް ސާވިސް މުވައްޒަފުންގެ މުސާރަ ކޯލިޝަންގެ ވެރިކަމެއްގައި މުސާރަ ބޮޑުވެގެންދާނެކަމަށާއި ސިވިލް ސާވިސް މުވައްޒަފުން މަޖުބޫރުން ސިޔާސީ ހަރަކާތްތަކުގައި ބައިވެރިނުކުރާނެ ކަމަށެވެ. އަދި ޕީޕީއެމުން ދިދަ ދަނޑި ޖަހަން މީހުން ނެރެނީ ފައިސާ ދީގެން ކަމަށާއި އެގޮތުން ހޮޅިދަނޑިއެއް ޖަހާދެނީ 75 ރުފިޔާ ދޭ ކަމަށް އޭނާ ވިދާޅުވި އެވެ. ކުޅުދުއްފުއްޓަށް މިސަރުކަރުން އިހުމާލުވެފައިވާކަމަށް ވިދާޅުވަމުން އާތިފް ވަނީ މިޖަލްސާގައި ސަރުކާރަށް ވަރަށް ބޮޑަށް ފާޑު ވިދާޅުވެފަ އެވެ.


ރޯދަމަސް އަންނާތީ ކޮންމެ ހެން ގެއަށް ވެލި ލާން ޖެހޭތަ؟މިކަލް ނޫސް\nފުވައްމުލަކު އަތިރިމަތިން ބަޔަކު ވެލި ނަގަނީ. ފޮޓޯ: އަލީ އިއްޒަތު އިބުރާހިމް\nރޯދަމަސް އަންނާތީ ކޮންމެ ހެން ގެއަށް ވެލި ލާން ޖެހޭތަ؟\n13 މެއި 2018, 16:42 |\nރަމަޟާން މަސް ނުވަތަ ރޯދަމަސް އަންނަންނީއެވެ. އެމަހަށް ގެތަކާއި ގޯތިތެރެ ވަކިން ސާފުކޮށް ރީތި ކުރުމަކީ ދިވެހިންގެ އާދައެކެވެ. ޚާއްސަކޮށް ފުވައްމުލަކު މީހުން ވަރަށް އިސްކަން ދޭ ކަމަކެވެ. ކުރިން ގޯތި ގެދޮރު ރީތި ކުރުމަށް ގޮނުދޮށުން ވެލިނެގިއަސް މިހާރު އެކަމަކީ މަނާ ކުރެވިފައިވާ ކަމެކެވެ. އަދި ކުރުން ރަނގަޅު ކަމެއް ވެސް ނޫނެވެ. ނަމަވެސް އަދިވެސް މަދުމަދުން މީހުން އަތިރިމަތިން ވެލި ނަގަމުންދާ ކަން ސޯޝަލް މީޑިއާގައި ދައުރުވާ ފޮޓޯ ތަކުން ހާމަވެއެވެ.\nކުރިން ގެއާއި ގޯތިތެރެއަށް ވެލި ލުމަށް އެންމެ ގިނައިން ވެލި ނަގާއުޅުނީ ރަށުގެ ދެކޮޅުން، ތުނޑީ ސަރަހައްދުންނާއި ދޫނޑިގަމު ރަށިކެޑެ ސަރަހައްދުންނެވެ. މިހާރުވެސް ސިއްރުން ވެލި ނަގާ މީހުންގެ އަމާޒަކަށް މި ދެ ސަރަހައްދު ވާކަން ބޮޑަށް ފާހަގަ ވެއެވެ.\nވެލި ނެގުން މަނާކޮށްފައި އޮތީ ވަކިބަޔަކަށް ވެލި ނެގޭ ގޮތަކަށް ނޫން ކަމަށާއި އެއީ ރަށަށް ގެންލުންހުރި ކަމެއްކަމަށް ވާތީ އެކަން ހުއްދަކޮށް ދޫކޮށްލެވެން ނެތުމުން ކަމަށެވެ. އެގޮތުން އެއްވެސް ބަޔަކު ކިތަންމެ ކުޑަ މިންވަރަކަށްވެސް އަތިރިމަތިން ވެލި ނެގުމަކީ މަނާކަމެކެވެ. އަދި އެކަމަށް އަދަބު ކަނޑައެޅިފައިވެއެވެ. ވެލި ނެގުމުގެ ސަބަބުން އެހެން މީހުންގެ ކުރިމަތީގައި ތިމާ ބޭޒާރުވެއެވެ. އެހެނީ ވެލި ނަގާފައި އަޅަނީ އެންމެންނަށް ވެސް ފެންނަ ތަންތަނަށެވެ.\nރަށްދެކެ ލޯބިވާ ބަޔަކު ރަށަށް ގެންލުމެއް ދޭކަށް ބޭނުމެއް ނުވާނެއެވެ. ނަމަވެސް ރަށް ލިބޭ ގެއްލުމުގެ މައުލޫމާތު ނޭގޭ މީހުންނާއި ކުރީއްސުރެ ވެލި ނެގުމުގެ އާދަ ގެންގުޅޭ މީހުންނަށް އެފަދަ ކަންކަން ދޫކޮށްލުމަށް ފަސޭހަ ނުވެދާނެއެވެ. ނަމަވެސް އެކަން ހުއްޓުވަން ޖެހެއެވެ. އެކަމާއި ދެކޮޅަށް ވާހަކަ ދައްކަން ޖެހެއެވެ. އަޑު އުފުލަން ޖެހެއެވެ.\nއެކަން އެންމެ ފަސޭހައިން ހުއްޓުވޭނީ ވެލިނެގުމުން ރަށަށް ލިބޭ ގެއްލުން އެނގޭ، އެފަދަ ގޭގޭގައި އުޅޭ ޒުވާން ކުދިން އެކަން ހުއްޓުވުމަށް ބާރު އަޅައިގެން ކަމަށް ބައެއްމީހުން ބުނެއެވެ. ވެލި ނަގައި، އަޅާފައިވާ ގެއަކަށް ވަދެވޭ ކޮންމެ މީހަކު ވެސް އެގޭ މީހުން ގާތު އެވާހަކައިން ސުވާލު ކުރުމަކީ ވެސް މިކަމުން މީހުން ދުރުކުރުމަށް އެޅޭ ބާރަކަށް ވާނޭ ކަމެކެވެ.\nވެލި އަޅައިގެން ޒީނަތްތެރި ކުރުމަށްވުރެ މާ ރީތިކޮށް ގެ އާއި ގެދޮރު ޒީނަތްތެރި ކުރެވޭނެ ގޮތްތައް މިހާރު މާގިނައެވެ. އެފަދަ ކަންކަން އިސްކޮށް ވެލި ނެގުމާއި މިކަން ކުރާ މަދު މީސް ކޮޅު ދުރު ކުރުމަށް ބާރު އެޅުމަކީ ކޮންމެ ފަރުދެއްގެ ވެސް ކަމެއްކަމުގައި ދެކެން ވާނެއެވެ.\nގޮނުދޮށުން ވެލިނެގުމާއި ދެކޮޅަށް މަސައްކަތް ކުރާ ޒުވާނެއް ކަމަށް ވާ އަލީ އިއްޒަތު އިބުރާހިމް، އޭނާ ފޭސްބުކުގައި ލިޔެފައި ވަނީ ” އެފަދަ މީހުންގެ ފޮޓޯތައް (އަތިރިމަތިން ވެލި ނަގާ ތަނުގެ ފޮޓޯ) ފޭސްބުކުގައި އާއްމު ކުރުމުން، ވެލިނަގާ މީހުން އޭނާއަށް ވަރަށް “ވަރު” ކުރާ ކަމަށެވެ. ވަރު ކުރިޔަސް އޭނާ ފޮޓޯތައް ހާމަކުރާނެ ކަމަށާއި އެކަމަކީ ކައުންސިލުން މަނާކޮށްފައިވާ ކަމެއްކަމަށް އޭނާ ބުނެފައިވެއެވެ.\nކޮންމެ މީހަކުވެސް މިކަމާއި ދެކޮޅަށް ކުރެވެން އޮތް މަސައްކަތެއް ކުރުން މުހިންމެވެ.


dharifulu vaahaka nudhakkanee keevve? - AO News\nދަރިފުޅު ވާހަކަ ނުދައްކަނީ ކީއްވޭ؟\nކުޑަދަރިފުޅު ވާހަކަ ދެއްކުން ލަސްވުމާއި، ވާހަކަ ނުދެއްކުމަކީ، ބެލެނިވެރިންގެ ވަރަށްބޮޑު ކަންބޮޑުވުމެކެވެ. ތަފާތު ސަބަބުތައް މެދުވެރިވެގެން ކުދިންގެ ވާހަކަ ދެއްކުން ލަސްވުމާއި، ވާހަކަ ނުދެއްކުމަކީ އަބަދުވެސް ފާހަގަވާ ކަމެކެވެ. ކުޑަކުދިންގެ ނަފުސާނީ އިލްމުވެރިން ފާހަގަ ކުރައްވާ ގޮތުގައި، ވާހަކަ ދެއްކުމުގެ މައްސަލަތައް ހުންނަ ކުދިން މިފަހަކަށް އައިސްގިނައެވެ. ހޯދުންތަކުން ދައްކާ ގޮތުގައި، ގޭތެރޭގައި ދަރިފުޅާއި، ވާހަކަ ދައްކާ މީހުން މަދުވުމާއި، ކުދިންނަށް ވަގުތު ނުދެވުމާއި، ކުއްޖާގެ ޅަފަތުގައި ކުއްޖާ ވަށައިގެން އުޅޭ މީހުން، އެއްބަހަށްވުރެ ގިނަ ބަސްބަހުން ވާހަކަ ދެއްކުމަކީ ކުއްޖާގެ ވާހަކަ ދެއްކުމުގެ ހުނަރު ތަރައްގީވުން ލަސްވެދާނެ ކަންކަމެވެ.\nތުއްތު ކުދިން އެކުދިންގެ އެންމެ ޅަފަތުގައިވެސް މުއާމަލާތްކުރެއެވެ. އަނގައިން ބަހެއް ނުބުނެވޭ އިރުވެސް އެކުދިންގެ އިހުސާސްތަކާއި، ބޭނުންވާ ކަންކަން، އެހެންމީހުން ގާތު ބުނެއެވެ. އެއީ ރުއިމުންނާއި އެކި އަޑުއަޑު ލައްވައިގެންނެވެ. ކުއްޖާގެ ވާހަކަ ދެއްކުމަށް އަންނަ ކުރިއެރުމާއި، ދިމާވާ މައްސަލަތައް ކައިރީ އުޅޭމީހުނަށް ފާހަގަވުމަކީ ވަރަށް މުހިއްމު ކަމެކެވެ. އޭރުން ވާހަކަ ދެއްކުމުގެ މައްސަލައެއް ކުއްޖާ ކިބައިގައި ހުރިނަމަ އަވަހަށް އެކަމަށް ހައްލު/ފަރުވާ ހޯދިދާނެއެވެ.\nކުޑަކުދިންގެ ހެދިބޮޑުވުމާއި ބެހޭ ދިރާސާތައް ކުރައްވާ ފަރާތްތަކުން ހާމަކުރައްވާ ގޮތުގައި، ކުދިންގެ ވާހަކަ ދެއްކުމުގެ ހުނަރު ތަރައްގީ ވުމުގެ މަރުހަލާ ތަކެއްވެއެވެ. އެއީ ވިހެއީއްސުރެންވެސް އުމުރުން6އަހަރާއި ދެމެދު އެކި މިންވަރަށް އެކިގޮތްގޮތަށް އަންނަ ކުރިއެރުންތަކެކެވެ.\nއުފަންވީއްސުރެން އެކި ގޮތްގޮތަށް ކުދިން މުއާމަލާތް ކުރެއެވެ. ވާހަކަދެއްކުމުގެ ހުނަރު ތަރައްގީވުމުގައި، މައްސަލައެއް ދިމާނުވާނަމަ އުމުރުން5މަހުގައި، އެކިއެކި އަޑުއަޑު ލައްވައި، ރޮއެ، ހީ، ހަދާނެއެވެ. އަދި އެކުދިންނާއި ދައްކާ ވާހަކަތަކަށް އިޖާބަދޭނެއެވެ. އެގޮތުން ތަފާތު އަޑުއަޑު ލައްވައިގެންނާއި، ލޮލާއި، އަތާއި ފައިގެ ހަރަކާތްތަކުން އެހެން މީހުންގެ ސަމާލުކަން ހޯދާނެއެވެ. އުމުރުން6މަހުގައި، ކުދި ބަސްތައް ކިޔަން ފަށައެވެ. މިއުމުރުގައި އެކުދިންނަށް މާހައުލުން އިވޭ އަޑުތައް ތަކުރާރުކުރަން ފަށައެވެ. އުމުރުން 1 އަހަރުގައި ބަސްތައް ރަގަޅަށް ކިޔަންފަށައެވެ. ދޮޅުއަހަރާއި،2އަހަރާއި ދެމެދުގައި، ގާތްގަޑަކަށް ފަންސާހަކަށް ބަސް ކިޔަން ފަށައެވެ. އަދި މީގެތެރޭގައި ދެބަސް ގުޅުވައިގެން ކިޔުމާއި، ކުރު ޖުމްލަތައްވެސް ބުނެ އުޅޭނެއެވެ. އުމުރުން ދޮޅުއަހަރާއި، ދެއަރާއި ދެމެދު ވާހަކަ ދެއްކުމުގެ ހުނަރަށް ބޮޑު ބަދަލެއް އަންނަތަން ފެންނާނެއެވެ. ބަސްކޮށާރަށާއި، ވާހަކަދެއްކުމަށް އިތުރު ފުރިހަމަކަމެއް އަންނާނެއެވެ. ވީމާ މިއުމުރު ފުރާތަކުގައި ކުދިންގެ ފަރާތުން މިބަދަލުތައް ނުފެންނަނަމަ އެކަމަށް ޚާއްސަ ސަމާލުކަން ދޭންވާނެއެވެ.\nއުމުރާއި ގުޅޭގޮތުން ކުދިންގެ ބަސް ތަރައްގީވެ، ވާހަކަ ދައްކަން ނުފަށާނަމަ، އަޑުއިވުމުގެ މައްސަލައެއް ހުރިތޯ ޗެކުކުރަންވާނެއެވެ. އަޑު އިވުމުގެ މައްސަލައެއް ހުރިނަމަ، އެހެން މީހުން ދައްކާ ވާހަކަތަކަށް، އިޝާރާތްކުރުމާއި، ސަމާލުކަން ދިނުން ކުދިންގެ ކިބައިން ނުފެންނާނެއެވެ.\nކެނެޑާގެ ކުޑަކުދިންގެ ޖަމްއިއްޔާއަކުން، 2021 ވަނަ އަހަރު ކުރެވުނު ދިރާސާއަކުން ދައްކާ ގޮތުގައި ކޮންމެ5ކުއްޖަކުން އެއްކުއްޖަކީ ވާހަކަ ދެއްކުމުގައި ލަސްކަމެއް ނުވަތަ އުނދަގޫ ކަމެއް ދިމާވާ ކުއްޖެކެވެ. މީގެ ސަބަބުން މިކުދިންގެ އެހެނިހެން އުޅުންތަކާއި ގުޅުންތަކަށްވެސް ބަދަލުއާދެއެވެ. އަދި މިފަދަ ކުދިން ރުޅިގަދަވެ، ބޮޑާހޭކުންވެސް އެއުމުރުގެ އެހެން ކުދިނަށްވުރެން ގިނައެވެ. މިމައްސަލަ ދިމާވަނީ، އެކުދިންގެ ވާހަކަ ދެއްކުމުގައި ދިމާވާ އުނދަގޫތަކާއި ހެދި، އެކުދިން ބޭނުންވާ ކަންތައް އެހެން މީހުންގާތު ނުބުނެވޭތީއެވެ. ވީމާ މިފަދަކަމެއް ކުދިންގެ ފަރާތުން ފާހަގަ ވާނަމަ އަވަހަށް އެކަމަށް ސަމާލުކަން ދޭށެވެ. އެގޮތުން، ކުދިންނާއި ވާހަކަ ދެއްކުން ގިނަ ކުރެވިދާނެއެވެ. ވާހަކަ ދައްކާއިރު ކުދިންނަށް ސަމާލުކަންދީ، މޫނަށް ބަލައިގެން، އަޑުއަހާކަން އިހުސާސްވާހެން ވާހަކަ ދެއްކުން މުހިއްމެވެ. ވާހަކަ ދެއްކުމުގައި މައްސަލަތަކެއް އުޅޭކަމަށް ފާހަގަ ވެއްޖެނަމަ އެންމެ ރަގަޅުގޮތަކީ، ސްޕީޗުތެރަޕިސްޓަކަށް ދެއްކުމެވެ. ޅަފަތުގައި ވާހަކަ ދެއްކުމުގައި ދިމާވާ، ލަސްކަން ނުވަތަ މައްސަލަ،ކުޑަ ދުވަސްކޮޅެއްގެ ތެރޭގައި، ބައެއް ކުދިންގެ ރަގަޅުވެއެވެ.\nދިރާސާތަކުން ދައްކާގޮތުގައި، ކުޑަކުދިން ސްކްރީން ކައިރީ ގިނަ ވަގުތު ހޭދަ ކުރުމަކީ، ކުދިންގެ ވާހަކަ ދެއްކުމުގެ ހުނަރު ތަރައްގީ ވުމަށް އެންމެ ބޮޑަށް އަސަރުކުރުވާ އެއްކަމެވެ. އެހެން ކަމުން ސްކްރީން ކައިރީ ކުދިން ހޭދަކުރާ ވަގުތުތަކަށް ބަދަލުގެނެވިދާނެއެވެ. ސްކްރީން ކައިރީ ކުދިން ހޭދަކުރާ ގަޑިތަކުގައި ގިނަ ފަހަރަށް ތިބޭނީ އެއްވެސް މީހަކާއި ވާހަކަ ނުދައްކައި އެހެން ދުނިޔެއެއްގައެވެ. އެގޮތަށް ތިބޭތިބުމުގައި ކުދިން އެހެންމީހުން ދައްކާ ވާހަކައަށް ސަމާލުކަމެއް ނުދެވެއެވެ. އެހެންކަމުން، ކުދިންގެ މުއާމަލާތް ކުރުމުގެ ހުނަރު ތަރައްގީ ވުމަށް މިކަމުން ވަރަށް ބޮޑު ނޭދެވޭ އަސަރުކުރެއެވެ. އަބަދު ފޯނު،އައިޕެޑު، ޓެބްލެޓުފަދަ ތަކެތި ގެންގުޅޭ ކުދިންނަށް އެކުދިންގެ ބޭނުންތައްވެސް އެހެން މީހުން ކައިރީ ނުބުނެވެއެވެ. މިފަދަ ކުދިން ބަނޑުހައިވުން ފަދަ ކަމަކަށް ބޭނުންވިއަސް ނުބަން ނޭގި ތިބެއެވެ. އެހެންކަމުން އެތައް އިރެއް ވަންދެން ބޭނުންވާ ކަންތައް ނުކޮށް މިކުދިން ތިބެދާނެއެވެ. އަދި މިގޮތަށް ހޭނިއްޖެ ކަމަށްވަންޏާ މިކުދިންގެ މުޢާމަލާތު ކުރުމުގެ ހުނަރު ތަރައްގީވުން ލަސްވެއެވެ. އަދި އެހެންމީހުން ދައްކާ ވާހަކަ ކަނުލައި އަޑުއަހައި އެކަމަށް ސަމާލުކަންދޭ މިންވަރުވެސް ކުޑަކަމަށް ވެއެވެ. އެހެން ކަމުން މިކުދިންނާއި އެހެން މީހުނާއި އޮންނަ ގުޅުން ކުޑަވެއެވެ. މިޒަމާނަކީ ފޯނު، ޓެބްލެޓު، އައިޕެޑު ފަދަ ވަޞީލަތްތަކާއި ނުލައިވެސް އުޅެވޭނެ ޒަމާނެއް ނޫންކަމުން، އެފަދަ ތަކެތި ރަގަޅު ގޮތުގައި، ވަކި އުޞޫލަކުން ބޭނުން ކުރަން ކުދިންނަށް ދަސްކޮށްދެވިދާނެއެވެ.\nއުފެދުމުގައި ހުންނަ އުނިކަމަކުންވެސް ކުއްޖާގެ ވާހަކަ ދެއްކުމަށް އުނދަގޫ ކަމެއް ނުވަތަ ލަސްކަމެއް އައިސްދާނެއެވެ. އެގޮތުން، އަނގަޔާއި، ތުންފަތް އަދި ތަލި އުފެދުމުގައި އަންނަ އައިބު ކަމަކުންނާއި،އަޑުއިވުމުގެ މައްސަލަ ހުރުމާއި، ނާރުގެ މައްސަލައެއްގެ ސަބަބުންވެސް ވާހަކަ ދެއްކުން ލަސްވެއެވެ. އަދި އޯޓިޒަމް ސްޕެކްޓްރަމްއަށް ފެތޭ ކަމެއް ހުރުމުގެ ސަބަބުންވެސް ކުއްޖާގެ ވާހަކަ ދެއްކުމުގެ މައްސަލަތައް ދިމާވެއެވެ. މިފަދަ ހާލަތެއްގައި އެކަމަށް އެންމެ އެކަށީގެންވާ ފަރުވާ ހޯދުން އަވަސްކުރަން ވާނެއެވެ.\nދިރިއުޅޭ މާހައުލުން ކުދިންނަށް ވާހަކަ ދެއްކުން ތަރައްގީ ވުމަށް ވަރަށް ބޮޑު އެހީތެރިކަމެއް ފޯރުކޮށްދެވޭނެއެވެ. ވާހަކަ ދެއްކުމުގެ ހުނަރު ތަރައްގީ ކުރުމަށް ކުރެވިދާނެ ބައެއް ކަންތައްތަކުގެ ތެރޭގައި، ދުވަހުގެ ވަގުތުތައް ހޭދަކުރާ ގޮތްތަކަށް ވަކި އުސޫލުތަކެއް ކަނޑައެޅިދާނެއެވެ. އެގޮތުން ގަޑިން ގަޑިއަށް ކަންކަން ކުރަން އާދަކުރެވިދާނެއެވެ. މީހުނާއި އޮންނަ ގުޅުން ރަގަޅު ކުރެވިދާނެއެވެ. އާއިލީ ގުޅުންތައް ބަދަހި ކުރުމަކީ ކުޑަކުދިންގެ ހެދިބޮޑުވުމަށް ހެޔޮ ބަދަލުތަކެއް ގެނުވާ ކަމެކެވެ. އެގޮތުން، ކާ ގަޑިތަކުގައި، ގޭގެ އެންމެން އެއްސުފުރާއަކުން ކެއުމާއި، އެގަޑީގައި ފޯނު، ޓެބްލެޓު އަދި އައިޕެޑް ފަދަ ތަކެތި ނުގެންގުޅުން، އާއިލާ މީހުންގެ މެދުގައި ކުރެވޭ ބައެއްކަހަލަ މަޝްވަރާތަކުގައި ކުދިން ބައިވެރި ކުރުން، ކުދިންނާ ވާހަކަ ދައްކާއިރު އެކުދިންގެ ވާހަކަތަކަށް ސަމާލުކަން ދިނުން ހިމެނެއެވެ.\nދިރާސާ ތަކުން ދައްކާ ގޮތުގައި ކާ ގަޑިތަކުގައި ކުދިން އަތަށް ފޯނުފަދަ ތަކެތި ދީފައި ބޭތިއްބުމަކީ ކުދިންގެ ވާހަކަ ދެއްކުމަށް އެންމެ ބޮޑު ނޭދެވޭ އަސަރެއް ކުރުވާ އެއްކަމެވެ. ކާގަޑީގައި ފޯނުފަދަ ތަކެތި ގެންގުޅުމުން، އެންމެ ކުޑަމިނުން އަނގަޔަށް ލެވެނީ ކޯއްޗެއް ކަންވެސް ކުދިންނަށް ނޭނގެއެވެ. ކާތަށި ކައިރީ ކިތައްމެ އިރެއް ވިއަސް މިކުދިންނަށް ރޭކާވެސް ނުލައެވެ. ހަމަ އެހެންމެ ކިތަންމެ ގިނައިން ކެވުނަސް ނޭގެއެވެ. ސަމާންވީ ހުރިހާ ދީނެއްގައިވެސް ޚާއްސަކޮށް އިސްލާމްދީނުގައި، ކެއުމުގެ ކުރިންނާއި، ކައިނިމިގެން އަދި ކާ ގަޑީގައިވެސް ރިޒުގު ދެއްވި ފަރާތަށް ޝުކުރުވެރިވެ ކާން އޮންނަނީ އަންގަވާފައެވެ. އެހެން ކަމުން ކާ ގަޑިއަކީ އެކަމަށް ހުސް ގަޑިއަކަށް ހެދުން ވަރަށް މުހިއްމެވެ.\nދަރިން ތަރުބިއްޔަތު ކުރުމަކީ، އެހާ ފަސޭހަ ކަމެއްނޫނެވެ. އެހެނަސް އެކަން ބުރައަކަށްވަނީ، ކުދިންގެ ހެދިބޮޑުވުމާއި، ތަރުބިއްޔަތަށް ދޭންވާ ސަމާކުލުކަން ނުދެވޭތީއެވެ. ކުދިންގެ ހެދިބޮޑުވުމާއި، އުމުރުފުރާތަކަށް އަންނަ ބަދަލުތަކާއި، ކުއްޖާގެ ޖިސްމާނީ، ނަފުސާނީ ދުޅަހެޔޮކަމަށް ފަރުވާތެރިވެ ކުދިން ތަރުބިއްޔަތު ކުރުމަކީ ވަރަށް މުހިއްމުކަމެކެވެ.\nކުދިންގެ ހެދިބޮޑުވުމުގެ ހުރިހާ ކަމަކާއި އެންމެބޮޑު ގުޅުމެއް އޮންނަ އެއް ކަމަކީ، މުއާމަލާތް ކުރުމެވެ. ވީމާ ކުއްޖާގެ މުއާމަލާތް ކުރުމުގެ ހުނަރުތައް ދެނެގަނެ އެކަމަށް ފަރުވާތެރި ވުމަކީ ކޮންމެހެންވެސް މުހިއްމު ކަމެކެވެ.


Ooredoo in Kudakudhinge Hiyaa ah Peg Cage thakeh hadhiyaa koffi | Mihaaru\nއުރީދޫން ޕެޓް ކޭޖުތައް ކުޑަކުދިންގެ ހިޔާއަށް ހަދިޔާ ކުރަނީ--ފޮޓޯ:އުރީދޫ\nއުރީދޫން ކުޑަކުދިންގެ ހިޔާ އަށް ޕެޓް ކޭޖުތަކެއް ހަދިޔާކޮށްފި\n02 އޯގަސްޓް 2019 - 10:43 8 comments\nއުރީދޫގެ އަހަރީ ދުވަހާ ގުޅުވައިގެން ކުޑަކުދިންގެ ހިޔާ އަށް ޕެޓް ކޭޖުތަކެއް ހަދިޔާކޮށްފި އެވެ.\nއިއްޔެ ހަވީރު އުރީދޫން ކުޑަކުދިންގެ ހިޔާއަށް ގޮސްފައިވާ އިރު، މި ދަތުރުގައި ޖެންޑާ މިނިސްޓަރު ޝިދާތާ ޝަރީފު ވެސް ބައިވެރިވެ ވަޑައިގަތެވެ. ކުޑަކުދިންގެ ހިޔާ އަށް ޕެޓް ކޭޖުތައް ހަދިޔާ ކުރީ، އެތާނގައި ދިރިއުޅޭ ކުދިންގެ ހާއްސަ އެދުމެއްގެ މަތިންނެވެ.\nމި ކޭޖުތަކާ އެކު ކުޑަކުދިންގެ ހިޔާގައި ދިރިއުޅޭ ކުދިިންނަށް މުސަޅާއި ކުކުޅު ފަދަ ތަކެތި ގެންގުޅެވޭނެ އެވެ. އިއްޔެގެ ދަތުރުގައި ކުޑަކުދިންގެ ހިޔާގެ ކުދިންނަށް ހާއްސަ ހަދިޔާތަކެއް ވެސް އުރީދޫން ދީފައިވެ އެވެ.\nއުރީދޫން ކުޑަކުދިންގެ ހިޔާގެ ކުދިންނަށް ކޭޖުތައް ހަވާލު ކުރަނީ--- ފޮޓޯ: އުރީދޫ\nއުރީދު އަށް 14 އަހަރު ފުރުން ފާހަގަކުރުމުގެ ގޮތުން ގިނަ ކަންތައްތަކެއް ކޮށްފައިވެ އެވެ. އެގޮތުން އިއްޔެ ރޭ ވަނީ ވެމްކޯގެ މަސައްކަތު މީހުންނަށް ހާއްސަ ކެއުމެއް ދީފަ އެވެ. މި ކެއުމުގައި އުރީދޫގެ އިސްވެރިން ބައިވެރިވެ ވަޑައިގަތެވެ.\nއޭގެ އިތުރުން އުރީދޫން ވަނީ އެކި ރަށްރަށުގެ ސްކޫލުތަކަށް ޒިޔާރަތްކޮށް ގުރުއާން މުސްހަފާއި ނަމާދު ކުރާ މުސައްލަ ވެސް ހަދިޔާކޮށްފަ އެވެ. މި ހަރަކާތް އަންނަ ހަފްތާއަށް ކުރިއަށް ގެންދާނެ ކަމަށް އުރީދޫން ބުނެ އެވެ.\nއުރީދޫން ރާއްޖޭގެ މުވާސަލާތީ ހިދުމަތުގެ ތެރެއަށް ވަނީ އޮގަސްޓް 1، 2005 ގަ އެވެ. އެ ކުންފުނި އެންމެ ފުރަތަމަ ފެށީ ވަތަނިއްޔާ ޓެލެކޮމް މޯލްޑިވްސްގެ ނަމުގަ އެވެ. އަދި އޮކްޓޫބަރު، 2016 ގައި އުރީދު އަށް ރީބްރޭންޑް ކުރި އެވެ.\nއިތުރު ލިޔުންތައް ކުޑަކުދިންގެ ހިޔާ އުރީދޫ


Haalugai Jehifai thibi meehunnah ehee vumah bathala sonakshi eynage kurehunthah vikkaalany | Fenvaru Online\nހާލުގައި ޖެހިފައި ތިބި މީހުންނަށް އެހީވުމަށް ސޮނާކްޝީގެ ކުރެހުންތައް ވިއްކާލަނީ\n20:11 - 17 މެއި 2020 -0ކޮމެންޓް\nބޮލީވުޑްގެ ބަތަލާ ސޮނާކްޝީ ސިންހާ، އޭނަގެ ކުރެހުންތައް ބިޑަށް ހުށަހަޅައިފިއެވެ.\nކޮވިޑްގެ ސަބަބުން ވަޒީފާ ގެއްލި ބަނޑަށް ޖެހިފައިތިބި މީހުންނަށް އެހީތެރިވެދިނުމުގެ ގޮތުން ސޮނާކްޝީގެ ކުރެހުންތައް ވިކާލަން ނިންމީއެވެ.\nސޮނާކްޝީގެ ޓްވިޓާ އެކައުންޓް މެދުވެރިކޮށް ކުރެހުންތައް ވަނީ ހިއްސާކޮށްފައެވެ. މީހަކަށް އެހީއެއް ނުވާނަމަ ތިމާގެ މޮޅުކަމުގެ ބޭނުމެއް ނެތް ކަމަށާއި ކުރެހުމަކީ އޭނާ ވަރަށް ގަޔާވާކަމެއް ކަމަށާއި އެކަމުގެ ސަބަބުން އޭނާގެ ހިތަށް ހަމަޖެހުން ލިބޭ ކަމަށް ބުނެފައިވެއެވެ.\nމިކުރެހުންތައް ވިއްކައިގެން ލިބޭ ލާރިން ހާލުގައި ޖެހިފައި ތިބި މީހުންނަށް އެހީތެރިކަން ފޯރުކޮށްދިމުނަށް ނިންމާފައިވާކަން ސޮނާކްޝީ ވަނީ ބުނެފައެވެ. ބިޑުކުރުން ބަންދުވުމާއެކު އެންމެ މަތިން ބިޑު ކުރާ ތިން މީހުންނަށް ބިޑު މަތި ކުރުމަށް އެއް ފުރުސަތުދޭނެ ކަމަށާއި އޭގެ ފަހުން ބިޑު ކުރުން ފައިނަލައިޒްކުރާނެ ކަމަށްވެސް އޭނާ ބުންޏެވެ. ބިޑު ކުރުމުގެ އުސޫލު އޭނާގެ ސޯޝަލް މީޑިއާގެ އެކައުންޓްތަކުގައި ވަނީ ހިއްސާކޮށްފައެވެ.\nބޮލީވުޑްގެ ގިނަ ތަރިން އަންނަނީ ސޮނާކްޝީއަށް ތައުރީފްކުރަމުންނެވެ.\nސަލްމާންގެ ދަބަންގް ފިލްމަށް ބިނާކޮށް އެނިމޭޓެޑް ސީރީޒް އެއް ހަދަނީ\nމަނީޝާ ކޮއިރާލާ އަކީ ކާންދޭއަތުގައި ދަތްއަޅާ މީހެއް ކަމަށް ބުނެފި\nކަރަންޖޯހަރުގެ "ބޫތު" އެމެޒޯން ޕްރައިމް ވީޑިއޯ އަށް\nއުރުވަޝީ ރޮޓޭލާ އަނެއްކާވެސް ރާއްޖޭގައި.


ބަރްސީސާ | ވާހަކަ | އަދަބާއިޘަޤާފަތް\nBack ކަވާސާ އަދަބާއިޘަޤާފަތް އަދަބާއިޘަޤާފަތުގެ ބައިތައް ވާހަކަ ބަރްސީސާ\nތަރުޖަމާ: ޢަބްދުﷲ ނަޢީމު އިބްރާހީމް\n21 ޖޫން 2004\nވަރަށް ކުރީގެ ދުވަސްވަރެއްގައި ވަރަށް ޢިލްމުވެރި، އަޅުވެރި މީހަކު އުޅުނެވެ. އެ މީހާގެ ނަމަކީ ބަރްސީސާ އެވެ. އޭނާ އަކީ ބަލި މީހުންނަށް ފަރުވާ ދޭ މީހެކެވެ. ﷲ އޭނާގެ އަތުގައި ލައްވައިފައިވާ ޝިފާގެ ބާރުގެ ސަބަބުން ދުރު ދުރުން މީހުން އޭނާޔާ ބައްދަލު ކުރާން އާދެ އެވެ. އޭނާގެ ފަރުވާއިން ބަލި ފަސޭހަ ވެގެން، ހެޔޮ ދުޢާ ކުރަމުން ދާ މީހުންގެ ޢަދަދު ވަރަށް ގިނަ އެވެ. ބަރްސީސާގެ މި ޢިއްޒަތާއި، ހެޔޮ ނަމުގެ ސަބަބުން ޝައިޠާނާގެ ހިތުގައި ހަސަދަވެރިކަންއުފެދިއްޖެ އެވެ. ވުމާއެކު އޭނާ މަސައްކަތް ފެށީ ބަރްސީސާގެ ރީތި ނަން ހުތުރު ކުރެވޭނޭ ގޮތެއް ހޯދާށެވެ.\nއެތައް ވިސްނުމަކަށް ފަހު އޭނާ އަށް ވަރަށް މޮޅު ބުއްދިއެއް ކުރެވިއްޖެ އެވެ. އޭނާ ރޭވީ، ބަރްސީސާ މަގު ފުރައްދައި، ނުބައި މަގަށް އެނބުރުވުމަށް ޓަކައި، ޒުވާން، ރީތި އަންހެނަކު އޭނާގެ ގާތަށް ފޮނުވާށެވެ.\nޝައިޠާނާ އޭނާގެ މަޝްރޫޢަށްޓަކައި ޚިޔާރު ކުޅައީ ރަސްގެފާނުގެ ދަރިކަނބަލުންނެވެ. އެ ކަމަނާ އަކީ ނުހަނު ބުރު ސޫރަ ރީތި، ސަމައްތަރު ހެއު އަންހެން ސާހިބެކެވެ. ޝައިޠާނާ އެ ދިޔަ ދިޔައީނުން ގޮސް މި ކަމަނާ އަށް ވަރުގަދަ އާލާސްކަންފުޅެއް ޖައްސައިފި އެވެ. އެ އާލާސްކަންފުޅުގެ ބޭހެއް އެއްވެސް ޙަކީމަކަށް، ޑަކްޓަރަކަށް އެނގޭ ކަމަކަށް ނުވިއެވެ. އެ ކަމަނާ ފަރީއްކުޅުއްވުން ހުއްޓަވައި ލައްވައިފި އެވެ. ފެންފޮދު ހިއްޕެވުން ހުއްޓަވައި ލައްވައިފި އެވެ. އެއް ދުވަހުން އަނެއް ދުވަހަށް އެ ކަމަނާގެ ހަށިކޮޅުގެ ކުލަ ދިޔައީ ރީނދޫ ވަމުންނެވެ. ރަސްގެފާނަށް ދަރިކަނބަލުންގެ ހާލުކޮޅު ފެނި ވަޑައިގަތުމުން ހިތާމަފުޅު ކުރައްވައި، ކީރިތި ކުރައްވައި ހައްދަވަނީ އެވެ. އަޅުއްވާނޭ ފިޔަވަޅުފުޅެއް ރަސްގެފާނަކަށް އެނގިވަޑައެއް ނުގަތެވެ.\nއެންމެ ފަހުން ރަސްގެފާނުގެ އަމުރުފުޅަށް މުޅި ސަހަރަށް ޢާއްމު އިޢުލާނެއް ނެރެވިއްޖެ އެވެ. އެ އިޢުލާނުގައި ވަނީ ރަސްގެފާނުގެ ދަރިކަނބަލުން ގެ އާލާސްކަންފުޅު ރަނގަޅު ވާ ކަހަލަ ބޭހެއް ހެދި މީހަކު އެދުނު ކޮންމެ ކަމެއް ފުރިހަމަ ކޮށް ދެއްވާނޭ ކަމަށެވެ.\nޝައިޠާނާ އަށް މި އިޢުލާނުގެ އަޑު އިވުމާއެކު އިންސާނެއްގެ ސިފަ ޖެހިގެން ޝާހީ ދަރުބާރަށް ހިނގައްޖެ އެވެ. ރަސްގެފާނުގެ އަމުރުފުޅަށް އޭނާ ދަރުބާރަށް ހާޒިރު ކުރެވިއްޖެ އެވެ.\n"ކަލޭ ތިޔަ އައީ އަހަރެންގެ ދަރިކަނބަލުންނަށް ބޭސް ކުރާން ހެއްޔެވެ؟ ކަލެއަށް އޭނާގެ އާލާސްކަންފުޅު ފިލުވައިލެވޭނޭ ހެއްޔެވެ؟"\n"މާތް ސާހިބާ އެވެ. އަޅުގަނޑުގެ އިޚްތިޔާރުގައި އެއްވެސް ކަމެއް ނެތެވެ. އަޅުގަނޑަކީ ނިކަމެތި ދަނޑުވެރިއަކީމެވެ." ޝައިޠާނާ ޖަވާބު ދިނެވެ.\nރަސްގެފާނު ޙައިރާންފުޅު ވެފައި ސުވާލު ކުރެއްވި އެވެ. "ކަލޭ މި ތަނަށް އައީ ކީއް ކުރަން ހެއްޔެވެ؟ އަހަރެން މި ހުންނަނީ އަހަރެންގެ ދަރިކަނބަލުންނަށް ފަރުވާ ކޮށް، އާލާސްކަންފުޅުން ފަސޭހަ ކޮށްދޭނޭ މީހަކު މަތި ނުވެފަ އެވެ."\n"މާތް ސާހިބާ އެވެ. އެ ކަމަނާގެ އާލާސްކަންފުޅު ފިލުވައި ދޭނޭ މީހަކު އަޅުގަނޑު ދަންނަމެވެ. އަޅުގަނޑުމެންގެ ރަށުގައި ވަރަށް އަޅުވެރި، ދީންވެރި، ޢިލްމުވެރިއަކު އުޅެ އެވެ. އޭނާގެ ނަމަކީ ބަރްސީސާ އެވެ. ނިކަމެތީންނާއި، ބަލިމީހުންނަށް އެހީތެރިވެ ދިނުމަކީ އޭނާގެ އާދަ އެކެވެ. ބަލި ބަލީންނާއި، މައްސަލަ ތަކުން ސަލާމަތް ނުވެގެން އުޅޭ އެތައް ބަޔަކު އޭނާގެ ކައިރިއަށް ދެއެވެ. މާތް މަނިކުފާނުގެ ދަރިކަނބަލުންގެ އާލާސްކަންފުޅު އޭނާ ފިލުވައި ދީފާނެ އެވެ." ޝައިޠާނާ ބުންޏެވެ.\nރަސްގެފާނު ޝައިޠާނާ އާ ދިމާ އަށް ޝައްކުގެ ނަޒަރަކުން ބައްލަވައި ލެއްވި އެވެ.\n"އެހެން ކަމަށް ވާ ނަމަ އޭނާ މި ތަނަށް ނައީ ކީއް ވެގެން ހެއްޔެވެ؟ އަހަރެންގެ ދަރިކަނބަލުންގެ އާލާސްކަންފުޅު ފިލުވައި ދިން މީހަކު ބޭނުން ކޮންމެ ކަމެއް ކޮށްދޭނޭ ކަމަށް އަހަރެން އޮންނާނީ މުޅި ސަހަރަށް އިޢުލާނު ކޮށްފަ އެވެ."\nދަނޑުވެރިއެއްގެ ސިފަ ޖެހިގެން އައިސް ހުރި ޝައިޠާނާ، ރަސްގެފާނުގެ ވާހަކަފުޅު އަހައިފައި ޝައިޠާނީ ހިނިތުން ވުމަކާއެކު މަޑު މަޑުން ބުނެލި އެވެ.\n"މާތް ސާހިބާ އެވެ. ގަދަރުފުޅު އުފުލިގެންވާ ރާޖާ އެވެ. އޭނާ އަކަށް މި ތަނަކަށް ނާދެވޭނެ އެވެ. ބަލި މީހުން ދަނީ އޭނާގެ ކައިރި އަށެވެ."\n"ތިޔަ ދައްކަނީ ކޮން ކަހަލަ ވިޔާ ނުދާ ވާހަކަ ތަކެއް ހެއްޔެވެ؟ އަހަރެންގެ ދަރިކަނބަލުންނަށް ބޭސް ކުރާކަށް އޭނާ އަކަށް ނާދެވޭނެ ހެއްޔެވެ؟" ރަސްގެފާނު ކޯފާގެ ރާގަކަށް އައްސަވައި ލެއްވި އެވެ.\n"މާތް ސާހިބާއެވެ. މަނިކުފާނުގެ އުމުރުފުޅު ދަންމަވާށި އެވެ. އޭނާ އަކީ ވަރަށް އާދަޔާ ޚިލާފު މީހެކެވެ. ރަހެއްގެ ދަރިކަނބަލެކޭ، ދަނޑުވެރިއެއްގެ ދަރިއެކޭ އޭނާގެ ކުރިމަތީގައި އެއްވެސް ތަފާތެއް ނުހުރެ އެވެ. އޭނާގެ ކުރިމަތީގައި އެންމެން ހަމަ ހަމަ އެވެ. ބަލި މީހެއް ނަމަ އޭނާގެ ކައިރިއަށް ނުދާ މީހަކު ނެތެވެ." ޝައިޠާނާ ބުންޏެވެ.\nރަސްގެފާނު ކޯފާގެ ކޮޅަށް ކޯފާ އިސް ކުރައްވައި، ތަޚުތުން ތެދުވެ ވަޑައިގެންފި އެވެ. "އަހަރެން މިއީ މި ސަހަރުގެ ރަސްގެފާނުކަން ކަލެއަކަށް ފަހެ ނޭނގޭ ހެއްޔެވެ؟ އަހަރެންގެ ދަރިކަނބަލުން އެއްވެސް ޙަކީމެއް، ބޭސްވެރިއެއްގެ ގާތަކަށް ވަޑައެއް ނުގަންނަވާނެ އެވެ."\n"މަނިކުފާނުގެ އުމުރުފުޅު ދަންމަވާށި އެވެ. ބަރްސީސާ އަކީ ޙަކީމެއް ނޫނެވެ. އޭނާ އަކީ ބޭސްވެރިއެއްވެސް ނޫނެވެ. މަނިކުފާނަށް ވިސްނި ވަޑައިގަންނަވާ ގޮތަށް އަޅުގަނޑަށް ނުދެންނެވުނީ ކަމަށް ހީވެ އެވެ. އޭނާ އަކީ ދީންވެރި، ޢިލްމުވެރި އެކެވެ. އޭނާ ބޭނުން ކުރާ ބޭހެއްގެ ބާވަތެއް އެއްވެސް ޙަކީމަކަށް ވެސް ނޭނގެ އެވެ. އޭނާގެ ސިއްރުތައް އެނގޭ މީހަކު ހުންނަ ކަމަކަށް ނުވެ އެވެ. އެހެން ނަމަވެސް އޭނާގެ ކައިރިއަށް ދާ މީހުން އެނބުރި ދަނީ ފަސޭހަ ވެގެންނެވެ." ޝައިޠާނާ ބުންޏެވެ.\nއޭނާގެ މި ޖަވާބު އަޑު އިވި ވަޑައިގަތުމުން ރަސްގެފާނު ފުން ވިސްނުންފުޅެއްގެ ތެރެއަށް ގެއްލި ވަޑައިގެންފި އެވެ. އިރުކޮޅަކު އެހެން ހުންނެވުމަށް ފަހު ވިދާޅު ވިއެވެ.\n"އެންމެ ރަނގަޅެވެ. އޭނާ އަށް މި ތަނަށް ނާދެވޭ ކަމަށް ވަނީ ނަމަ އަހަރެން އޭނާގެ ކައިރިއަށް ހިނގައިދާނަމެވެ. ދަރިކަނބަލުންގެ ފުރާނަ އަށްޓަކައި ކުރަން ޖެހޭ ކޮންމެ ކަމެއް ކުރާން އަހަރެން މި ހުންނަނީ ތައްޔާރަށެވެ. އެކަމަކު އަހަރެން ގެ ވާހަކަ އަޑު އަހާށެވެ. މި ކަމުގެ ނަތީޖާ ނުބައިކޮށް ނުކުމެއްޖެ ނަމަ..."\nރަސްގެފާނުގެ ވާހަކަފުޅު ނުނިމެނީސް ޝައިތާނާ ބޯ ތިރިކޮށްފައި ދަންނަވައިފި އެވެ.\n"ސާހިބާ އެވެ. އަޅުގަނޑުގެ ބޯ ހަށިގަނޑާ ވަކި ކޮށް ލައްވާށެވެ."\nރަސްގެފާނު ހަމަ އެ ވަގުތު އަރިހު ބޭކަލުން ގެންނަވައި ދަތުރުފުޅަށް ތައްޔާރު ކުރާން އަންގަވައިފި އެވެ.\nމާ ގިނަ އިރުތަކެއް ނުވެ، ރަސްގެފާނުގެ ދަރިކަނބަލުން އެނދުދާންކޮޅެއްގައި ވަޑުވައިގެން ޝާހީ ޤާފިލާ ދަތުރަށް ފަށައިފި އެވެ. ޤާފިލާ ބަރްސީސާގެ ގެއަށް ދިއުމާ އެކު އޭނާ ރަސްގެފާނަށް ވަރަށް ބޮޑަށް އިޙްތިރާމް ކޮށް، އަދަބު އަދާ ކުރި އެވެ. ރަސްގެފާނު ދަރިކަނބަލުންގެ ހާލުކޮޅުގެ ވާހަކައިން ވިދާޅު ވުމަށްފަހު، އާލާސްކަންފުޅުން ފަސޭހަ ކޮށް ދެވިދާނެތޯ ސުވާލު ކުރެއްވި އެވެ.\nބަރްސީސާ ނުހަނު މަޑުމައިތިރި ކަމާއެކު ދެންނެވި އެވެ.\n"މާތް ސާހިބާ އެވެ. އަޅުގަނޑު އަބަދުވެސް މަސައްކަތް ކުރަނީ ހުރިހައި އިންސާނުންނާ މެދުވެސް ރަނގަޅަށް ކަންތައް ކުރެވޭތޯ އެވެ. އަޅުގަނޑު މަނިކުފާނުގެ ދަރިކަނބަލުން ބަލައިލާނަމެވެ. އާލާސްކަންފުޅުގެ ބާވަތް އަޅުގަނޑަށް އެނގިއްޖެ ނަމަ ﷲ ގެ އިޒުނަފުޅާއެކު ބޭހެއް ހެދޭތޯ މަސައްކަތް ކުރާނަމެވެ. އެކަމަކު އަޅުގަނޑުގެ ޝަރުޠެއް އެބަ އޮތެވެ. އަޅުގަނޑު އެ ކަމަނާ މުޢާއިނާ ކުރާ ވަގުތު އެއްވެސް އިތުރު މީހަކު ކައިރީގައި ހުރެގެން ނުވާނެ އެވެ."\nމި ޝަރުޠުގެ ސަބަބުން ރަސްގެފާނުގެ ހިތްޕުޅަށް ބިރުވެރިކަން ވަދެގެން ދިޔަ އެވެ. ދަރިކަނބަލުން ހިލޭ ފިރިހެނަކާ އެކީ ގިނިކަންޏާ އުޅުއްވާން ދޫ ކޮށްލެއްވުމަކީ ކިހިނަކުން ކުރެއްވޭނޭ ކަމެއް ތޯއެވެ؟ އެހެން ނަމަވެސް ބަރްސީސާގެ ޝަރުޠާ ރުހިވަޑައިގަންނަވާން ރަސްގެފާނަށް މަޖުބޫރުވެ ވަޑައިގެންފި އެވެ.\nދަރިކަނބަލުން ވަކި ކޮޓަރި އަކަށް ގެންދެވިއްޖެ އެވެ. ބަރްސީސާ މުޢާއިނާ ކުރާން ފަށައިފި އެވެ. އެ ރީތި އަންހެން ސާހިބާގެ ހާލުކޮޅު ވަރަށް ދެރަ އެވެ. މޫނުފުޅު ވަނީ ރީނދޫ ވެފަ އެވެ. ތުންފަތްޕުޅު ވަނީ ހިކިފަ އެވެ. ހަށިކޮޅުގައި ފުރާނައެއް ނެތޭ ހީވާ ފަހަރުވެސް އާދެ އެވެ. ބަރްސީސާ މުޢާއިނާ ކުރުމާއިގެން އުޅެނިކޮށް ކޮޓަރި ތެރެއިން ހިޔަންޏެއް ވެއްޖެ އެވެ. ކުރިމަތީން ފެންނާން އެހެރީ މީހެއްގެ ހިޔަންޏެވެ.\n"ކަލޭ ތިޔައީ ކާކު ހެއްޔެވެ؟" ބަރްސީސާ އަހައިލި އެވެ.\n"އަހަރެން މިއީ ރަސްގެފާނުގެ ޚާއްޞަ މީހަކީމެވެ." އޭނާ ޖަވާބު ދިނެވެ.\n"މި ތަނަށް އައީ ކީއް ކުރާން ހެއްޔެވެ؟" ބަރްސީސާ ހަރުކަށި ރާގަކަށް އަހައިލި އެވެ.\n"ޤާފިލާ އެނބުރި ދިއުމުގެ ދަތުރު ފަށާން ރަސްގެފާނު އެންގެވި ވާހަކަ ބުނެލާން ވެގެންނެވެ. އެންމެން އެ ދަނީ މި ދަރިކަނބަލުން ކަލޭގެ ކައިރިއަށް ދޫ ކޮށްލާފަ އެވެ." އެ މީހާ ބުންޏެވެ.\n"އެއީ ކީއް ވެގެން ހެއްޔެވެ؟" ބަރްސީސާ އަހައިލި އެވެ.\n"ރަސްގެފާނު ކަލެއަށް ވަރަށް ބޮޑަށް އިތުބާރު ކުރައްވަ އެވެ." އޭނާ ބުންޏެވެ.\nބަރްސީސާ ފަޚުރުވެރިކަމާ އެކު މޭ ފުއްޕައިލި އެވެ.\n"އެންމެ ރަނގަޅެވެ. އަހަރެންގެ ފަރާތުން ރަސްގެފާނަށް ޝުކުރު ދަންނަވާށެވެ. އަދި ރަސްގެފާނުގެ ދަރިކަނބަލުން ފަސޭހަފުޅު ކުރެވޭތޯ ކުރެވޭން އޮތް ހުރިހައި ކަމެއް ކުރާނަމޭ ދަންނަވާށެވެ."\n"މުސްކުޅިޔާއެވެ. ކަލޭގެ އުމުރު ދިގު ކުރައްވާށިއެވެ." އެ މީހާ މިހެން ބުނެފައި ކޮޓަރިން ނުކުމެއްޖެ އެވެ.\nއެއީ އިންސާނެއް ނޫނެވެ. ކޮޓަރިން ނުކުތް ވަގުތު އޭނާގެ ތުންފަތް މައްޗަށް ވެރިވެފައި ވަނީ ޝައިޠާނީ ހިނިތުން ވުމެކެވެ. އޭނާ އެ ދިޔަ ގޮތަށް ދިޔައީ ރަސްގެފާނުގެ އަރިއަހަށެވެ.\n"މާތް ސާހިބާ އެވެ. މުސްކުޅި ޙަކީމް ވިދާޅު ވަނީ މަނިކުފާނުގެ ދަރިކަނބަލުން މި ތަނަށް ދޫކޮށްލައްވާފައި ވަޑައިގަންނަވާށެވެ. އޭނާ ވިދާޅު ވަނީ ހައެއްކަ ދުވަހު މި ތާނގައި އެ ކަމަނާ ބާއްވަވަން ބޭނުންފުޅުވާ ކަމަށެވެ."\n"ނޫނެކެވެ. ތިޔަހެން ހެދޭނީ ކިހިނެއް ހެއްޔެވެ؟ އަހަރެން މި ތާނގައި ހުންނާނީ އެވެ. އަހަރެންގެ ދަރިކަނބަލުންނަށް ވުރެ ބޮޑަށް އަހަރެން ލޯބިވާ އެކަކުވެސް ނެތެވެ." ރަސްގެފާނު ވިދާޅު ވިއެވެ.\n"މާތް ސާހިބާ އެވެ. ބަރްސިސާ އަށް އިތުބާރު ކުރެއްވުމަކީ މި ވަގުތު މަނިކުފާނު ކުރައްވާން ޖެހި ވަޑައިގެންފައިވާ ކަމެކެވެ. މަނިކުފާނުގެ ދަރިކަނބަލުންނަށް ރަނގަޅަށް ބޭސް ފަރުވާ ކުރެވޭނީ އޭރުން ކަމަށް އަޅުގަނޑަށް ފެނެ އެވެ. މަނިކުފާނު ވިދާޅުވީ ގޮތަކަށް ހަދާން އަޅުގަނޑުމެން މި ތިބީ ތައްޔާރަށެވެ. އެހެން ނަމަވެސް އަޅުގަނޑަށް ފެންނަނީ އޭނާ ވިދާޅުވާ ގޮތަކަށް ހައްދަވާށެވެ."\nރަސްގެފާނު ފިކުރުފުޅު ކުރައްވާން ފައްޓަވައިފި އެވެ. އަހަރެންގެ ދަރިކަނބަލުންނަށް ކަމެއް ވެއްޖެއްޔާ ހަދާނީ ކިހިނެއް ހެއްޔެވެ؟ އެހެން ނަމަވެސް އެހެން ގޮތެއް ފެނިވަޑައިގަންނަވާން ނެތީމާ އެންމެ ފަހުން ޖެހިވަޑައިގަތީ އެއްބަސްވެ ވަޑައިގަންނަވާށެވެ.\n"އެންމެ ރަނގަޅެވެ. އަހަރެން އޭނާ އަށް ވަރަށް ބޮޑަށް އިތުބާރު ކުރަމޭ ބަރްސީސާ ގާތު ކަލޭ ގޮސް ބުނާށެވެ. އަހަރެމެން ހަމަ މިހާރު ފުރާނީ އެވެ."\nރަސްގެފާނު ގެ ޤާފިލާ ފުރައިގެން ދިއުމާއެކު ޝައިޠާނާ ދިޔައީ ބަރްސީސާގެ ކައިރި އަށެވެ. އޭނާ ވަރަށް އަދަބުވެރިކަމާ އެކު ބުނެފިއެވެ.\n"ރަސްގެފާނު ވަޑައިގެންފި އެވެ. ދެން އަވަހަށް މަނިކުފާނުގެ މޮޅުކަން ދައްކައިލައްވާށެވެ."\n"އަހަރެން މަސައްކަތް ކުރާނަމެވެ. ބަދު ރޫޙުތަކުން މި ދަރިކަނބަލުން ސަލާމަތް ކުރައްވާތޯ އަހަރެން ދުޢާ ކުރާނަމެވެ."\n"އާދޭހެވެ. އިޖާބަ ކުރައްވާ ކަހަލަ ދުޢާ ކުރައްވާށެވެ." މިހެން ބުނެފައި ޝައިޠާނާ ހިނގައްޖެ އެވެ.\nޝައިޠާނާ ދިޔަ ނަމަވެސް އެތައް އިރެއް ވީ އިރުވެސް ބަރްސީސާ އަކަށް އޭނާގެ ވަސްވާސް ތަކަކުން ސަލާމަތެއް ނުވެވުނެވެ. އޭނާގެ ބޮލުގައި ރިއްސަނީ އެވެ. ހަދާނޭ ގޮތެއް ނޭނގެ އެވެ. ޝައިޠާނާގެ ނުބައި އަސަރު ތަކުން މިންޖު ވެވުނީ އެތައް މަސައްކަތަކުންނެވެ.\nދެން އޭނާ ފެށީ ދުޢާ ކުރާށެވެ. ރަސްގެފާނުގެ ދަރިކަނބަލުންގެ މޫނުފުޅުގެ ކުލަވަރު ބަދަލު ވާން ފަށައިފި އެވެ. ދެ ކޯތާފަތްޕުޅަށް ޖަންބު ކުލަ އަރާން ފަށައިފި އެވެ. ލޯފުޅު ހުޅުވިއްޖެ އެވެ.\n"ކަލޭ ތިޔައީ ކާކު ހެއްޔެވެ؟" އެ ކަމަނާ ސުވާލު ކުރެއްވި އެވެ.\n"އަޅުގަނޑުގެ ނަމަކީ ބަރްސީސާ އެވެ. އަޅުގަނޑު ކަމަނާ އަށް ބޭސް ކުރަނީ އެވެ."\n"މިހާރު އަހަރެންގެ ހާލު ރަނގަޅެވެ." އެ ކަމަނާ ވިދާޅު ވިއެވެ. "އަހަރެމެން މިތިބީ ކޮން ތަނެއްގައި ހެއްޔެވެ؟"\n"ކަމަނާ ތިޔަ އޮންނެވީ އަޅުގަނޑުގެ ގޭގަ އެވެ." ބަރްސީސާ ދެންނެވި އެވެ.\n"އަހަރެންގެ ގަނޑުވަރުގައި ބޭސް ނުކުރީ ކީއްވެގެން ހެއްޔެވެ؟ ބައްޕާފުޅު ކޮބައި ހެއްޔެވެ؟" އެ ކަމަނާ ސުވާލު ކުރެއްވި އެވެ.\n"ކަމަނާ އަށް ފަސޭހަފުޅު ވާންދެން އޮންނަވާނީ މި ގޭގަ އެވެ. ރަސްގެފާނު ކަމަނާ މި ތާނގައި ބާއްވަވާފައި ވަޑައިގެންފި އެވެ. އަޅުގަނޑު ކަމަނާ ގޮވައިގެން ގަނޑުވަރަށް ދާނަމެވެ." ބަރްސީސާ ދެންނެވި އެވެ.\n"އަހަރެންގެ ބަލި ފަސޭހަ ކޮށް ދިނީ ކަލޭ ހެއްޔެވެ؟"\n"ކަމަނާގެ އާލާސްކަންފުޅުން ފަސޭހަފުޅުވީ ﷲ ގެ ރަޙްމަތުންނެވެ. ޝިފާ ދެއްވާ ފަރާތަކީ އެއީ އެވެ. އަޅުގަނޑު ހަމައެކަނި ދުޢާ ކުރީ އެވެ."\n"މިހާރު އަހަރެންގެ ޙާލު ރަނގަޅެވެ. ތެދުވެ އިށީނުމަކަށްވެސް އެއްވެސް ހުރަހެއް ނެތެވެ."\nމިހެން ވިދާޅު ވެފައި ރަސްގެފާނުގެ ދަރިކަނބަލުން ތެދުވެ ވަޑައިގެން، އިށީނދެ ވަޑައިގެންފި އެވެ. އާލާސްކަންފުޅުން ފަސޭހަފުޅު ވުމާއެކު ބަރްސީސާ އެ ކަމަނާ ގޮވައިގެން ގަނޑުވަރަށް ހިނގައްޖެ އެވެ. ދަރިކަނބަލުން ފެނިވަޑައިގަތުމާއެކު ރަސްގެފާނު ވީ އުފާފުޅެއްގެ ބޮޑު ކަމުން ލޯފުޅުން ކަރުނަފޮދު އޮހިގަތެވެ. ދަރިކަނބަލުންގެ ނިތްކުރިފުޅުގައި ބޮސް ދެއްވައި ކީރިތި ކުރެއްވި އެވެ.\n"ބައްޕާފުޅާ އެވެ. އަޅުގަނޑު ވަރަށް ބޮޑަށް ބަނޑުފައިގެންފި އެވެ. އަވަހަށް މޭވާ އާއި ކާ އެއްޗެތި ގެނެސް ދެއްވާށެވެ."\n"ހަމަ މިހާރު ތިޔަ އެއްޗެތި ގެންނާން މި އަންގަނީ އެވެ."\n"އަޅުގަނޑަށް މިހާރު އިހްސާސް ކުރެވެނީ އަލުން ދުނިޔެއަށް އާދެވިގެން އުޅެނީ ކަމުގަ އެވެ. އަޅުގަނޑުގެ ހަށިގަނޑުން ހުރިހައި ތަދެއް ފިލައިފި އެވެ. ހުރިހައި ހުޅެއް މިހާރު ސީދާ ކުރެވެ އެވެ."\nރަސްގެފާނުގެ ދަރިކަނބަލުން ގެ އާލާސްކަންފުޅު ރަނގަޅު ވީމާ އެންމެން ތިބީ އުފަލުންނެވެ. ބަރްސީސާ އެއް ފިޔަވަޅު ކުރިއަށް ޖެހިލުމަށް ފަހު ދެންނެވި އެވެ.\n"މާތް ސާހިބާ އެވެ. އަޅުގަނޑު ދިއުމުގެ އިޒުނަފުޅު ދެއްވާށެވެ. އަޅުގަނޑުގެ ވާޖިބު އަދާ ކުރެވިއްޖެއެއް ނޫންތޯއެވެ؟"\nރަސްގެފާނު ބަރްސީސާ އާ ކަރާއި ކަރު ޖައްސައި ސަލާން ކުރެއްވި އެވެ.\n"ބަރްސީސާ އެވެ. ތިޔަހެން ގޮސްގެން ނުވާނެ އެވެ. މި ތާނގައި އަހަރެމެންގެ ކައިރީގައި ހުންނާށެވެ. ކަލޭ ބުނި ކޮންމެ ކަމެއް އަހަރެން ކޮށް ދޭނަމެވެ."\nބަރްސީސާ ހިނިތުން ވެލި އެވެ.\n"މާތް ސާހިބާ އެވެ. މަނިކުފާނުގެ އުމުރުފުޅު ދަންމަވާށި އެވެ. އަޅުގަނޑުގެ މައްޗަށް މަނިކުފާނު އިތުބާރު ކުރެއްވި ކަމީ އިނާމެއްގެ ގޮތުގައި ފުދޭ ކަމެކެވެ. އެއީ އަޅުގަނޑަށް ލިބުނު ވަރަށް ބޮޑު ހިތްވަރެކެވެ. އަޅުގަނޑަކަށް މި ތާނގައި ހުރެވޭކަށް ނޯންނާނެ އެވެ. އަޅުގަނޑުގެ އިންތިޒާރުގައި އެތައް ބަޔަކު މިހާރުވެސް ތިބޭނެ އެވެ. އެ މީހުންނަށް ޚިދުމަތް ކުރުމަކީ އަޅުގަނޑުގެ ވާޖިބެކެވެ."\nބަރްސީސާ އަށް އިޙްސާސް ކުރެވުނު ގޮތުގައި ރަސްގެފާނުގެ ދަރިކަނބަލުން އޭނާޔާ ދިމާއަށް ބައްލަވާން ހުންނެވި ހުންނެވުމުގައި ޝުކުރުވެރިވެ ވަޑައިގަތުން ނޫން އެހެން ޖަޒުބާތެއް ވެސް ފޮރުވިފައި ވެއެވެ.\nބަރްސީސާ އެނބުރި އޭނާގެ ރަށަށް އަތުވެއްޖެ އެވެ. އެހެން ނަމަވެސް އޭނާގެ ހިތަށާއި ސިކުނޑިއަށް މިހާރު ފެތުރިފައިވާ ޖަޒުބާތަކީ މީގެ ކުރީން އޭނާ ދުވަހަކުވެސް ތަޖުރިބާ ކޮށްފައި ނުވާ ފަދަ ޖަޒުބާތު ތަކެކެވެ. އޭނާގެ ކުރިމަތީގައި ތާ އަބަދު އެނބުރެނީ ރަސްގެފާނުގެ ދަރިކަނބަލުންގެ ރީތި ސޫރަފުޅެވެ. އޭނާގެ ނޭފަތުގައި ހަރުލާފައި ވަނީ އެ ކަމަނާގެ ހަށިކޮޅުގެ ވަހެވެ.\nއޭނާ ކެތްތެރި ކަމެއް ނެތް ގޮތެއްގައި އެނދުގައި އޮވެގެން ފުރޮޅެނީ އެވެ. ކުއްލިއަކަށް އޭނާ އަށް އިހްސާސް ކުރެވެނީ ކޮޓަރި ތެރޭގައި މީހަކު އުޅޭ ކަމުގަ އެވެ. އޭނާ އަށް އިވެނީ މީހަކު ވާހަކަ ދައްކާ އަޑެވެ. އެއީ ޝައިޠާނާގެ އަޑެވެ.\n"ބަރްސީސާ އެވެ. ކަލޭ ތިޔަ އޮތީ ޢިޝްޤުގައި ޖެހިފަ އެވެ. ކަލޭގެ ހަށިގަނޑުގައި އުފެދިފައި ތިޔަ ވަނީ އިންސާނީ ޖަޒުބާތެވެ. ސިކުނޑިއަށް ވެރި ވެފައި ތިޔަ ވަނީ ރަސްގެފާނުގެ ދަރިކަނބަލުންގެ ޚިޔާލެވެ. މިހާރު ކަލެއަކަށް އެ ކަމަނާޔާ ނުލައި ދިރިއެއް ނުހުރެވޭނެ އެވެ. ކޮންމެ ގޮތެއް ހަދައިގެން ނަމަވެސް އޭނާ ހާސިލު ކުރެވޭތޯ ބަލާށެވެ."\nބަރްސީސާ ދާ ހިއްލާ ފޯ ވެއްޖެ އެވެ. އޭނާ އަމިއްލަ ނަފްސު ކޮންޓްރޯލް ކުރެވޭތޯ މަސައްކަތް ކުރިއެވެ. އެކަމަކު ނުބައި ޚިޔާލުތައް ސިކުނޑިން ފޮހެލެވޭނޭ ގޮތެއް ނުވި އެވެ. އެއީ ތެދެކެވެ. އޭނާ އެހެރީ ރަސްގެފާނުގެ ދަރިކަނބަލުންގެ ޢިޝްޤުގައި ރަނގަޅަށް ޖެހިފަ އެވެ."\nޝައިޠާނާ ދިޔައީ އޭނާ ރޭވުން ހިންގަމުންނެވެ. ޝިކާރަ އެ އޮތީ މިހާރު ދަލުގައި ޖެހިފަ އެވެ. ރަސްގެފާނުގެ ދަރިކަނބަލުންނަށް އެކި ކަހަލަ އާލާސްކަންފުޅު ޖެހޭން ފަށައިފި އެވެ. ވަރުފުޅު ދެރަ ވެގެން ގޮސް އެނދު ދާންކޮޅުން ތެދުވެ ވަޑައި ނުގެންނެވޭ ހިސާބަށް ހިނގައްޖެ އެވެ. މުޅި ގަނޑުވަރު ތެރެއަށް އަނެއްކާވެސް މާޔޫސީގެ އަސަރު ފެތުރޭން ފަށައިފި އެވެ.\nޝައިޠާނާ އަނެއްކާވެސް އިންސާނެއްގެ ސިފައިގައި ގަނޑުވަރަށް އަތުވެއްޖެ އެވެ.\n"މާތް ސާހިބާ އެވެ. އެނގިވަޑައިގެންފިތޯއެވެ؟ އަޅުގަނޑަކީ ބަރްސީސާގެ މީހަކީމެވެ."\n"އާނއެކެވެ. އެނގިއްޖެ އެވެ. ކަލޭ ތިޔަ އައީ ވަރަށް ރަނގަޅު ދަނޑިވަޅެއްގަ އެވެ. އަހަރެންގެ ދަރިކަނބަލުންނަށް އަނެއްކާވެސް ބޮޑު އާލާސްކަންފުޅެއް ޖެހިއްޖެ އެވެ." ރަސްގެފާނު ވިދާޅު ވިއެވެ.\n"މާތް ސާހިބާ އެވެ. ދަރިކަނބަލުން އަނެއްކާވެސް ބަރްސީސާގެ ކައިރިއަށް ފޮނުއްވާށެވެ. އެކަމަކު މި ފަހަރު ތަންކޮޅެއް ގިނަ ދުވަހު ބަހައްޓަވާން ވާނެ އެވެ. ފުރިހަމަ އަށް ފަރުވާ ހޯއްދެވޭނީ އޭރުންނެވެ." ޝައިޠާނާ ބުންޏެވެ.\nރަސްގެފާނު އެ ގޮތާ ރުހިވަޑައިގެންފި އެވެ. އެއީ ޚުދު ރަސްގެފާނު ވެސް ގަސްތުފުޅު ކުރައްވައިފައި އޮތް ގޮތެވެ. ހަމަ އެ ވަގުތު ދަރުފުޅުގެ ތައްޔާރީތައް ފެށިއްޖެ އެވެ. މާ ގިނަ އިރު ތަކެއް ނުވެ ރަސްގެފާނުގެ ދަރިކަނބަލުންގެ ޤާފިލާ ދަތުރަށް ފަށައިފި އެވެ.\nއެ ކަމަނާ ވަޑައިގަތުމުން ބަރްސީސާ ހުރީ ވަރަށް އުފަލުންނެވެ. އޭނާގެ ލޯބިވެރިޔާ، އޭނާގެ ކައިރިއަށް އައީ އެވެ.\nމަޑު މަޑުން ރަސްގެފާނުގެ ދަރިކަނބަލުންގެ ހާލުކޮޅު ރަނގަޅު ވާން ފަށައިފި އެވެ. އެކަމަކު ބަރްސީސާ އާއި، އެ ކަމަނާޔާ ދެމެދު އޮތް ގުޅުން ބަދަލު ވާން ފަށައިފި އެވެ. އެއް ދުވަހަކު ބަރްސީސާ އެ ކަމަނާގެ ކުރިފުޅު މަތީގައި އޭނާގެ ލޯބި ފާޅު ކޮށްފި އެވެ. އެ ކަމަނާވެސް ލޯބީގެ ޖަވާބު ދެއްވީ ލޯބިންނެވެ. ދެ ލޯބިވެރިންގެ އުފަލުގެ ކޮޅެއް ނެތެވެ.\nމި ގޮތުގައި އެތައް މަހެއް ފާއިތު ވެގެން ހިނގައްޖެ އެވެ. އެހެން ނަމަވެސް އެ މީހުންނަށް އިހްސާސް ކުރެވުނީ ދެތިން ގަޑި އިރަށް ވުރެ ގިނަ ވަގުތު ފާއިތު ވެގެން ނުދާ ކަމުގަ އެވެ. ޝައިޠާނާގެ ތީރު ގޮސް ޖެހުނީ ސީދާ އަމާޒަށެވެ. ރަސްގެފާނުގެ ދަރިކަނބަލުން އާލާސްވެ އިންނަވައިފި އެވެ.\nބަރްސީސާ އަށް މި ކަން އެނގުނީމާ ވަރަށް ބޮޑަށް ހާސް ވެއްޖެ އެވެ. ރަސްގެފާނު އޭނާ އަށް ކުރެއްވި އިތުބާރު ފަން ފުލުން ދިޔައީމާ ވަރަށް ބޮޑަށް ދެރަ ވެއްޖެ އެވެ.\nއެއް ދުވަހަކު ތުނބުޅީގެ ހުރިހައި އިސްތަށްޓެއް ނުރަ ވެފައިވާ މުސްކުޅި މީހަކު ބަރްސީސާގެ ކައިރިއަށް އަތުވެއްޖެ އެވެ. އެއީ ޝައިޠާނާ އެވެ.\n"ބަރްސީސާ އެވެ. ކަލޭގެ ކުރިމަތީގައި އޮތް މައްސަލަ އަކީ ކޮބައިކަން އަހަރެންނަށް ވަރަށް ރަނގަޅަށް އެނގެ އެވެ. އެ މައްސަލަ ޙައްލު ކުރަން އޮތީ އެންމެ ގޮތެކެވެ."\nބަރްސީސާ ޙައިރާން ވެފައި އަހައިލި އެވެ. "އެއީ ކޮން ގޮތެއް ހެއްޔެވެ؟"\n"ރަސްގެފާނުގެ ދަރިކަނބަލުން ގަތުލު ކޮށްފައި އެއްވެސް މީހަކަށް ނޭނގޭ ތަނެއްގައި ވަޅު ލާށެވެ." ޝައިޠާނާ ބުންޏެވެ.\n"މުސްކުޅިޔާ އެވެ. ތިޔަ ދައްކަނީ ކޮން ކަހަލަ ވާހަކައެއް ހެއްޔެވެ؟ އެ ކަމަނާ ޤަތުލު ކޮށްފައި އަހަރެން އެހެން މީސް މީހުންގެ ކުރިމައްޗަށް ނުކުންނާނީ ކިހިނެއް ހެއްޔެވެ؟" ބަރްސީސާ ބުންޏެވެ.\n"މީހުން ކަލެއަށް އިތުބާރު ކުރެ އެވެ. ކަލޭ ދައްކާ ކޮންމެ ވާހަކައެއް ޤަބޫލު ކުރާނެ އެވެ. އެ ކަމަނާ އާލާސްކަންފުޅުގައި އަވަހާރަވީއޭ، އެހެންވީމާ ވަޅުލައިފީމޭ ބުނާށެވެ." ޝައިޠާނާ ސިއްރުވެރި ރާގަކަށް ބުނެލިއެވެ.\n"ތިޔައީ ރަނގަޅު ބުއްދި އެކެވެ. އެކަމަކު އަހަރެންނަކަށް ތިޔަ ކަމެއް ނުކުރެވޭނެ އެވެ. އަހަރެން އެ ކަމަނާ ދެކެ ލޯބި ވެއެވެ."\n"ބަރްސީސާ އެވެ. ތިޔައީ ނާޖާއިޒު ލޯތްބެކެވެ. އަހަރެން މި ބުނާ ގޮތަށް ނުހަދައިފިއްޔާ ކަލޭގެ އަބުރާއި، ޢިއްޒަތް ވެއްޔާ މޮޑެވިދާނެ އެވެ." މިހެން ބުނެފައި ޝައިޠާނާ ހިނގައްޖެ އެވެ.\nބަރްސީސާ ވިސްނާން ފަށައިފި އެވެ. އެންމެ ފަހުން އޭނާ ކަނޑައެޅީ އެ ޝައިޠާނީ މަޝްރޫޢު ހިންގާށެވެ. އެއް ރެއަކު ރަސްގެފާނުގެ ދަރިކަނބަލުން އަވަހާރަ ކޮށްލުމަށް ފަހު ވަޅު ލައިފި އެވެ. ރަސްގެފާނަށް އެ ކަމަނާ އަވަހާރަވީ ޚަބަރު އެރުވީ ވެސް ޚުދު އޭނާ އެވެ. އެ ޚަބަރު ލިބިވަޑައިގަތުމުން ރަސްގެފާނަށް ހީފުޅުވީ މޭފުޅަށް ޚަންޖަރެއް ހަރައިލީ ހެންނެވެ. ކުޑަ އިރުކޮޅަކު ހިމޭނުން ހުންނެވުމަށް ފަހު ސުވާލު ކުރެއްވިއެވެ.\n"އެ ކަމަނާގެ ޤަބުރު ކޮބައި ހެއްޔެވެ؟"\n"މާތް ސާހިބާ އެވެ. އަޅުގަނޑު މި އައީ އެ ކަމަނާ ވަޅުލާފަ އެވެ." ބަރްސީސާ ދެންނެވި އެވެ.\nމުޅި ގަނޑުވަރަށް ހިތާމައިގެ ދުވަސް އަތުވެއްޖެ އެވެ. މުޅި ޤައުމު ހިތާމަ ކުރަނީ އެވެ.\nޝައިޠާނާ ދަނޑުވެރިއެއްގެ ސިފައިގައި ރަސްގެފާނުގެ ގަނޑުވަރަށް އަތުވެއްޖެ އެވެ.\n"މާތް ސާހިބާ އެވެ. ބަރްސީސާ މަނިކުފާނަށް މަކަރު ހަދައިފި އެވެ. އޭނާ ހެދީ ދޮގެވެ. މަނިކުފާނުގެ ދަރިކަނބަލުން އިންނެވީ އާލާސްވެ އެވެ. ބަރްސީސާ އެ ކަމަނާގެ ކަރުފުޅުގައި ހިފައި އަވަހާރަ ކޮށްލީ އެވެ."\n"ބަރްސީސާ ތިޔަ ކަހަލަ ނުބައި ކަމެއް ނުކުރާނެ އެވެ. އަހަރެންގެ ދަރިކަނބަލުންގެ ފުރާނަ ސަލާމަތް ކޮށް ދިނީ އޭނާ އެވެ."\n"ތިޔައީ ތެދު ފުޅެކެވެ. އެ ކަމަނާގެ ފުރާނަފުޅު ސަލާމަތް ކޮށްދިނީ އޭނާ އެވެ. އަދި އެ ކަމަނާގެ ފުރާނަ ފުޅު ދުއްވައިލީވެސް ހަމަ އޭނާ އެވެ." ޝައިޠާނާ ދެންނެވި އެވެ.\nރަސްގެފާނު ހުންނެވީ ދަރިކަނބަލުން އަވަހާރަ ވުމުގެ ސަބަބުން ލިބިވަޑައިގަތް ހިތާމަފުޅުގަ އެވެ. އެހެން ހުންނަވަނިކޮށް މި ލިބިވަޑައިގަތް ޚަބަރަކުން ވަރަށް ބޮޑަށް ކޯފާ ވެއްޖެ އެވެ.\n"ތިޔައީ ވަރަށް ބޮޑު ދޮގެކެވެ. ކަލޭ ތިޔަ ދައްކާ ވާހަކަ އަކީ ދޮގެއް ކަމަށް ސާބިތު ވެއްޖެ ނަމަ އަހަރެންގެ އަތުން ކަލޭ ގަތުލު ކޮށްލާނަމެވެ."\n"އަޅުގަނޑު ތިޔަ ގޮތާ ރުހެމެވެ." ޝައިޠާނާ ބުންޏެވެ. "އަޅުގަނޑުގެ ވާހަކަ އަކީ ދޮގަކަށް ވެއްޖެ ނަމަ އަޅުގަނޑު ގަތުލު ކޮށްލައްވާށެވެ. އެކަމަކު އަޅުގަނޑުގެ ވާހަކަ އަކީ ތެދެއް ކަމަށް ވެއްޖެ ނަމަ ބަރްސީސާ ގަތުލު ކޮށްލައްވާން ވާނެ އެވެ."\nރަސްގެފާނު ސިފައިންނާ އެކު ޝައިޠާނާގެ ފަހަތުން ދަތުރުފުޅު ފައްޓަވައިފި އެވެ. އޭނާ ދެއްކި ތަނަށް ގޮސް މަހާނަ ކޮނެގެން ބެލީމާ އެއީ ތެދެއްކަން ވަރަށް ރަނގަޅަށް ސާބިތު ވެއްޖެ އެވެ.\nރަސްގެފާނު ވިދާޅު ވިއެވެ. "އެ ނުލަފާ ކަލޭގެ އަހަރެންނަށް މަކަރު ހެދީތާ އެވެ. އޭނާ އަށް ވަރުގަދަ އަދަބެއް ދޭނަމެވެ."\nހަމަ އެ ވަގުތު ބަރްސީސާ ހައްޔަރު ކުރެވިއްޖެ އެވެ. މުޅި ސަހަރުގެ އެންމެން އޭނާ އަށް އެއްޗެތި ކިޔައި މަލާމާތް ކުރާން ފަށައިފި އެވެ. މީގެ ކުރީން މީހުންގެ ބަލި ބައްޔަށް ފަރުވާކޮށް، އެހީތެރިވެދީ، އަޅުކަން ކޮށް އުޅުނު ޤަދަރުވެރި މީހާ މިހާރު އެންމެންގެ ކުރިމަތީގައި ޤާތިލަކަށް ވީ އެވެ.\nރަސްގެފާނު އޭނާ މަރާން ޙުކުމް ކުރެއްވީމާވެސް އޭނާގެ ލޮލުން އެންމެ ކަރުނަ ތިތްކެއްވެސް ނުވެއްޓެ އެވެ. ދަން ޖައްސާ މަޅިގަނޑު ތައްޔާރު ކުރެވި، ބަރްސީސާ އެ ތަނަށް ގެނެވިއްޖެ އެވެ. ޖައްލާދު ބަރްސީސާގެ ކަރަށް މަޅިގަނޑު މަހައިފި އެވެ. ބަރްސީސާ ޖައްލާދާ ދިމާއަށް ބަލައިލި އެވެ. އެ މީހަކީ ކުރީން ދުވަހު ރަސްގެފާނުގެ މީހެއްގެ ނަމުގައި އޭނާގެ ކައިރިއަށް ދިޔަ މީހާ އެވެ.\n"ކަލޭ ހެއްޔެވެ؟" ބަރްސީސާ އަހައިލި އެވެ.\n"އާނއެކެވެ. އަހަރެން މިއީ ކަލޭގެ ކައިރިއަށް ދިޔަ މީހާ އެވެ. ކަލެއަކަށް އަދިވެސް އަހަރެން މިއީ ކާކު ކަމެއް ނޭނގެއެއް ނޫން ހެއްޔެވެ؟ އަހަރެން މިއީ ޝައިޠާނާ އެވެ."\n"އެހެން ހެއްޔެވެ؟ ކަލޭ ތިޔައީ ޝައިޠާނާ ހެއްޔެވެ؟ ކަލޭ އަހަރެންނަށް މިހައި ބޮޑު ބޮނޑިއެއް ދިނީ ކީއް ވެގެން ހެއްޔެވެ؟" ބަރްސީސާ އަހައިލި އެވެ.\n"ކަލޭގެ ގަދަރާއި ޢިއްޒަތް މާ ބޮޑު ވެގެން ދިޔައީ އެވެ. ކަލެއަކީ އަހަރެންނަށް ވުރެވެސް ބޮޑު މީހެއް ކަމަށް މީހުން ގަބޫލު ކުރާން ފެށީ އެވެ. އެ ކަމާ އަހަރެން ކަން ބޮޑު ވީ ވަރުން ކަލެއަށް ބޮނޑި ދިނީ އެވެ."\nބަރްސީސާ އަކަށް އެ ވާހަކަ ތަކަށް ދޭނޭ ޖަވާބެއް ނޭނގުނެވެ. އޭނާ ބުންޏެވެ. "އެހެން ވެއްޖެއްޔާ ބަލަހައްޓައިގެން ތިޔަ ހުންނަނީ ކީއް ކުރާން ހެއްޔެވެ؟ މަޅިގަނޑަށް ބާރު ކޮށްލާށެވެ."\n"ބަރްސީސާ އެވެ. ފުރަތަމަ އަހަރެންގެ ވާހަކަ އަޑު އަހާށެވެ." ޝައިޠާނާ ބުންޏެވެ. "މި ތަނަށް އެއްވެ މި ތިބަ މީހުންނާ ދިމާ އަށް ނިކަން ބަލައިބަލާށެވެ. އެ މީހުންގެ ލޮލުގައި އެ ވަނީ ނަފްރަތުގެ ކުލަވަރެވެ. އެއީ މީގެ ކުރީން ކަލެއަށް ހާދަހާ ޤަދަރެއް ކުރި ބައެކެވެ."\n"އިތުރު ވާހަކަ ނުދައްކައި ކަލޭގެ މަސައްކަތާއިގެން ކުރިއަށް ދާށެވެ." ބަރްސީސާ ބުންޏެވެ.\n"އަހަރެން ބޭނުން ވަނީ ކަލެއަށް އިތުރު ފުރުސަތެއް ދޭށެވެ. ކަލޭ އަހަރެންގެ ކުރިމަތީގައި ސަޖިދަ ޖަހައި، އެންމެ ބާރު ގަދަ ފަރާތަކީ އަހަރެން ކަމަށް އިޢުތިރާފް ވެއްޖެ ނަމަ އަހަރެން ކަލޭ ސަލާމަތް ކޮށް ދީފާނަމެވެ." ޝައިޠާނާ ބުންޏެވެ.\n"އަހަރެން ކަލެއަށް ސަޖިދަ ޖަހަންވީ ހެއްޔެވެ؟ އަހަރެން ކަރުގައި މި މަޅިގަނޑު އޮއްވައި ސަޖިދަ ޖަހާނީ ކިހިނެއް ހެއްޔެވެ؟" ބަރްސީސާ ބުނެލިއެވެ.\nޝައިޠާނާ މަކަރުވެރި ގޮތަކަށް ހީނގަތެވެ. ބަރްސީސާގެ ކަންފަތުގައި އަނގަ ޖަހާފައި ބުންޏެވެ. "މިއީ ހަމައެކަނި ކަލެއާއި އަހަރެންނާ ދެމެދު އޮތް ކަމެކެވެ. އެހެން އެއްވެސް މީހަކަށް މިތަން ނުވެސް ފެންނާނެ އެވެ. އަހަރެންގެ މަތިވެރި ކަމަށް އިޢުތިރާފް ވާ ކަމަށް ބޮލުން އިޝާރާތް ކޮށްލާށެވެ. އަހަރެން ކަލޭ ދޫ ކޮށްލާނަމެވެ."\nބަރްސީސާ ގެ ހިތަށް އެ ވަސްވާސް ތަކުން އަސަރު ކޮށްފި އެވެ. އޭނާ މަރު ދެކެ ބިރު ގެންފި އެވެ. ސަލާމަތް ވާން އޮތީ ޝައިޠާނާ ބުނި ގޮތަކަށް ހަދައިގެންނެވެ. ވުމާއެކު އޭނާ ޝައިޠާނާ ބުނި ގޮތަށް ބޮލުގެ އިޝާރާތުން، ޝައިޠާނާގެ މަތިވެރި ކަމަށް އިޢުތިރާފް ވެއްޖެ އެވެ. އޭނާ ބޯ ތިރި ކޮށްލުމާއެކު ޝައިޠާނާ މަޅިގަނޑަށް ދަމައިލި އެވެ. ބަރްސީސާ ހަމަ އެ ވަގުތު މަރު ވެއްޖެ އެވެ. އަނގައިން އަޑެއްވެސް ނުނުކުތެވެ.\nވަށައިގެން އެއްވެ ތިބި މީހުން ޙައިރާން ވެފައި ބަލަން ތިބީ އެވެ. ޖައްލާދު ބާރަށް ހެނީ އެވެ. އޭނާގެ ދުޝްމަން މީހާ ބަލި ކޮށްލެވުނީމާ އެ ކަމުގެ އުފާ ކުރަނީ އެވެ.\nއުރުދުން ގެ ހޮޓާ ގޮއްވުމުގެ ޙާދިސާގައި މުސްޠަފާ ޢައްޤާދު ޤަތުލުވެއްޖެ\nކޮންމެވެސް ދުވަހަކުން ...


Traffic hallu kurumugawi ssarukaarah gotheh nufenifai! | Mihaaru\nމާލޭގެ މަގުމަތި ދުއްވާ އުޅަނދުތަކުން ތޮއްޖެހިފައި: މައްސަލައަށް މި ވަގުތު ހައްލެއް ނެތް ކަމަށް ޓްރާންސްޕޯޓް އޮތޯރިޓީން ބުނޭ-- ފޮޓޯ: މުހައްމަދު ޝަރުހާން / މިހާރު\nޓްރެފިކް ހައްލުކުރުމުގައި ސަރުކާރަށް ގޮތެއް ނުފެެނިފައި!\n08 ޖޫން 2016 - 14:09 15 comments\nރާއްޖެއަށް އެތެރެ ކުރާ ވެހިކަލްގެ އަދަދު އިތުރުވެ، މާލެ ތޮއްޖެހިފައިވާ އިރު އެ މައްސަލައަށް މި ވަގުތު އެއްވެސް ހައްލެއް ނެތް ކަމަށް ޓްރާންސްޕޯޓް އޮތޯރިޓީން ބުނެފި އެވެ.\n"މިހާރު" އާ ވާހަކަ ދައްކަވަމުން އެ އޮތޯރިޓީގެ ޗެއާމަން އަބްދުއްރަޝީދު ނާފިޒު މިއަދު ވިދާޅުވީ ފަހަކަށް އައިސް މާލޭގައި ދުއްވާ ވެހިކަލްތަކުގެ އަދަދު އާދަޔާހިލާފަށް އިތުރުވެ، އޭގެ އުނދަގޫ ހިނގާ މީހުންނާއި ދުއްވާ މީހުން ތަހައްމަލު ކުރަން ޖެހިފައިވާ ކަމަށެވެ. އެކަމަކު ޓްރެފިކް ކޮންޓްރޯލް ކުރުމަށް އެޅޭނެ ފިޔަވަޅެއް ނެތް ކަމަށް އޭނާ ވިދާޅުވި އެވެ.\n"އެންމެ ހައްލެއް އޮތީ. އެއީ އެތެރެ ކުރާ އުޅަނދުގެ އަދަދު މަދުކުރުން. އެކަމަކު އެކަން ވެސް ތަންފީޒު ކުރެވޭކަށް ނެތް،" ނާފިޒު ވިދާޅުވި އެވެ.\nއޭނާ ވިދާޅުވީ އުޅަނދުފަހަރު ރާއްޖެ އަށް މިހާރު އެތެރެކުރާ ނިސްބަތަށް ބަލާއިރު، ދުވަސްކޮޅަކުން މާލެ ފުރި، ހިނގާބިނގާވެ ނޫޅެވޭނެ ކަމަށެވެ.\nކާރޫބާރޫ ބޮޑު މަޖީދީމަގު: ދުވަސްކޮޅެއް ފަހުން މާލޭގައި ހިނގާބިނގާވެ ނޫޅެވޭނެ ކަަމަށް ކަމާ ބެހޭ އިދާރާތަކުން ބުނޭ.--ފޮޓޯ: މުހައްމަދު ޝަރުހާން/ މިހާރު\nމާލޭގައި ވެހިކަލް ތޮއްޖެހުން ކޮންޓްރޯލް ކުރުމަށް ވަރަށް ފަހުން އެ އޮތޯރިޓީން ވަނީ އުސޫލެއް ކަނޑައަޅައިފަ އެވެ. އޭގެ ދަށުން ވަކި އަހަރަކަށް ވުރެ ގިނަ ދުވަސްވީ އުޅަނދުތަކުގެ ރަޖިސްޓްރީ ބާތިލުކުރަން ވަނީ ނިންމާފަ އެވެ. އެކަމަކު އެ އުސޫލާ މެދު އާއްމުންގެ މެދުގައި ހިޔާލު ތަފާތުވެ، އެއްބަސްވުމަކަށް ނާދެވުމުން އެއަށް ވެސް އަމަލެއް ނުކުރެވުން ކަމަށް ނާފިޒު ވިދާޅުވި އެވެ.\n"އެކަމުގައި ވެސް ބައެއް މީހުން ބުނަނީ ރަޖިސްޓްރީ ބާތިލް ކުރަން 15 އަހަރަކީ ވަރަށް ކުރު މުއްދަތެކޭ. 20 އަހަރު މާގިނަ ދުވަހޭ. މިކަމުގައި ވެސް ގޮތެއް ނުނިންމުނު،" އޭނާ ވިދާޅުވި އެވެ.\nވެހިކަލް އިތުރުވީ ކީއްވެ؟\nނާފިޒު ވިދާޅުވީ ފަހަކަށް އައިސް މާލޭގައި ވެހިކަލް އިތުރުވީ މާލޭގައި ތަރައްގީގެ މަޝްރޫއުތައް އިތުރުވެ، މީހުންގެ އަތްމަތި ކުރިއަށް ވުރެ ތަނަވަސް ވުމާއި ބިދޭސީންގެ އަދަދު އިތުރުވުމާއި އެ ފަދަ ވިޔަފާރިތައް ކުރާ މީހުންނަށް އިންސްޓޯލްމެންޓަށް އުޅަނދު ދޫކުރުން ފަދަ ފަސޭހަތައް ދީފައި އޮތުމުން ކަމަށެވެ.\nއޭނާ ވިދާޅުވި ގޮތުގައި ރާއްޖެއަށް އަންނަ ބިދޭސީންގެ އަދަދު އިތުރުވެފައިވާއިރު އެއިން ކޮންމެ މީހަކަށް ވެސް ވަކި މުއްދަތެއް ވާންދެން އެ މީހުންގެ ގައުމުގެ ލައިސަންސްގައި ދަތުރުކުރުމުގެ ހުއްދަ ލިބިފައިވެ އެވެ. އަދި އޭގެ ތެރޭން ބައެއް މީހުން މިހާރު ސައިކަލް ފަދަ އުޅަނދުތަކުގައި ދަތުރު ކުރާއިރު މިއީ ވެސް ތޮއްޖެހުމަށް މަގުފަހިވާ ކަމެއް ކަމަށް ވިދާޅުވި އެވެ.\nވެހިކަލްތަކުން މަޖީދީ މަގު ތޮއްޖެހިފައި: މާލޭގައި ދުއްވާ އުޅަނދުތައް ފަހަކަށް އައިސް ވަނީ އިތުރުވެފައި--ފޮޓޯ: މުހައްމަދު ޝަރުހާން/ މިހާރު\n"ބްރިޖަކީ ހައްލެއް ނޫން"\nމާލޭގެ ތޮއްޖެހުން ކުޑަވެ، ޓްރެފިކްގެ މައްސަލައަށް ހައްލު އަންނާނީ މާލެ އާއި ހުޅުމާލެއާ ދެމެދު އަޅާ ބްރިޖްގެ ސަބަބުން ކަމަށް ބައެއް މީހުން ގަބޫލު ކުރި ނަމަވެސް އެއީ ހަގީގަތެއް ނޫން ކަމަށް ޓްރާންސްޕޯޓް އޮތޯރިޓީން ބުންޏެވެ.\nނާފިޒް ވިދާޅުވީ ބްރިޖް އެޅި ނަމަވެސް މާލޭގެ ޓްރެފިކް މައްސަލައަށް ހައްލެއް ނާންނާނެ ކަމަށާއި އޭގެ ސަބަބުން މާލެ އާއި ހުޅުމާލޭގެ ޓްރެފިކް ވެސް ބޮޑުވާނެ ކަމަށް ލަފާ ކުރެވޭ ކަމަށެވެ.\nއޭނާ ވިދާޅުވީ ހައުސިން ޑިވެލޮޕްމެންޓް ކޯޕަރޭޝަން (އެޗްޑީސީ)ން ހުޅުމާލެ ބަލަހައްޓާއިރު، އެތަނުގައި އަމަލު ކުރާނީ އެޗްޑީސީގެ ވަކި ގަވައިދުތަކަށް ކަމަށެވެ. އެގޮތުން ކޮންމެ ފްލެޓަކަށް އެއް އުޅަނދު ހަމަޖައްސާފައިވާއިރު، ކޮންމެ ތަނެއްގައި ހުޅުމާލޭގައި ޕާކެއް ނުކުރެވޭނެ ކަމަށް ވިދާޅުވި އެވެ. އަދި ކުރިއަށް އޮތްތަނުގައި މާލެއަށް ވުރެ ހުޅުމާލޭގެ އާބާދީ ބޮޑުވާއިރު އެ އުޅަނދުތައް މާލެ އައުމަކީ ވެސް ޓްރެފިކް އިތުރަށް ތޮއް ޖެހޭނެ ކަމެއް ކަމަށް ވިދާޅުވި އެވެ.\nއިތުރު ލިޔުންތައް ވެހިކަލްތައް ޓްރެފިކް ޓްރާންސްޕޯޓް އޮތޯރިޓީ


Emperor Naruhito Ah Raees Thahuniyaa Vidhaalhu Vejje - Vaguthu\nކޮވިޑް-19: ހާލަތު އޮތީ ކޮންޓްރޯލުން ނައްޓާލާފައި! - 53 މިނެޓް ކުރިން\nއެމްޕެރާ ނަރުހީޓޯ އަށް ރައީސް ތަހުނިޔާ ވިދާޅުވެއްޖެ\nރައީސް އިބްރާހީމް މުޙައްމަދު ޞާލިޙާއި އަނބިކަނބަލުން ފަޒްނާ އަޙްމަދު ޖަޕާނުގެ އައު އެމްޕެރާ ހިޒް އިންޕީރިއަލް މެޖެސްޓީ އެމްޕެރާ ނަރުހީޓޯއަށް ތަހުނިޔާ ވިދާޅުވެއްޖެއެވެ.\nމިއަދު ބޭއްވެވި ޖަޕާނުގެ އައު އެމްޕެރާ ތަޚުތައް އިސްކުރުމުގެ އިޙްތިފާލުގައި ރައީސްގެ ދެކަނބަލުންވެސް ބައިވެރިވެ ވަޑައިގެންނެވި އެވެ. މީގެ އިތުރުން ދުނިޔޭގެ 170 ޤައުމެއްގެ ޢިއްޒަތްތެރިންނާއި ބައެއް ޤައުމުތަކުގެ އިސްވެރިންނާއެކު ޖުމްލަ 2000 ޢިއްޒަތްތެރިން މިޙަފުލާގައި ބައިވެރިވެ ވަޑައިގެންނެވިއެވެ.\nއައު އެމްޕަރާ ތަޚްތަށް އިސްކުރެއްވުމާ ގުޅިގެން ބޭއްވެވި ރަސްމީ ފަރިއްކޮޅުގައިވެސް ދުނިޔޭގެ އެކި ޤައުމުތަކުން ޢިއްޒަތްތެރިން ބައިވެރިވެ ވަޑައިގެންނެވިއެވެ.\nއެގޮތުން ޖަޕާނުގެ ވެރިކަން ހިންގާބާރާއި ޤާނޫނު ހެދުމުގެ ބާރުގެ އިތުރުން އެޤައުމުގެ ޢަދުލު އިންސާފުގެ ބާރުގެ އިސްފަރާތްތަކާއި އެހެނިހެން ބައެއް ޢިއްޒަތްތެރިން ބައިވެރިވެ ވަޑައިގެންނެވި މި ޙަފްލާ ކުރިޔަށްދިޔައީ މުނިފޫހި ފިލުވުމުގެ ބައެއް ޙަރަކާތްތަކާވެސް އެކުގައެވެ\nގައުމީ ތަރައްގީގެ ޕްލޭނަށް ކައުންސިލްތަކުން އިސްކަން ދޭން ޖެހޭނެ - ރައީސް\nރައީސް ސޯލިހް މިރޭ ގައުމާއި މުހާތަބު ކުރައްވަނީ\n"ޢީދު އަޅުގަނޑުމެންނާއި ބައްދަލުވިއިރު، ގައުމު މިވަނީ ކުއްލި ސިހުމެއްގެ ތެރޭގައި"\nއޮކްޓޯބަރ 22, 2019 22:26\n15 މިނެޓް ކުރިން ( އޮކްޓޯބަރ 22, 2019 )\n'' މިއަދު ބޭއްވެވި ޖަޕާނުގެ އައު އެމްޕެރާ ތަޚުތައް އިސްކުރުމުގެ އިޙްތިފާލުގައި ރައީސްގެ ދެކަނބަލުންވެސް ބައިވެރިވެ ވަޑައިގެންނެވި އެވެ. މީގެ އިތުރުން ދުނިޔޭގެ 170 ޤައުމެއްގެ ޢިއްޒަތްތެރިންނާއި ބައެއް ޤައުމުތަކުގެ އިސްވެރިންނާއެކު ޖުމްލަ 2000 ޢިއްޒަތްތެރިން މިޙަފުލާގައި ބައިވެރިވެ ވަޑައިގެންނެވިއެވެ. ''\nމިއެންމެނަކީވެސް ތައުލީމީގޮތުން މީނަ ފެންވަރުގެ މީހުންބާ؟\nއޮކްޓޯބަރ 23, 2019 09:52\nފެންވަރު ހުއްޓަސް ނެތަސް އެއީ މި ގައުމުގެ ރައީސް. ކަލޭ ތިހާ ފެންވަރު ހުރި މީހާ އަށް ނޭންގެ އެންނު މީހަކަށް ރެސްޕެކްޓް ކުރާކަށްވެސް\nއޮކްޓޯބަރ 23, 2019 12:33\nކަލޭ މީގެ ކުރިން ހުރި މީހާއަށް ރެސްޕެކެޓު ކުރިންތަ؟ ކަލޭ ހިތް ހަމަ ޖެހޭ މީހާއަށް އެންމެން ތިބުނާ އެއްޗެއް ކުރަން ޖެހޭތަ؟ ކަލޭ ހިތްހަމަ ނުޖެހެންޏާ އަނގަޔަށް އައި އެއްޗެއް ކިޔަންވީ ދޯ.... ދަސްކޮށް ދިނީ ކަލޭމެން.\nއޮކްޓޯބަރ 23, 2019 11:20\nވެރިމީހާއަށް އިޙްތިރާމް ކުރުން އޮންނާނީ އޭނާގެ ހުވާގެ މަތީގަ ހުރިހާ ހިނދަަކު. ހުވާއާ ދެކޮޅުވެ، އިސްލާމީ ގައުމެއްގައި ﷲ ގެ ކަލާމް ފުޅަކީ ދޮގެއްކަމަށް ބުނާ މީހުންނާއި، އަދި ﷲ ގެ ނަބިއްޔާއަށް ފުރައްސާރަކޮށް ގުރުއާން ދޮގުކުރި ބައިގަނޑަށް ހިމާޔަތްދީ އެމީހުން ފިލުވާ އެކަން ކުއްވެރިނުކުރި ވެރިއަކީ މަގާމުން އަޒްލުވެފައި ހުރި މީހެއް. ﷲ ގެ ރަހުމަތެއް އެމީހާގެ މައްޗަށް ނުވާމީހާއީ ﷲ ގަންދީ ދޮގުހުވާ ކުރާމީހުން.\nވަރަށް ނުބައި ސިފަ ޖަހަންފަށައިފި. ﷲ ގެ ރަހުމަތުން މިބައިގަނޑު ފަޟީހަތް ކުރައްވާ ނިކަމެތި ކުރައްވާށި. އާމީން.


Covid-19: Heekuri Varah Vureves Nurahkaa - Maruvumun Hanngandu Gai Ves Virus Hurey - Vaguthu\nކޮވިޑަށް މަޑުޖެހުމެއް ނެތް، އާއްމުންނަށް ބިރެއް ނެތް! -5ގަޑިއިރު ކުރިން\nކޮވިޑް-19: ހީކުރި ވަރަށް ވުރެވެސް ނުރައްކާ - މަރުވުމުން ހަންގަނޑުގައިވެސް ވައިރަސް ހުރޭ\nމީގެ ކުރިން ކޮވިޑް-19 އާއި ގުޅޭގޮތުން ލިބިފައިވާ މައުލޫމާތު ތަކަށް ބަލާއިރު ގިނަ މީހުންނަށް އެނގޭ ވަރަށް ގިނަ މައުލޫމާތު ތަކެއް އެބަ ހުއްޓެވެ. އެގޮތުން ވައިރަސް ޖެހިފައިހުރި މީހަކު ހިފާފައިވާ ތަނެއް ނުވަތަ އެމީހަކު ހުރިތަނެއްގައި ވައިރަސް ހުންނާނީ ކިހާ ވަގުތަކަށްކަން ވެސް ކުރީގެ ހޯދުންތަކުން އެނގިވައި ވެއެވެ. އެހެން ނަމަވެސް ނޭނގޭ ކަމަކީ ބަލި ޖެހި އިންސާނާ މަރުވެގެންދާއިރު، މިބަލީގެ އަސަރު ހުންނާނީ ކިހައި މިންވަރަކަށް ކަމެވެ.\nމިއީ ގިނަ ބަޔަކަށް މިއަދާއި ހަމައަށް ނޭނގޭ ކަމަކެވެ. މެލޭޝިއާގެ ހެލްތް މިނިސްޓްރީން މިއަދު ބުނެފައިވަނީ އެގައުމުން ހަދާފައިވާ ޕޯސްޓް މޯޓަމް އަކުން އެ ސުވާލުގެ ޖަވާބު ލިބިފައިވާ ކަމަށެވެ. އެގޮތުން އެ ޕޯސްޓްމޯޓަމްގެ ނަތީޖާއިން، ވައިރަސް ޖެހިގެން މަރުވާ މީހާގެ ހަންގަނޑުގައި ވެސް މި ވައިރަސްގެ އަސަރު ހުންނަކަން ހާމަވެފައިވާ ކަމަށް އެ މިނިސްޓްރީން ވަނީ ބުނެފައެވެ.\nމެލޭޝިއާގެ ހެލްތް މިނިސްޓްރީގެ ޑިރެކްޓަރު ޖެނެރަލް ޑރ. ނޫރް ހިޝާމް އަބްދުﷲ ބުނެފައިވަނީ ކޮވިޑް-19 ޖެހިގެން މަރުވާ މީހުންގެ ޖަނާޒާ ކުރިއަށްދާއިރު އެމީހުން ތިބެން ޖެހެނީ ޕްލާސްޓިކް ދަބަހެއް ނުވަތަ "ބޮޑީ ބޭގެއް" ގައި ކަމަށެވެ. އެއީ މަރުވާ މީހާގެ ހަންގަނޑުގައި ވައިރަސް ހުރެއްޖެ ނަމަ، އެތަނެއްގައި ތިބޭ އެހެން ބައެއްގެ ހަށިގަނޑަށްވެސް މި ވައިރަސްގެ އަސަރު ކޮށްފާނެ ކަމަށްޓަކައެވެ.\nމެލޭޝިއާގެ ހެލްތް މިނިސްޓްރީގެ ޑިރެކްޓަރު ޖެނެރަލް ޑރ. ނޫރް ހިޝާމް އަބްދުﷲ\n"މިގޮތަށް ނިންމާފައިވަނީ ދާދި ފަހުން ހަދާފައިވާ ޕޯސްޓް މޯޓަމަކަށް ބަލާފައި. އެ ޕޯސްޓް މޯޓަމުން އިނގޭ ގޮތުގައި މީހާ މަރުވުމަށްފަހުވެސް ހަންގަނޑުގައި ކޮވިޑް-19 ވައިރަސް ހުންނަކަން. އެހެންކަމުން ރައްކާތެރި ގޮތަކީ މި ބަލީގައި މަރުވާ މީހުން ވަޅުލުމާއި ހަމައަށްވެސް ބޮޑީ ބޭގެއްގައި ބޭއްވުން،" އޭނާ ބުނެފައިވެއެވެ.\nމީގެ ކުރިން މެލޭޝިއާގެ ފަތްވާ ކޮމިޓީން ވަނީ ބަލި ޖެހިގެން މަރުވާ މުސްލިމުން ހިނެވުމުގެ ބަދަލުގައި ތަޔައްމުމު ކުރުމަށް ނިންމާފައެވެ. މިގޮތަށް ނިންމާފައިވަނީ މިދިޔަ މަހުގެ 15 ވަނަ ދުވަހު ބެއްވި ކޮންފެރެންސެއްގައެވެ. މިއީ ކޮވިޑް-19 ގެ ނުރައްކާ ކުޑަކޮށް، ވައިރަސް އިތުރަށް ފެތުރިޔަ ނުދިނުމުގެ ގޮތުން ނިންމާފައިވާ ނިންމުމެކެވެ.\nމެލޭޝިއާއިން މިހާތަނަށް ކޮވިޑް-19 ޖުމްލަ 4,530 މީހަކަށް ކޮވިޑް-19 ޖެހިފައި ވެއެވެ. އަދި މި ބަލި ޖެހިގެން އެގައުމުން މިހާތަނަށް މަރުވެފައިވަނީ 73 މީހުންނެވެ. އޭގެ ތެރެއިން3މީހުންނަކީ ފާއިތުވި 24 ގަޑިއިރު އެގައުމުން މަރުވެފައިވާ މީހުންނެވެ. މެލޭޝިއާގައި ވެސް މި ވައިރަސް ފެތުރި އޭގެ ނުރައްކާ ދަނީ އިތުރުވަމުންނެވެ. މި ސަބަބަށްޓަކައި އެޤައުމުގައި ރައްކާތެރިކަމުގެ ގިނަ ފިޔަވަޅުތައް ވަނީ އަޅަން ފަށާފައެވެ.


Modi thagreer kuraa jalsaa aa gulhey gothun PG leaderunna Nasheed mashvaraa kuravvaifi | Mihaaru\nމޯދީ ތަގްރީރުކުރާ ޖަލްސާއާ ގުޅޭގޮތުން ޕީޖީ ލީޑަރުންނާ ނަޝީދު މަޝްވަރާކޮށްފި\nމޯދީގެ ޖަލްސާއާ ބެހޭގޮތުން ބޭއްވި މަޝްވަރާ ބައްދަލުވުމުގައި ނަޝީދު: މާދަމާ ރޭ މޯދީ ޖަލްސާގައި ތަގްރީރު ކުރައްވާނެ --ފޮޓޯ/މަޖިލިސް\n07 ޖޫން 2019 - 18:56\nއިންޑިއާގެ ބޮޑުވަޒީރު ނަރެންދުރަ މޯދީ ރާއްޖެ ވަޑައިގެން، ރައްޔިތުންގެ މަޖިލީހުގައި ތަގުރީރު ކުރައްވާ ޖަލްސާއާ ގުޅޭ ގޮތުން ސިޔާސީ ޕާޓީތަކުގެ ޕާލިމެންޓްރީ ގްރޫޕްތަކުގެ (ޕީޖީ) ލީޑަރުންނާ ރައްޔިތުންގެ މަޖިލީހުގެ ރައީސް މުހައްމަދު ނަޝީދު މިއަދު ބައްދަލުކުރައްވައިފި އެވެ.\nމޯދީ، މާދަމާ ރާއްޖެ އަށް ފައްޓަވާ ދެ ދުވަހުގެ ދަތުރުފުޅުގައި މަޖިލީހުގެ ޖަލްސާގައި ތަގްރީރު ކުރައްވާ ގޮތަށް ވަނީ ހަމަޖެހިފަ އެވެ. އެކަން އޮންނާނީ މާދަމާ އިރުއޮއްސި 6:45 ގައި މަޖިލިހުގެ އިދާރާގަ އެވެ.\nމަޖިލީހުގެ އިދާރާއިން ބުނީ މޯދީ ތަގްރީރު ކުރައްވާ ޖަލްސާއާ ގުޅޭގޮތުން ޕީޖީ ގްރޫޕްތަކުގެ ލީޑަރުންނާ މަޝްވަރާ ކުރައްވައި، އެ ބައްދަލުވުމުގައި ބައިވެރިވެ ވަޑައިގަތް ހުރިހާ ޕީޖީ ގްރޫޕްތަކުގެ ލީޑަރުންނަށް ވެސް މަޖިލީހުގެ ރައީސް ނަޝީދު ޝުކުރު އަދާކުރެއްވި ކަމަށެވެ.\nއިންޑިއާގެ ބޮޑުވަޒީރު ރައްޔިތުންގެ މަޖިލީހުގައި ތަޤްރީރު ކުރެއްވުމަށް ޚާއްޞަކޮށްގެން ބާއްވާ ރައްޔިތުންގެ މަޖިލީހުގެ ޖަލްސާއާ ގުޅޭގޮތުން، ރައްޔިތުންގެ މަޖިލީހުގެ ރައީސް، ރައީސް މުޙައްމަދު ނަޝީދު ޕާލިމެންޓަރީ ގުރޫޕް ލީޑަރުންނާ މަޝްވަރާ ކުރައްވައިފި. pic.twitter.com/iTI3PdRztw\n— People's Majlis (@mvpeoplesmajlis) June 7, 2019\nރައްޔިތުންގެ މަޖިލިހުގެ ރައީސް ނަޝީދު، ސިޔާސީ ޕާޓީތަކުގެ ޕާލަމެންޓްރީ ގުރޫޕްތަކުގެ ލީޑަރުންނާ އެކު.\nއެ ބައްދަލުވުމުގައި އިދިކޮޅު ޕީޖީއެމްގެ ޕީޖީ ގްރޫޕްގެ ލީޑަރު އަދި ނައިފަރު ދާއިރާގެ މެމްބަރު އަހުމަދު ޝިޔާމާއި އިދިކޮޅު ޕީއެންސީގެ ޕީޖީ ލީޑަރު އާދަމް ޝަރީފާއި ވެރިކަން ކުރާ ކޯލިޝަންގައި ހިމެނޭ ޖުމްހޫރީ ޕާޓީގެ ޕީޖީ ގްރޫޕްގެ ލީޑަރު މުހައްމަދު ނާޒިމް އަދި އެމްޑީއޭގެ ޕީޖީ ލީޑަރު، އެ ޕާޓީގެ ލީޑަރު އަހުމަދު ސިޔާމް ވެސް ބައިވެރިވެ ވަޑައިގަތެވެ.\nމޯދީ، ރައްޔިތުންގެ މަޖިލިހުގައި ތަގުރީރު ކުރައްވަނީ މާދަމާގެ ދެ ނަމާދު ދޭތެރޭ ކަމަށް ވުމުން އިދިކޮޅު ޕާޓީތަކުގެ މެމްބަރުންގެ ހިތްހަމަނުޖެހުން ވަނީ ވަރަށް ބޮޑުވެފަ އެވެ. ސަބަބަކީ މިއީ ޝައްވާލް މަހުގެ ހަ ރޯދަ ހިފާ ދުވަސްވަރު ކަމަށް ވުމުން، ރޯދަ ވީއްލުމަށް ފަހު، އަވަސް އަރުވާލައިގެން ޖަލްސާ އަށް ވަޑައިގަންނަވަން ޖެހޭތީ އެވެ. އެއާ އެކު، ރާއްޖެ އަކީ 100 ޕަސެންޓު މުސްލިމު ގައުމަކަށް ވާއިރު، މިފަދަ ކަންކަން ރާވަންޖެހޭނީ ދެ ނަމާދު ދޭތެރެއާ ނުވާނެ ގޮތަކަށް ކަމަށް އިދިކޮޅު މެމްބަރުން ވިދާޅުވެ އެވެ.\nރައްޔިތުންގެ މަޖިލިހުގެ އިދާރާ އިން ރޭ ބުނެފައި ވަނީ މޮދީ ވެސް ބޭނުންފުޅު ވަނީ މަޣުރިބު ނަމާދަށް މެމްބަރުންނަށް ފުރުސަތު ދެއްވުމަށް ކަމަށެވެ.\nބޭރު ގައުމެއްގެ ސަރުކާރުގެ އެންމެ މަތީވެރިންގެ ތެރެއިން އެންމެ ފަހުން ވެސް މަޖިލީހުގައި ތަގްރީރު ކުރައްވާފައިވަނީ އިންޑިއާގެ ބޮޑުވަޒީރެކެވެ. އެއީ މޯދީގެ ކުރިން ބޮޑުވަޒީރަކަށް ހުންނެވި ޑރ. މަންމޯހަންސިން އެވެ. އޭނާ ވެސް މަޖިލީހުގެ ތަގްރީރު ކުރެއްވީ ބޮޑުވަޒީރުގެ ގޮތުގައި ހުންނަވައިގެން 2011 ވަނަ އަހަރު ރާއްޖެ ވަޑައިގެންނެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް ނަރެންދުރާ މޯދީ އިންޑިއާ ރާއްޖެ-އިންޑިއާ ޑިޕްލޮމެސީ ޑިޕްލޮމެޓިކް ގުޅުން\nކޮބައިތޯ ގާސިމް އެއީ ލީޑަރެއްނޫންތަ މިހާރު؟\nދިވެހިރާއްޖެ ވެރިކަންވެސް ހަވާލުކުރަން ފެނޭ ޔައުނީ މިހާރުވެރިކަންކުރާ ވެރިންމިކަންކުރަން ނޭނގޭ ކަމައް ފެންނާތިވެ، މިހެންބުނަން ޖެހުނީ ޔާމިން ސަރުކާރުގައި ލޯނުނެގީމާ ދަރިންގެދަރިން ދަރާވިކިފައި މިސޯލިހު ވެރިކަމުގައި ލޯނުނެގީމާ ދަރިންގެދަރިން ނުދަރާތީވެ ހަމަމިކޮނެންޓް ކޮއްލާހިއްވީ\nގިނަ މެމްބަރުން ތިއްބަވާނީ ރަގަޅައް ނުކަިތާ...މަޢުރިބް ކޮށްގެން ވަރަށް ވަގިތު ލުޑަކޮށް ދޯދާނީ...ޥަރަށް ބަރަކާތް ތެރި ވާނެތާ!\nއިންޑިޔާ ސިފައިން ބާލާ މިޤައުމު ކުރިން އޮތްގޮތަ މިނިވަންކުރޭ.\nކަލޭމެން އިންޑިއާގެ އިނގުތެރަށް ވެއްޓިގެން ތިއުޅެނީ، ނަތީޖާ ވަރަށް ހިތިވާނެކަމަށް ފެންނަނީ\nކޮބައިތޯ އައްޑު މެމްބަރު އަސްލަމު.. މިހާރު ހުންނާނީ އެއްޗެއްވިސްނިފައި ޖެއްސި ސުޓެންޓު އެނގޭވަރަށް ތަޢުލީމު ހުރި މީހަކަށްވެ މުޅިއާއިލާގައިވެސް ޔުނިވަރސިޓީ ތަކުން ނުކިޔަވާ އެކަކުވެސް ނެތުމުން ކޮންމެވެސް ވަރަކަށް މިހާރުހުންނާނީ އަލާކެނޑޭވަރުވެފައި.... މިސުޓަންޓުތައް އެނގޭ މީހަކު ކިޔައިދިންގޮތުގައި ޚޮދު އަފީފުއަކަށްވެސް ރޭކާނުލާގޮތަށް އަފީފުމިކަމުގެތެރެއަށް ވެއްދީވެސް..އޭނާއަށް ކުރިމަތިލާން އެންގީ ކާކުކަން އަސްލަމުއަށް މިހާރު އެނގޭނެކަމަށް ހީކުރަން\nތިޔަ ދައްކަވާ ލީޑަރޝިޕަށް މަރުހަަބާ. ގުޅިގެން ހިކުމަތާއި މަޝްވަރާއާއި އެކު ދޫ ދީގެން ކުރިއަށް ގެންދިއުން ވަރަށް މުހިއްމު. ހަޔާތުގައި ދަސްވެފައިވާ ފިލާވަޅުތައް އަމަލީ ގޮތުން ބޭނުންކުރައްވާ. މި ލަފާ މިތަނުން ކިޔާނެނަމަ.\nއަންޑިއާއައް ގައުމު ވިއްކާ؛ލާ\nކޮންތަނަކުން ފެންނަ ލީޑަރޝީޕެއް..\nވަރަށް ބޮޑަށް ހެވިފަހުރިތަން ފެންނަނީ.\nއައްޑު މީހުންވަނީ މިހާރު ސިކުނޑި ހަލާކުވެފައި މާލެ މީހުނަށް ޖިޒީ ދީދީ / އާދެ ޓެކުސް ދައްކާ ދައްކައި. އަސްލަމު ތިޔަ ޕީ ޖީ ގުރޫޕުން އަދި ހުޅުނބުނެތް މީހުން މަޖިލީހުގެ ރިޔާސަތު ބަލަހައްޓާ ގުރޫޕުންވެސް ވަކިވޭ... ތީ އެއްގޮތަކަށްވެސް އައްޑު މީހުނަށް ރަނަގަޅު ބަޔެއްނޫން.. ނުދިނެއްނޫން ކެބިނެޓުން އެއްމެ ޕޯސްޓެއްވެސް . ހަމައެކަނި ފޯއްމުލަކަށް ކިތަކެއް މިނިސްތަރުން އަދި ސުޓޭޓު މިނިސްޓަރުން.އައްޑޫމީހުން ތިބީނުކިޔަވާއެއްނޫން.ނަފުރަތުއަދިހަސަދަމިކަންނުނިމޭނ


އަލްފާޟިލް ޢަބްދުﷲ ރާޝިދު އާދަމް - ދިވެހި ދައުލަތަށް ޚިދުމަތް ކުރުމުގެ އިނާމު އެއްވަނަ ބައި - 2021 - The President's Office\nޑެޕިއުޓީ ޗީފް ސުޕްރިންޓެންޑެންޓް، މޯލްޑިވްސް ކަސްޓަމްސް ސަރވިސް\nއަލްފާޟިލް ޢަބްދުﷲ ރާޝިދު އާދަމް\nޢަބްދުﷲ ރާޝިދު އާދަމް، ސަރުކާރަށް ޚިދުމަތް ކުރައްވަން ފެށްޓެވީ، 14 ޖަނަވަރީ 1979 ގައި އިލެކްޝަންސް ޑިވިޜަންގެ2ނަންބަރު ކާތިބު ކަމުގެ ވަޒީފާއިންނެވެ. އޭގެފަހުން ޕްރިޒްންސް ޑިވިޜަންގައި ކުޑަދުވަސްކޮޅަކު ޚިދުމަތް ކުރެއްވުމަށްފަހު، ކަސްޓަމްސްގެ ވަޒީފާއާ ގުޅިވަޑައިގަތީ، 26 ސެޕްޓެންބަރު 1979 ގައެވެ. އެ ދުވަހުން ފެށިގެން ރާޝިދު ޚިދުމަތް ކުރައްވަމުން ގެންދަވަނީ ކަސްޓަމްސްގައެވެ.\nވޭތުވެދިޔަ 42 އަހަރު ދުވަހުގެ ތެރޭގައި، ކަސްޓަމްސްގެ ތަފާތު މަގާމުތައް ރާޝިދު ފުރުއްވައިފައި ވެއެވެ. މިގޮތުން، އެސިސްޓެންޓް ޕްރިވެންޓިވް އޮފިސަރު ކަމުގެ މަގާމާއި، ކަސްޓަމްސް އޮފިސަރ ގްރޭޑް 1ގެ މަގާމާއި، ސީނިއަރ ކަސްޓަމްސް އޮފިސަރ ގްރޭޑް 1ގެ މަގާމާއި، ސީނިއަރ ކަސްޓަމްސް އޮފިސަރ ގްރޭޑް 2ގެ މަގާމާއި، ޗީފް ކަސްޓަމްސް އޮފިސަރު ކަމުގެ މަގާމާއި، ސުޕްރިންޓެންޑެންޓް ކަމުގެ މަގާމު ފުރުއްވައިފައި ވެއެވެ. ޑެޕިއުޓީ ޗީފް ސުޕްރިންޓެންޑެންޓް ކަމުގެ މަގާމު ފުރުއްވަމުން ގެންދަވަނީ، 18 ޖުލައި 2021 އިން ފެށިގެންނެވެ.\nޢަބްދުﷲ ރާޝިދު އާދަމް، ކަސްޓަމްސްގައި ފުރަތަމަ ކުރެއްވި މައިގަނޑު މަސައްކަތަކީ، ބޯޓުފަހަރަށް ވަޑައިގެން، ޓެލީ ކުރެއްވުމާއި، ރާއްޖެއަށް އިމްޕޯޓް ކުރާ ތަކެއްޗާއި، އެކްސްޕޯޓް ކުރާ ތަކެތި ޗެކް ކުރެއްވުމެވެ. އަދި ރާއްޖެއިން ބޭރުން އަންނަ ބޯޓުފަހަރުގައި ވަޒީފާ އަދާކުރާ މީހުން ގެންނަ މުދަލަށް ޑިއުޓީ ނަގަންޖެހޭނަމަ، ޑިއުޓީ ނެގުމަށް ޗިޓް ހަދައި ހަވާލުކުރެއްވުމާއި، ބޯޓުފަހަރަށް ގޮސްއައިސްވާ ދޯނިފަހަރާއި މީހުން ޗެކް ކުރެއްވުމެވެ. މިގޮތުން، ހާބަރުގެ މަސައްކަތްތައް، އެންމެ އިސްބޭފުޅެއްގެ ހައިސިއްޔަތުން ވަރަށްގިނަ ދުވަސް ވަންދެން ބަލަހައްޓަވައިފައި ވެއެވެ. މީގެއިތުރުން، މޯލްޑިވްސް ޕޯސްޓަށް އަންނަ ޕާރުސަލްތައް ޗެކްކޮށް ދޫކުރެއްވުމުގައި، ކަސްޓަމްސްގެ ފަރާތުން އިސްބޭފުޅެއްގެ ގޮތުގައި ޚިދުމަތް ކުރައްވައިފައި ވެއެވެ. އަދި ލ.ގަން ކަސްޓަމްސްގެ އިސްވެރިއެއްގެ ގޮތުންވެސް ޚިދުމަތް ކުރައްވައިފައި ވެއެވެ.\nރާއްޖޭގެ އަތޮޅުތަކުގައި ހުންނަ ކަސްޓަމްސްގެ އޮފީސްތަކުގައި ކުރަންޖެހޭ ހުރިހާ މަސައްކަތެއްގައި، ޢަބްދުﷲ ރާޝިދު ޢަމަލީގޮތުން ބައިވެރިވެވަޑައިގެންފައި ވެއެވެ. ރާޝިދު މިހާރު މަސައްކަތް ކުރައްވަމުން ގެންދަވަނީ، ތިލަފުށީގައި ހުންނަ ކަސްޓަމްސް އޮފީހުގައެވެ. އެތަނުގައި ކުރައްވަމުން ގެންދަވާ މަސައްކަތްތަކުގެ ތެރޭގައި، ބަނދަރުތައް ޗެކް ކުރެއްވުމާއި، އެ ތަންތަނުގައި ރާއްޖޭގެ ޤާނޫނާއި ގަވާއިދާ ޚިލާފު އެއްވެސް ކަމެއް ކުރޭތޯ ބެއްލެވުން ހިމެނެއެވެ.


Rayi kula haassavanee keevve?\nއިހުގައި ދިވެހިން ލީ ސާދަ ހެދުމުގެ ވާހަކަ އެހެން ގައުމުތަކުގެ މީހުން ވެސް ދައްކައެވެ. ދިވެހިންގެ ރީތި ހެދުމަށް ބަލާލާއިރު ކަސަބު ބޯވަޅު އެޅި ލިބާސް ލީ ޒަމާނުގައި ވެސް ރަތް ކުލަވެގެން ދިޔައީ ލިބާސް ލުމަށް ވަރަށް ގަޔާވާ ކުލައަކަށެވެ. ރަތްކުލައިގެ ދިވެހި ލިބާސް އާއްމުވެފައި ވަނީ މި ސަބަބާއި ހެދިކަމުގައި ވެދާނެ އެވެ. މިހާރުވެސް ސުކޫލެއްގައި ދިވެހި ދުވަހެއް ފާހަގަކުރާނަމަ ނުވަތަ އެހެންވެސް ސަގާފީ ދުވަހެއް ފާހަގަކުރާނަމަ ރަތް ކުލައިގެ ކޮންމެހެންވެސް ހޯދައެވެ.\nމި ޒަމާނަށް ބަލާއިރު ރަތް ހެދުމާއި ރަތް ލިޕްސްޓިކް، ރަތް އަތް ދަބަހާއި ރަތް ބޫޓާއި އެކްސަސަރީސްއާ އަޅައިގަންނަ ގޮތެއް ހުރެއެވެ. އޮފީހަށް ދާ އިރުވެސް އާޢްމުކޮށް މި ލާ އޮފީސް ހެދުމުގައި ރަތްކުލައަށް ވެސް ރަތް ކުލައިގެ ކޮންމެވެސް އެކްސަސީރެއް ލުމުން އިތުރަށް ފުރިހަމަ ކޮށްދެއެވެ.\nރަތް ކުލައަކީ ވަރަށް އެކްސްޓްރީމް ކުލައެކޭވެސް ބުނެއެވެ. ރަތަކީ އިޝްގީ ލޯއްބާއި، ޖަޒުބާތުގައި ޖެއްސުމާއި، ބިރުވެރި ކަމާއި، ލޭ އޮހޮރުވުން، ރުޅި އަދި އެޑްވެންޗާގެ ކުލަ ވެސް މެއެވެ. އަންހެނުންގެ ފެޝަންގެ އިތުރުން ފިރހެނުން ވެސް ރަތް ކުލައަށް ހާއްސަކަމެއް ދެއެވެ. މިގޮތުން ރަތް ކުލައިގެ ޓައި، ބޫޓު އަދި ކާރާއި ފޯނަށް ވެސް ގިނަ މީހުން ހިތް ކިޔައެވެ.\nރަތްކުލައިގެ ހެދުން ހޮލީވުޑްގައިވެސް މަގުބޫލެވެ. މެރަލިން މޮންރޯ އާއި އޯޑްރީ ހެޕްބާން ފަދަ ތަރިންގެ ރަތް ކުލައިގެ ހެދުމުގެ ފޮޓޯތަށް އަދިވެސް ހިނގައެވެ.އަދި މިހާރުގެ ރަންވޭތަކުގައި މި ކުލަ ހިނގައެވެ. މިހާރަކަށް އައިސް ޕެސްޓެލް ނުވަތަ މަޑު ކުލަތަކާއި ނޫޑް ކުލަތަށް ހިނގިއަސް ރަތް ކުލައަކީ ހާއްސަ ހަފްލާތަކަށްވެސް ލުމަށް ގިނަ މީހުން އިހްތިޔާރު ކުރާ ކުލައެކެވެ.\nމެރަލީން މޮންރޯ ފެޝަން އައިކަން\nތަޖުރިބާކާރުން ބުނާ ގޮތުގައި ރަތް ކުލަ އަކީ ވަރަށް ބޯލްޑް އަދި ކޮންފިޑެންޓް މީހުންގެ ކުލައެކެވެ. ވަޒީފާއެއް ހޯދުމަށް އިންޓަވިއުއަކަށް ދާ ނަމަ ރަތް ލިޕްސްޓިކެއް މީހުން ހިޔާރު ކުރަނީ މި ސަބަބާއި ހެދިއެވެ. ރަތްކުލަ ލާނަމަ ކޮންމެ ތަނަކުންވެސް އެމީހަކު ވަކިން ހާއްސަކޮށް ފާހަގަވެ ލޮލުގައި އަޅައިގަނެއެވެ.\nސައިންޓިސްޓުން ރަތް ކުލަ ސިފަކުރަނީ ކާމިޔާބީގެ ކުލައެއް ގޮތުގައެވެ. ވާދަވެރިކޮށް ކުޅޭ ކުޅިވަރުގައި ރަތް ކުލަ ބޭނުން ކުރާ ނަމަ ކާމިޔާބުވާ ކަމަށްވެސް ބުނެއެވެ. ދިރާސާއަކުން ދައްކާ ގޮތުގައި ރަތް ކުލަ ލާ ފުޓްބޯޅަ ޓީމު ތަކުން ތަށި ގެންދެ އެވެ. މީގެ ސަބަބަކަށް ބަލަނީ ރަތްކުލަ ލައިގެން ތިބޭ ޓީމުން އެމީހުންގެ އަމިއްލަ ނަފްސަށް ކުރާ އިތުބާރު ބޮޑުވުމުން ޕާފޯމް ކުރެވޭ ގޮތް ރަނގަޅީއެވެ.\nއަދި ވާދަ ކުރާ އަނެއް ޓީމުގެ މެންބަރުންނަށް މެސެޖެއްވެސް ފޮނުވާލާ ޓީމާއި މެދު ޖެހިލުން ކޮށްލާތީ ކަމުގައި ތަޖުރިބާ ކާރުން ބުނެއެވެ.\nއެމެރިކާގެ ޕްރޮފެޝަނަލް ގޮލްފަރެއް ކަމުގައިވާ ޓައިގަ ވުޑްސް މުބާރަތްތަކުގައި އާއި މުހިއްމު ދުވަސް ދުވަހުގައި ރަތް ކުލަލުމަށް އިޙްތިޔާރު ކުރެއެވެ.\nއެހެންކަމުން ކާމިޔާބުވުމަށް ބޭނުންނަމަ އެމީހެއްގެ ވޯޑްރޯބަށް ރަތްކުލަ އިތުރުކުރުމަކީ ވެސް ކުރެވިދާނެ ކަމެކެވެ. "ވިނާސް ވެއާ ރެޑް" ނުވަތަ ކާމިޔާބީގެ ކުލަގޮތުގައި ގިނަބަޔަކު ރަތްކުލަ ސިފަ ކުރާތީ ރަތްކުލަ ހަމަ ހާއްސަވަނީ އެވެ.


ނިދިއްޖެނަމަ މިކުއްޖާ މަރުވެދާނެ ކަމަށް ޑޮކްޓަރުން ބުނޭ\nއިނގިރޭސި ވިލާތުގެ ގޮސްޕޯޓް އަށް އުފަން، އުމުރުން 19 އަހަރުގެ ލިއަމް ޑާބިޝާރ އަކީ އުފެދުމުގައި ވެސް އާދަޔާ ޚިލާފު ބައްޔެއް ހުރި ކުއްޖެކެވެ. މިބަލީގެ ސަބަބުން ލިއަމް އަށް ނިދޭ ކޮންމެ ފަހަރަކު އޭނާގެ ނޭވާލުން ހުއްޓެވެ. އެހެންކަމުން ނިދުން ވެފައިވަނީ އޭނާގެ ފުރާނައަށް ވަރަށް ނުރައްކާތެރި ކަމަކަށެވެ.\nލިއަމް އުފަންވީއިރު ޑޮކްޓަރުން އެންމެ ފުރަތަމަ ބުނެފައިވަނީ، އޭނާ ދުނިޔޭގައި ހުންނާނީ އެންމެ ހަ ހަފްތާއަށް ކަމަށެވެ. ނަމަވެސް މާތް ﷲ ގެ ކުޅަދުންވަންތަ ކަމާއި އޭނާގެ މައިންބަފައިންގެ ހިތްވަރާއި ބުރަ މަސައްކަތުން، އޭނާ އަދިވެސް ދުނިޔޭގައި އެބަހުއްޓެވެ.\nސެންޓްރަލް ހައިޕޮވެންޓިލޭޝަން ނުވަތަ "އޮންޑައިންސް ކަރސް" ނަމަކަށް ކިޔާ މިބައްޔަކީ ފްރާންސްގެ ފުލޯކު ވާހަކައެއްގެ މައްޗަށް ބިނާކޮށް ނަންދީފައިވާ ބައްޔެކެވެ. އެވާހަކާގައި އޮންޑައިން ނަމަކަށް ކިޔާ މީހަކު އަންހެނަކާއި ލޯބީގެ ގޮތުން ގުޅި، އޭނާގެ ހޭވެރިކަން ހުރިހާދުވަހަކު އެންމެ ފަހު ނޭވާއާއި ޖެހެންދެން އަންހެން މީހާ ދެކެ ލޯބިވާނެ ކަމަށް ބުނުމުން، އެއަންހެން މީހާވަނީ އޭނާގެ މައްޗަށް ބައްދުޢާއެއް ކޮށްފައެވެ. އެއީ އޮންޑައިންގެ ހޭވެރިކަން ހުންނަހާ ހިނދަކު އޭނާއަށް ނޭވާ ލެވޭނެ ކަމަށާއި ނަމަވެސް ނިދިއްޖެނަމަ ނުވަތަ ހޭވެރިކަން ގެއްލިއްޖެނަމަ ނޭވާލުން ވެސް ހުއްޓޭނެ ކަމަށް ބުނެ ކުރި ބައްދުޢާ އެކެވެ.\nމިވާހަކައަކީ ޚުދު ފްރާންސްގެ މީހުން ވެސް ޤަބޫލުކުރާ ވާހަކައެއް ނޫނެވެ. ނަމަވެސް މިފަދަ ބައްޔެއް ދުނިޔޭގެ އަށް ބައި ކުޅަ އެއްބައި މީހުންނަށް ޖެހޭ ކަމަށް އެންމެންވެސް ޤަބޫލުކުރާތީ، އެބައްޔަށް "އޮންޑައިންސް ކަރސް" ގެ ނަމުން ނަން ދެވުނެވެ.\nމިބަލި ޖެހޭ ބައެއް މީހުންނަށް މިކަމުގެ ސަބަބުން އެހާ ބޮޑު އަސަރެއް ނުކުރެއެވެ.\nނަމަވެސް ލިއަމްގެ ހާލަތު މިކަމުގައި ތަފާތެވެ. އޭނާއަށް ކުޑަކޮށް ވެސް ނިދިއްޖެނަމަ، ނޭވާލުން ހުއްޓެއެވެ. އެހެންކަމުން އޭނާގެ މުޅި އުމުރު ހޭދަ ކޮށްފައިވަނީ ސިއްޙީ ގޮތުން ފަރުވާ ހޯދުމަށް ތައްޔާރު ކޮށްފައި ހުންނަ އެނދެއްގައެވެ.\nލިއަމް ނިދާ އެނދުގައި ލައިފް ސަޕޯޓް ސިސްޓަމް ހަރުކޮށްފައި ހުރެއެވެ. އޭގެ ސަބަބުން އޭނާ ނިދާފައި އޮންނައިރު ފުއްޕާމެއަށް އޮކްސިޖަން ފޮނުވައިދީ ހިތުގެ ވިންދާއި އެއްޗެހި ބެލެމުން ދެއެވެ.\nލައިފް ސަޕޯޓުގެ އެހީގައި ލިއަމް އަށް ނިދުން ކަމުގައި ވިޔަސް، އޭނާ ނިދާފައި އޮންނައިރު އަބަދުވެސް އޭނާ ކައިރީގައި މީހަކު ހުރުމަށް ޑޮކްޓަރުން އިރުޝާދު ދީފައިވެއެވެ.\nއޮންލައިން ނޫހަކަށް މައުލޫމާތު ދެމުން ލިއަމްގެ މަންމަ ކިމް ބުނެފައިވަނީ، ލިއަމް އަކީ ވަރަށް ހިތްވަރުގަދަ ކުއްޖެއް ކަމަށާއި އަބަދުވެސް އެންމެންނާއި ވެސް ގުޅޭ، އުފާވެރި ކުއްޖެއް ކަމަށެވެ. އޭނާ ބެލެހެއްޓުމުގައި އެންމެ ބިރުގަންނަ ހަމައެކަނި ކަމަކަށް ކުރިމަތިވެފައިވަނީ، އޭނާ ގޮވައިގެން ކާރުން ދާއިރު ނިދިދާނެތީ ކަމަށާއި އެކަމަށް ވަރަށް ސަމާލުވާން ޖެހޭ ކަމަށް ވެސް ކިމް ބުނެފައިވެއެވެ.\n13 އޮގަސްޓް 2018


Thafaathukan: Maadhamaa Roadhahen heeves nuvey!\nކުޑަކުއްޖަކު ރޯދަވީއްލުމެއްގައި: މިއަހަރު ފެންނާނީ ތަފާތު ރޯދަ މަހެއް -- ފޮޓޯ: އަވަސް\nއެންމެ ބަރަކާތްތެރި މަހަކީ ރޯދަ މަހެވެ. އަަޅުކަމާއި އަަހުވަންްތަކަމާއި އެކުވެރިކަން އަދި އިސްލާމީ ރީތި އެތައް ސިފަތަކެއް ސިފަ ކޮށްދޭ ރޯދަ މަސް މާދަމާ ފަށާނެ އެވެ. ނަމަވެސް ބޮޑު ތަފާތަކާއެކު އެވެ. މުޅި ދުނިޔެ އަށް ކުރިމަތިވެފަައިވާ ކޮރޯނާ ވައިރަަހުގެ ބަލާއާފާތުގެ ސަބަބުން މި އަހަރު ދުނިޔޭގެ މުސްލިމުން ކުރިމަތި މިލަނީ މުސްލިމް އުންމަތް މީން ޒަމާނަކު ވެސް ނުދެކޭ ފަަދަ ތަފާތު ރޯދަަ މަހަަކާ އެވެ.\nއެހެންނާ ރޯދަަ މަހަށް ތައްޔާރުވުމުގެ ގޮތުން އާއިލާތައް އެކުގައި ތައްޔާރީތައް ވެއެވެ. އެންމެން އެކުގައި ގޭތެރެ ޒީނަަތްތެރި ކުރުމުގެ ގޮތުންް، ގޭގަައި ކުލަ ލުމާއި ފަރުނީޗަރު ބަދަލު ކުރުން އެއީ ކުރަމުން އައި ކަަންކަމެވެ. ރޯދަަ އަށް ބޭނުންވާ ސާމާނު ހޯދަން ލިސްޓް ހަދައި އެކި މީހުންނަށް އެކި އެއްޗެހި ދީ ބައެއް ފަހަރު އެންމެން އެކުގައި ޗަންދާ އެއް ލައިގެންވިޔަސް ރޯދަައިގެ ފުރަތަމަ ދުވަސް ފަށާނީ ވަރަަށް ފުރިހަމަ ތައްޔާރީތަކާއެކު އެވެ. މި ރޯދަ މަސް މި އައީ އެއިން ކަމެއް ނެތި އެވެ.\nމިދިޔަ ރޯދަ މަހުގެ ފުރަތަމަ ދުވަހު ބާޒާރުމަތި. މި އަހަރު ބާޒާރުވެސް ވަނީ ބަންދުކޮށްފައި -- ފޮޓޯ: އަވަސް\nރޯދަ މަހުގެ ފުރަތަމަ ދިހައެއް އެއީ އަަލަށް ރޯދަ ހިފާ ކުދިންނަށް ވަރަށް ހަނދާނުން ފޮހެލަން ދަތި ދުވަސްތަކެކެވެ. ބަނޑުހައި ވެގެން އުޅޭ އުޅުމާއި އޮޅިގެންް ކެވޭ އެތިކޮޅު މަތިން އެތައް އަަހަރެއް ފަހުން ވެސް ހަނދާން ހުންނާނެ އެވެ. އެ ހަނދާންތައް އިތުރު ކުރަނީ އެ ދުވަހު އެންމެން އެކީ ތައްޔާރު ކުރާ އެއްޗެހިންނެވެ. އެހެން ގޭގޭގައި ތިބޭ އާއިލާ ކުދިން ގެނެސްގެންް ރޯދައިގެ ދިގު ފުރަތަމަ ދުވަސް ކުރު ކޮށްލަ އެވެ. ނަމަވެސް މިފަހަރު އާއިލާ އެއްވެސް މީހަކާ ބައްދަަލު ނުވެ، ގޭތެރޭގައި ތިބެން ޖެހޭއިރު ރޯދަ ކުރުކުރުން އޮންނާނީ އެކަނިވެރި ގޮތަކަށެވެ.\nކުޑަކުދިންނަށް ރޯދަ މަހުގެ އެންްމެ އުފާވެރި ގަޑިއަކަށް ވާނީ ހަވީރު ގަޑި އެވެ. އާއްމުކޮށް ބައްޕައާއެކު ނަމަވެސް ބޭރަށް ބުރެއް ޖަހާލަން ދާން ޖެހެ އެވެ. އެކަމަކު މަޑި އަރުވާލައި މޫދު ބަލާލަން ދާ ދިއުން މި ރޯދަަ މަހު ނޯންނާނެ އެވެ. ހުރިހާ ސައިކަލުތަކެއް ޕާކު ކޮށް ތަޅުދަނޑިތައް ވެސް ފޮރުވިތާ އެތައް ދުވަހެކެވެ.\nއުސްފަސްގަނޑުގައި ކުޑަކުދިން ގުޑިއަރުވަނީ -- ފޮޓޯ: އަވަސް\nރޯދަ މަހު އަބަދުވެސް މިސްކިތްތައް ފުރި މަގުމަތީގައި ވެސް ސަފު ހަދާނެ އެވެ. އެންމެން ގަޑިއަށް ނަމާދަށް ގޮސް މިސްކިތްތައް ތޮއްޖެހެ އެވެ. އަދި ރޭގަނޑު ތަރާވީސް ނަމާދާއި ދަމު ނަމާދު ކުރަން އެތައް ހާސް ބަޔަކު މިސްކިތައް ދެ އެވެ.\nމި ރޯދަަ މަސް ފަށާއިރު މިސްކިތު ނަމާދު ޖަމާއަތެއް ނޯންނާނެ އެވެ. ތަރާވީހު ނަމާދާއި ދަމު ނަމާދެއް މިސްކިތަކު ނޯންނާނެ އެވެ.\nއިސްލާމީ މަރުކަޒަކީ އެންމެ މީހުން ގިނަވާ މިސްކިތް، މާލޭގެ ހުރިހާ މިސްކިތެއް ވަނީ ބަންދުކޮށްފައި -- ފޮޓޯ: އަވަސް އާކައިވް\nއުމުރުން 10 އަހަރުން ފަށައިގެން ގަވައިދުން ތަރާވީހަށް ދާ މީހަކު ބުނި ގޮތުގައި މިއީ ދުވަހަކުވެސް އޭނާ ހުވަފެނުން ވެސް ދުށް ކަމެއް ނޫނެވެ. އޭނާގެ އުމުރުން މިހާރު 50 އަށް ވުރެ މައްޗަށް ގޮސްފައިވާއިރު ރޯދަ އަަށް ތައްޔާރުުވާނެ ގޮތެއްވެސްް މިފަހަރު ނޭނގުނެވެ. -- ރޯދަ މަސް މާދަމާ ފަށަނީ ވެސް މާހެފުމުގެ އެއްވެސް ހަރަކާތެއް ނެތި އެވެ.\n"އަބަދުވެސް ހަނދާން ހުރޭ ތަރާވީހަށް ދާ ކަން. އަހަރުމެން މަންމަމެން ކުޑަކުޑައިރުން ފަަށައިގެން ދަސްކޮށްދިންް ގޮތް އެއީ. ރަށު މިސްކިތަށް ރައްޓެހި ކުދިންނާއެކީ ދާނެ ތަރާވީހަށް. ހުޅުމާލެ ބަަދަލުވެގެން ވެސްް ރޯދަ އެއްގައި ތަރާވީހެއް ނުގޮސް ނުހުންނާނެ. ދަމު ނަމާދުވެސް ގަވައިދުން ދަން. މިކަލަ ދުވަހެއް އަންނާނެ ކަމަކަށް ދުވަހަކުވެސް ހިޔެއް ނުކުރަން. އަހަރުމެންނަށް މިހާރު ކުރެވެން އޮތް ކަމަކީ ގޭގައި ނަމާދުކޮށް ދުއާ ކުރުން" ހުޅުމާލޭގައި ދިރިއުޅޭ އުމުރުން ދުވަސްވީ މީހެއް އޭނާގެ އިހުސާސްތައް ކިޔައިދިނެވެ.\nއިސްލާމީ މަރުކަޒުގައި ތަރާވީސް ނަމާދު އަންހެން ކުރާބައި: މިއަހަރު ތަރާވީހު ޖާމާއަތް ނޯންނެ -- ފޮޓޯ: އަވަސް އާކައިވް\nއަޅުކަމުގެ އިތުރުން މިއީ، އަަހުވަންތަކަމުގެ ގުޅުން ބަދަހިވާ ވެސް މަހެކެވެ. މާލޭގައި އެކި ކަންކަމުގައި އުޅޭ ޒުވާން ކުދިން ރޯދައަށް ޗުއްޓީ އަށް ރަށަށް ދާނެ އެވެ. ހާއްސަކޮށް ކިޔަވާ ކުދިން ހަފުތާ އަކަށް ނަމަވެސް ރަށަށް ދެ އެވެ. ފުރަތަމަ ހަފުތާ ޔުނިވާސިޓީ ތަކާއި ކޮލެޖުތަައް އާއްމުގޮތެއްގައި ބަންދުވެ، އެ ކުދިންނަށް އާއިލާތައް ގާތަށް ދެވެ އެވެ.\nގައުމީ ޔުނިވާސިޓީގައި ކިޔަވާ ކުއްޖަކު ކިޔައިދިން ގޮތުގައި މިއީ ރޯދަަމަހުގެ އެއްވެސް ދުވަހެއް އާއިލާއާއެކުގައި ހޭދަަ ނުކުރާނެ ފުރަތަމަ އަހަރެވެ. މިއީ އޭނާގެ ފަހު އަހަރަށް ވީއިރު މީގެ ކުރީ ދެ އަހަރު ވެސް ރޯދަ ފެށީ ލޯބިވާ އާއިލާ އާއެކު އުފަން ރަށުގަ އެވެ. މިއަދު ކޮލެޖެއް ނެތި ދަތި ހާލުގައި އުޅޭ އިރުވެސް އިތުރު ގޮތެއް ނެތެވެ.\nއޮމަދޫގެ ރަށްފުށު ދިރިއުޅުން: މި ރޯދަމަހު ފެންނާނީ ތަފާތު މަންޒަރެއް -- ފޮޓޯ: އަވަސް އާކައިވް\n"ރަށަށް ދާން ކިތަންމެ ވަރަކަށް ބޭނުންވިޔަސް މިއަދު ދެވޭނެ ގޮތެއް ނެތް. އެންމެ ހަނދާންވާނީ މަންމަ ހަދާ މީރު އެއްޗެހި. ކޮއްކޮ މެންނާ އާއިލާ އެހެން މީހުންވެސް ވަރަށް މިސްވާނެ މިފަހަރު. ހާރު ކާން ތެދުވާ ގަޑިވެސްް ހަނދާން ވާނެ. މިހާރު އެންމެ ބޭނުމީ މަންމަމެން ގާތުގައި ތިބެން.." ކިޔަވާ ކުއްޖެއް ކިޔައިދިނެވެ.\nކޮވިޑް-19 އިގެ ވައިރަސް ރާއްޖޭގައި ވެސް ފެތުރި އެންމެންގެ ދިރިއުޅުން މިވަނީ އެފުށް މިފުށަށް ޖަހާލާފަ އެވެ. އެގޮތުން ރޯދަމަސް މިއީ ދިވެހިން ދުވަހަކު ވެސްް ނުދެކޭނެ ފަދަ ރޯދަމަ ހަކަށް ވާނެ އެވެ. މީރު ކާއެއްޗެހި ހެދުމުގެ ބަދަލުގައި ހުރި އެއްޗަކުން ފުއްްދާލައިގެން ކާލައިގެން ޖެހޭނެ ރޯދަމަހެކެވެ. ނަމާދުވެސް ގޭގައި ކުރާއިރު އާއިލާ ބައްދަލުވުންތައް ފޯނާއި އެހެން ވަސީލަތްތައް މެދުވެރިކޮށް ކުރާށެވެ.\nރޯދަ މަސް ކޮވިޑް-19 މިސްކިތް + ކޮވިޑް-19 އިގެ ބަލާއާފާތް އާއްމު ސިއްހަތުގެ ކުއްލި ނުރައްކަލުގެ ހާލަތު ލޮކްޑައުން ޕްރޮޓޮކޯލް


Enme fahun azza ge kotari fenihje dhoa! – Iru\nފުވައްމުލަކު ކާފިއު އުވާލައި، މޮނިޓަރިން ދަމަހައްޓައިފި\nފުލުހުންނަށް އަހަރީ ޗުއްޓީ ދިނުން ވަގުތީ ގޮތުން ހުއްޓާލައިފި\nމަޝްހޫރު ފިލްމީ ބަތަލާ މަރިޔަމް އައްޒަ ގެ ދިރިއުޅުމުގެ ކަންކަން ހޯދާބަލަން އޭނާގެ ފޭނުން އަބަދުވެސް ބޭނުން ވެއެވެ. މި އަހަރު ފިލްމީ ތަރި މުއާ އާއި ކައިވެނި ކުރިފަހުން އައްޒަ އަށް އެންމެ ގިނަ ފޭނުން ކުރި ސުވާލަކީ “ރޫމް ޓުއާ” ދެނީ ކޮން އިރަކު ހެއްޔެވެ.؟\nސޯޝަލް މީޑިއާގައި ހަރަކާތްތެރި މި ކުޅަދާނަ ބަތަލާ ކައިވެންޏަށްފަހު އެންމެ ގިނައިން ޝެއާ ކޯށްފައިވަނީ މުއާ ގޭގެ މަރާމާތުގައި އަވަދި ނެތި މަސައްކަތް ކުރަމުންދާ ފޮޓޯތަކެވެ. މި ފޮޓޯތަކުގެ ޒަރިއްޔާއިން އައްޒަ ވަނީ މުއާއަށް ފިސާރި ތައުރީފް ވެސް ކޮށްފައިއެވެ. މި ފޮޓޯތަކާއެކު ދެން ފޭނުން ކެތްމަދުވެގެން އުޅުނީ މި ބުނާ “ރޫމް ޓުއާ” އެއް ނުގެނެސް ދީގެންނެވެ. ނަމަވެސް ކެތްމަދުވެފައިވާ ފޭނުންނަން އައްޒަ މިވަނީ އެންމެ ފަހު ކޮޓަރި ދައްކާލައިފިއެވެ.\nމިހާރު އިންސްޓަގުރާމުގައި ޓްރެންޑުވަމުން އަންނަ “ޕޯސްޓް އަ ޕިކް” އަށް ރިކުއެސްޓް ކުރުމުގެ ފުރުސަތުގައި ފޭނަކު ކުރި ރިކުއެސްޓަށް، އައްޒަގެ މި ކޮޓަރި ދައްކާލި އިރު ގިނަބަޔަކު ގަބޫލު ކުރާގޮތުގައި މީ ރޫމް “ގޯލްސް” އެވެ. މި ކޮޓަރީގެ ރީތިކަމާއި ފުރިހަމަ ކަމަށް ތައުރީފް ނުކުރާ މީހަކު ނެތެވެ.\nއޭގެ އިތުރުން މި “ޓުއާ ގައި އައްޒަ ވަނީ “ވޮޝްރޫމް” އާއި ބަދިގެ، ބެލްކަނީ ގެ އިތުރުން ކޮފީ ކޯނާވެސް ދައްކާލައިފައިއެވެ. މީގެ އިތުރުން މި ޓުއާގައި އޭނާ ވަނީ ގެންގުޅޭ ގަސްތައް ވެސް ދައްކާލައިފައިއެވެ. މަދު ގަހެއް ފިޔަވާ މުޅިންވެސް ހުރީ ކެޓްޓަސްއެވެ. އައްޒަ ބުނި ގޮތުގައި ކެޓްޓަސް އަކީ އޭނާގެ ފޭވަރިޓްއެވެ.\nމި މުޅި ޓުއާއިން ވެސް އޭނާ އަށް ކަމުދިޔައީ ކޮފީ ކޯނާއެވެ.. މިއީ މުއާގެ ބުރަ މަސައްކަތުން ލޯބިވާ އަނބިމީހާއަށް ޑިޒައިންކޮށްދިން ކޮފީ ކޯނާއެއް ކަމަށްވެ އެވެ.\nކޮންމެ އަކަސް އައްޒަ މިވަނީ ފޭނުންނަށް ފޭނުންގެ އެދުން ފުރިހަމަ ކޮށްދީފައިއެވެ. އައްޒަ އަކީ އަބަދުވެސް ފޭނުންނާއި ގުޅޭ ފޭނުންގެ ރިކުއެސްޓްތަށް ފުރިހަމަ ކޮށްދޭ ތަރިއެކެވެ.\nކިޔުންތެރިންނަށް އައްޒަގެ މި “ޓުއާ” އިން އެންމެ ކަމުދިޔައީ ކޮން ތަނެއް ހެއްޔެވެ.؟؟\n12 16 11 28\nތިހެން އޮރިޔާންނިވާނުކޮށް އުޅޭ މީހުން ފަހުން އުޅެންޖެހޭ ކޮޓަރި ހުންނަނީ އަލިފާނުން


Alhugandu ge verikamehggai siyaasee beynumakah fuluhun beynumeh nukuran: Waheed | Jazeera\tއަޅުގަނޑުގެ ވެރިކަމެއްގައި ސިޔާސީ ބޭނުމަކަށް ފުލުހުން ބޭނުންކޮށްފައެއް ނޯންނާނެ: ވަހީދު - Jazeera\nއަޅުގަނޑުގެ ވެރިކަމެއްގައި ސިޔާސީ ބޭނުމަކަށް ފުލުހުން ބޭނުންކޮށްފައެއް ނޯންނާނެ: ވަހީދު\nމޫސާ ރަޝީދު August 30, 2020 110 views0\nކުރީގެ ރައީސް ޑރ. މުހައްމަދު ވަހީދުގެ ވެރިކަމުގައި ސިޔާސީ ބޭނުމެއްގައި ފުލުހުންގެ މުއައްސަސާ ބޭނުންކޮށްފައި ނުވާނެ ކަމަށް އެމަނިކުފާނު ވިދާޅުވެއްޖެ އެވެ.\nފުލުސް އޮފީހަށް ހާޒިރުވެވަޑައިގަތުމަށް ފަހު ނޫސްވެރިންނާ ވާހަކަ ދައްކަވަމުން ރައީސް ވަހީދު ވިދާޅުވީ ސަރުކާރާ މެދު ހިތްހަމަ ނުޖެހުމުން ރައްޔިތުން އިހުތިޖާޖު ކުރަން ނިކުންނާނެ ކަމަށާއި އެއީ ޑިމޮކްރަޓިކް ގައުމެއްގައި އޮންނަން ޖެހޭ ފުރުސަތެއް ކަމަށެވެ. އެކަން ކުރުމުން އެމަނިކުފާނު ފުލުހަށް ހާޒިރުކޮށް ސުވާލު ކުރުމަކީ ސިޔާސީ ބޭނުމެއްގައި ކުރި ކަމެއް ކަމަށާއި އެފަދަ ގޮތަކަށް ފުލުހުން ބޭނުންކޮށްގެން ނުވާނެ ކަމަށް ރައީސް ވަހީދު ވިދާޅުވި އެވެ.\n"އަޅުގަނޑަކީ ރާއްޖޭގެ ރައީސްކަން ކުރި މީހެއް. ދުވަހަކު ވެސް ސިޔާސީ ބޭނުމަކަށްޓަކައި ފުލުހުން ބޭނުންކޮށްފައެއް ނޯންނާނެ. މުއައްސަސާގެ އަގުވައްޓާލަން މސައްކަތްކޮށްފައެއް ނޯންނާނެ،" ރައީސް ވަހީދު ވިދާޅުވި އެވެ.\nރައީސް ވަހީދު ވިދާޅުވި ގޮތުގައި އެމަނިކުފާނު ހާޒިރު ކުރީ އިދިކޮޅު ކޯލިޝަން އިން ސައިކަލު ބުރު ބޭއްވިއިރު އެމަނިކުފާނު މާސްކު ނާޅުއްވާ އެޗްޕީއޭގެ ގައިޑްލައިންތަކާ ހިލާފުވި މައްސަލައިގަ އެވެ. ނަމަވެސް އެ ހަރަކާތުގައި ބައިވެރިވެވަޑައިގަތީ މާސްކު އަޅުއްވައިގެން ކަމަށާއި މާސްކު ނެންގެވީ ވާހަކަ ދައްކަވަމުން ކަމަށް އެމަނިކުފާނު ވިދާޅުވި އެވެ.\nރައީސް ޑރ. މުޙައްމަދު ވަޙީދު


Tree Top Gai Covid Ah Faruvaa Dhey Meehun Dharumavantha Hospital Ah Badhalu Kuranee - Vaguthu\nޓްރީޓޮޕްގައި ކޮވިޑަށް ފަރުވާދޭ މީހުން ދަރުމަވަންތަ ހޮސްޕިޓަލަށް ބަދަލުކުރަނީ\nޓްރީޓޮޕް ހޮސްޕިޓަލުގައި ކޮވިޑް-19 އަށް ފަރުވާދެމުންދާ މީހުން މާލެގައި ހުންނަ ދަރުމަވަންތަ ހޮސްޕިޓަލަށް ބަދަލުކުރަން ނިންމައިފިއެވެ.\nކޮވިޑްގެ ބަލި މީހުންނަށް ޚާއްސަކޮށްގެން ހިންގަމުންދިޔަ ޓްރީޓޮޕްގައި ތިބި ބަލި މީހުން ދަރުމަވަންތަ ހޮސްޕިޓަލަށް ބަދަލުކުރަން ނިންމާފައި ވަނީ، އެ ހޮސްޕިޓަލް އާންމު ހާލަތަކަށް ގެނައުމަށް ނިންމާފައިވާތީ އެވެ. މި ނިންމުމާއެކު ޓްރީޓޮޕްގައި ތިބި ކޮވިޑްގެ ބަލި މީހުންނަށް ކުރިޔަށްއޮތްތަނުގައި ފަރުވާދޭނީ ދަރުމަވަންތަ ހޮސްޕިޓަލުގެ 11 ވަނަ ފަންގިފިލާއަށެވެ.\nކޮވިޑްގެ ފަހުގެ މަޢުލޫމާތުތައް މީޑިއާތަކާއި ޙިއްސާކުރުމަށް މިރޭ ނޭޝަނަލް އިމަޖެންސީ އޮޕަރޭޝަންސް ސެންޓަރުން ބޭއްވި ނޫސްވެރިންގެ ބައްދަލުވުމުގައި އެ ސެންޓަރުގެ ތަރުޖަމާން، މަބްރޫކް އަޒީޒް ވިދާޅުވީ، ޓްރީޓޮޕް ހޮސްޕިޓަލުގައި މިވަގުތު ކޮވިޑަށް ފަރުވާދެމުން ދަނީ ތިން މީހަކަށް ކަމަށެވެ. މި ތިން މީހުންނަށްވެސް ފަރުވާދެމުން ދަނީ ވެންޓިލޭޓަރުގައި ކަމަށް މަބްރޫކް ވިދާޅުވިއެވެ.\nމަބްރޫކް ވިދާޅުވީ ޓްރީޓޮޕް ހޮސްޕިޓަލުގައި ފަރުވާދެމުންދާ މި ތިން މީހުން މިމަހުގެ 30 ވަނަ ދުވަހުގެ ކުރީން ދަރުމަވަންތަ ހޮސްޕިޓަލަށް ބަދަލުކުރާނެ ކަމަށެވެ.\nޓްރީޓޮޕް ހޮސްޕިޓަލް އާންމު ހާލަތަކަށް ގެންގޮސް އަލުން ހުޅުވާލަން ނިންމާފައި ވަނީ ޖުލައި އެކެއްގައެވެ. ހޮސްޕިޓަލް ހުޅުވާލާނީ ރައްކާތެރިކަމުގެ މިންގަނޑުތަކާއި އެއްގޮތަށް ޑީކޮންޓެމިނޭޓް ކޮށްފައެވެ.\nހަމައެކަނި ކޮވިޑް-19 އަށް ފަރުވާދޭ ހޮސްޕިޓަލެއްގެ ގޮތުގައި ޓްރީޓޮޕް ބޭނުންކުރަން ފަށާފައި ވަނީ މިދިޔަ މެއި މަހުގެ ކުރީކޮޅުއެވެ. އާންމު ހާލަތަކަށް ގެންގޮސް ޖުލައި މަހު މި ހޮސްޕިޓަލް ހުޅުވާލުމުން ކުރިއެކޭ އެއްގޮތަށް ހޮސްޕިޓަލުން ޚިދުމަތް ލިބެމުންދާނެއެވެ.\nޖޫން 28, 2020 08:13\nދަރުމަވަންތަ ހޮސްޕިތަލް އެޅީ ޔާމީން ސަރުކާރުން. އެހެރީ އެޅިހާ ފުލެޓް ރީކަމުން މިސަރުކާރަށް ބަދުބަސްބުނާނެތީ ދޭންކެރިގެނއެކަމާ ހިތްހަމަނުޖެހިގެން އުޅެފަ އެތަން ބޭނުންކުރަނީ މިސަރުކާރުން. މިސަރުކާރުން ގެނައި ތަރައްޤީއެއް ނެތް ބަޖެޓަކު ފައިސާއެއްނެތް ފައިސާ ޗާޕްކުރަނީ ހެސްކިޔާފަ އެކަމަކު ވައްކަމެއް ނުކުރެޔޯ. ލޯނުނަގަނީ އަދަދެއްބަލާފަ ނޫން މިވަރުންވެސް ވައްކަންކުރަނީ ޔާމީނޯ. މީއަޅެ އަރަތެއްނުން.


Mahaku fas guest house! Endhuge adhadhu 3,000 ah vurey mahcah!\nމަހަކު ފަސް ގެސްޓް ހައުސް! އެނދުގެ އަދަދު 3،000 އިން މައްޗަށް!\nމާފުށީ ގެސްޓް ހައުސްއެއް--ފޮޓޯ: ސަން ޓޭން ބީޗް\nރާއްޖޭގައި އެވްރެޖު ގޮތެއްގައި މަހަކު 3-5 ގެސްޓް ހައުސް ހުޅުވާ ކަމަށާއ، ގެސްޓް ހައުސްގައި ހުރި އެނދުގެ އަދަދު 3،000 އަށްވުރެ މައްޗަށް ގޮސްފައިވާ ކަމަށް ތަފާސް ހިސާބުތަކުން ދައްކައިފި އެވެ.\nޓޫރިޒަމް މިނިސްޓްރީގެ ތަފާސް ހިސާބުތައް ދައްކާ ގޮތުގައި މި އަހަރުގެ ޖެނުއަރީ މަސް ނިމުނުއިރު ރާއްޖޭގައި 230 ގެސްޓް ހައުސް ހުޅުވާފައިވެ އެވެ. ނަމަވެސް މި އަހަރުގެ އޭޕްރީލް މަސް ނިމުނުއިރު ގެސްޓް ހައުސްގެ އަދަދު މި ވަނީ 250 އަށް އިތުރުވެފަ އެވެ. މި ހިސާބުތައް ދައްކާ ގޮތުގައި މި އަހަރުގެ މިހާތަނަށް 20 ގެސްޓް ހައުސް ހުޅުވާފައިވެ އެވެ. މަހަކު އެވްރެޖު ގޮތެއްގައި ތިން ގެސްޓް ހައުސް އާއި ފަސް ގެސްޓް ހައުސްއާ ދެމެދު އަދަދަށް ގެސްޓް ހައުސް ހުޅުވާފައިވެ އެވެ.\nޓޫރިޒަމް ހިސާބުތައް ދައްކާ ގޮތުގައި މި އަހަރު ފެށުނުއިރު ރާއްޖޭ 230 ގެސްޓް ހައުސްގައި 3،379 އެނދު ހުރިނަމަވެސް މި އަހަރުގެ އޭޕްރީލް މަސް ނިމުނުއިރު ގެސްޓް ހައުސްތަކުގައި ހުރި އެނދުގެ އަދަދު މިވަނީ 3،695 އަށް އުފުލިގެން ގޮސްފަ އެވެ.\nރާއްޖެއަށް 2010 ވަނަ އަހަރު ގެސްޓް ހައުސް ވިޔަފާރި ތައާރަފު ވެގެން އައުމާ ގުޅިގެން މި ވިޔަފާރި ވަނީ ވަރަށް ބޮޑަށް ފުޅާވެފަ އެވެ. ގެސްޓް ހައުސްތަކަށް އާއްމު ގޮތެއްގައި އަންނަނީ މެދު ފަންތީގެ ގެސްޓުންނެވެ. ގެސްޓް ހައުސް ވިޔަފާރި ރާއްޖޭގައި އެންމެ ފުޅާކޮށް ކުރަނީ ކ. މާފުށީގަ އެވެ. އެ ރަށުގައި އެވްރެޖު ގޮތެއްގައި 400 އެއްހާ ޓޫރިސްޓުން ޗުއްޓީ ހޭދަ ކުރެ އެވެ.


އެމްއެންޕީން ވެސް ކޮމަންޑޫ ދާއިރާގެ ގޮނޑިއަށް ވާދަކުރާނެ\nފާތިމަތު ޔަމާނީ 19 ޑިސެމްބަރ 2021\nރައްޔިތުންގެ މަޖިލީހުގެ ކޮމަންޑޫ ދާއިރާގެ ގޮނޑިއަށް މޯލްޑިވްސް ނެޝަނަލް ޕާޓީ (އެމްއެންޕީ) އިން ވާދަކުރާނެ ކަމަށް އެޕާޓީން ބުނެފިއެވެ.\nއިލެކްޝަންސް ކޮމިޝަން (އީސީ) އިން ވަނީ އަންނަ ފެބުރުއަރީ މަހުގެ ފަސް ވަނަ ދުވަހު ކޮމަންޑޫ ދާއިރާގެ ބައި-އިލެކްޝަން ބާއްވަން ނިންމައިފަ އެވެ. އެކަމަށް ކުރިމަތިލުމުގެ ސުންގަޑިއަކީ މިމަހުގެ 30 ވަނަ ދުވަހެވެ.\nއެމްއެންޕީން މިއަދު ބޭއްވި ޕްރެސް ކޮންފަރެންސެއްގައި އެޕާޓީގެ ރައީސް ކާނަލް ރިޓަޔާޑް މުހައްމަދު ނާޒިމް ވިދާޅުވީ, ކޮމަންޑޫ ދާއިރާގެ ގޮނޑިއަށް އެޕާޓީން މެންބަރަކު ކުރިމަތިލުމަށް ނިންމާފައިވާ ކަމަށެވެ.\nއަދި އެ މަގާމަށް ޕާޓީގެ ފަރާތުން ކުރިމަތިލުމަށް ޕްރައިމަރީގައި ވާދަކުރުމަށް ހުޅުވާލާފައިވާ ކަމަށާއި އެ ފުރުސަތު ބަންދުވާނީ މިމަހުގެ 26 ވަނަ ދުވަހު ކަމަށްވެސް ވިދާޅުވިއެވެ.\nމިއީ އެމްއެންޕީ ރަޖިސްޓްރީކުރި ފަހުން އެޕާޓީން ވާދަ ކުރާނެ ފުރަތަމަ އިންތިހާބެވެ.\nކޮމަންޑޫ ދާއިރާގެ މަޖިލިސް ބައި-އިލެކްޝަންގައި ވާދަ ކުރުމަށް ސަރުކާރު ހިންގާ މައި ޕާޓީ، އެމްޑީޕީންވެސް މިހާރު ވަނީ ޕްރައިމަރީއަށް ހުޅުވާލައިފަ އެވެ. އެ ޕާޓީގެ ޕްރައިމަރީ އޮންނާނީ މިމަހު 27ގަ އެވެ.\nއަރުޝީފަށް ނެގީ 19/12/2021 15:19\nއެންމެފަހުން އަޕްޑޭޓްކުރީ 19/12/2021 15:19\nފާތިމަތު އިބްރާހިމް 31 ސިކުންތު ކުރިން\nޚަދީޖާ އާދަމް6މިނެޓު ކުރިން


Dhagandey covid ah negative, maadhamaa team aai gulheyne - vNews.mv\nހޮނިހިރު ދުވަހު ދަގަނޑޭ ޓީމާއި ގުޅޭނެ- ފޮޓޯ:- އެފްއޭއެމް\nދަގަނޑޭ ކޮވިޑަށް ނެގެޓިވް، މާދަމާ ޓީމާއި ގުޅޭނެ\nއައްފާން މުހައްމަދު 04 June 2021, 18:31\nރާއްޖޭގައި އުފެދުނު އެންމެ މޮޅު ފުޓުބޯޅަ ކުޅުންތެރިޔާ އަލީ އަޝްފާގް (ދަގަނޑޭ) ކޮވިޑުން ރަނގަޅުވެ މާދަމާ ގައުމީ ޓީމާއި ގުޅޭނެކަން ހާމަކޮށްފިއެވެ.\nމިކަން ހާމަކޮށް މީސްމީޑިއާގައި ދަގަނޑޭ ކުރި ޕޯސްޓެއްގައި ބުނެފައިވަނީ މިއަދު ހެދި ކޮވިޑް ޓެސްޓުން އޭނާ ނެގެޓިވް ވެފައިވާ ކަމަށާއި ވޯލްޑް ކަޕާއި އޭޝިއަން ކަޕް ކޮލިފިކޭޝަންގެ މެޗުތަކަށް މާދަމާ ޓީމާއި ގުޅޭނެ ކަމަށެވެ.\nދަގަނޑޭ ކޮވިޑަށް ޕޮޒިޓީވްވެ ގައުމީ ޓީމުން ދުބާއީގައި ކުރަމުންދާ ކޭމްޕާއި ދުރަށް ގޮސްފައިވަނީ ފާއިތުވީ މެއި މަހުގެ 30 ވަނަ ދުވަހުއެވެ. ގައުމީ ޓީމުން ދުބާއީގައި ކޭމްޕް ކުރަމުންދަނީ ރާއްޖޭގައި ޓީމަށް ފަރިތަކުރުންތައް ކުރިއަށް ގެންދިއުމުގެ ފުރުސަތު ނެތުމުން އެފުރުސަތު ހޯދުމަށްޓަކައެވެ.\nދަގަނޑޭ ކޮވިޑަށް ޕޮޒިޓިވްވިކަން އެނގުނީ ދުބާއީގައި ގައުމީ ޓީމުން ކުރަމުންދާ ކޭމްޕުގެ ތެރެއިން ކުރި ދެވަނަ ކޮވިޑު ޓެސްޓުންނެވެ. ދަގަނޑޭގެ އިތުރުން ޒުވާން ޑިފެންޑަރު އަލީ ޝާމިސް (ތޮއްޕޭ) ވެސް ވަނީ ކޮވިޑަށް ޕޮޒިޓިވްވެ ޓީމާއި ދުރަށްދާން ޖެހިފައެވެ. ތޮއްޕޭ މީގެ ކުރިންވެސް ވަނީ ކޮވިޑަށް ޕޮޒިޓިވް ވެފައެވެ. އެއާއެކު ގައުމީ ޓީމުގެ ފައިނަލް ސްކޮޑާއެކު ތޮއްޕޭއަށް ދުބާއީއަށް ނުދެވުނުއިރު، އޭނާ ގައުމީ ޓީމާ ގުޅުނީ ޓީމު ދުބާއީގައި ކޭމްޕް ކުރަމުންދަނިކޮށެވެ.\nހޮނިހިރު ދުވަހު ދަގަނޑޭ ގައުމީ ޓީމާއި ގުޅޭއިރު ރާއްޖެ ޓީމު ހުކުރު ދުވަހުގެރޭ (މިރޭ) ކޮލިފައިންގައި ސީރިއާ އާއި ދެކޮޅަށް ނުކުންނާނެއެވެ. ދަގަނޑޭ އަކީ ކޮލިފައިންގައި ރާއްޖެއިން ސީރިއާ އާއި ދެކޮޅަށް ކުޅުނު ފުރަތަމަ ލެގުގައި ރާއްޖެއިން ޖެހި ހަމައެކަނި ލަނޑު ކާމިޔާބުކޮށްދިން ކުޅުންތެރިޔާއެވެ.\nދަގަނޑޭ ޓީމާއި ގުޅުމަކީ ޓީމަށް އިތުރު ހިތްހަމަޖެހުމެއް ލިބި މެޗުތަކުގައި ތަފާތު ދެއްކުމަށް ލިބިގެންދާނެ ހިތްވަރަކަށް ވާނެއެވެ. އެގޮތުން މިމަހުގެ 11 ވަނަ ދުވަހު ރާއްޖެއިން ޗައިނާ އާއި ދެކޮޅަށް ނުކުންނަ މެޗު އަދި 15 ވަނަ ދުވަހު ފިލިޕީންސް އާއި ދެކޮޅަށް ނުކުންނަ މެޗުގައި ދަގަނޑޭއަށް ކުޅެވޭނެއެވެ.\nކޮލިފައިންގައި މީގެކުރިން ރާއްޖޭގެ ޓީމު ކުޅެފައިވާ މެޗުތަކަށް ބަލާލާއިރު ގުއާމް އާއި ދެކޮޅަށް ކުޅުނު ދެ މެޗުންވެސް ރާއްޖެ ވަނީ މޮޅުވެފައެވެ. އެހެންނަމަވެސް ސީރިއާ އާއި ފިލިޕީންސް އާއި ދެކޮޅަށް ކުޅުނު މެޗުތަކުން 1-2 އިން ރާއްޖެ ބަލިވެފައިވާއިރު ކޮލިފައިންގައި ރާއްޖެ އެންމެ ބޮޑު ތަފާތަކުން ބަލިވެފައިވަނީ ޗައިނާ އަތުންނެވެ. ޗައިނާ އާއި ދެކޮޅަށް ގަލޮޅު ރަސްމީ ފުޓުބޯޅަ ދަނޑުގައި ކުޅުނު މިމެޗު ޗައިނާ އިން ކާމިޔާބުކުރީ 5-0 އިންނެވެ.\nމިރޭގެ މެޗާއެކު ރާއްޖެއަށް ކޮލިފައިންގައި ބާކީ ތިންމެޗު އޮތްއިރު މިރޭގެ މެޗަކީ ރާއްޖޭގެ ހޯމް މެޗެކެވެ. ސީރިއާ އާއި ދެކޮޅަށް ދުބާއީގައި ކުޅޭ މި މެޗު ވީޓީވީ އިން ވަގުތުން ގެނެސްދޭނެއެވެ. މީގެއިތުރުން ކޮލިފައިންގައި ރާއްޖެ ކުޅޭ ހުރިހާ މެޗެއްވެސް ވީޓީވީން ވަގުތުން ގެނެސްދިނުމަށް ވަނީ ހަމަޖެހިފައެވެ. އަދި ކޮންމެ މެޗެއްވެސް ފެށުމުގެ 30 މިނެޓު ކުރިން މެޗުގެ ޕްރީ ޝޯ ވެސް ގެނެސްދިނުމަށް ވަނީ ހަމަޖެހިފައެވެ.\nއޭޝިއަން ކަޕަށް ކޮލިފައިވުމަށް ރާއްޖެއިން އަމާޒުހިފާފައިވާއިރު، ކޮލިފައިންގައި ރާއްޖެ އޮތީ ފަސް މެޗުން ހަ ޕޮއިންޓާއެކު ގްރޫޕުގެ ހަތަރުވަނައިގައެވެ. ގްރޫޕުގެ އެއްވަނައިގައި އޮތީ ފަސް މެޗުން 15 ޕޮއިންޓާއެކު ސީރިއާއެވެ. ފަސް މެޗުން 10 ޕޮއިންޓާއެކު ދެވަނައިގައި ޗައިނާ އޮތްއިރު، ތިންވަނައިގައި އޮތީ ފަސް މެޗުން ހަތް ޕޮއިންޓް ހޯދާފައިވާ ފިލިޕީންސެވެ. އަދި ރާއްޖޭގެ ފަހަތުން ފަސްވަނައިގައި އޮތީ ފަސް މެޗު ކުޅެގެން އަދި ޕޮއިންޓެއް ލިބިފައިނުވާ ގުއާމެވެ.\nއޭއެފްސީ އޭޝިއަން ކަޕް ކޮލިފިކޭޝަން އަލީ އަޝްފާގު (ދަގަނޑޭ) ކުއްލި ހަބަރު ފީފާ ވޯލްޑް ކަޕް ކޮލިފިކޭޝަން ގައުމީ ޓީމް ކުޅިވަރު